

**ОСНОВНА ШКОЛА**

**„ЉУБА НЕНАДОВИЋ“**

**Б Е О Г Р А Д**

**ИЗВЕШТАЈ О ОСТВАРИВАЊУ**

**ГОДИШЊЕГ ПЛАНА РАДА ШКОЛЕ**

**ЗА ШКОЛСКУ 2019/2020. годину**

**Извештај припремили и обрадили:**

**Ђуро Косић, директор**

**Данијела Васиљевић, педагог**

**Вања Паровић, психолог**

**Мирјана Пртина, проф. ТиО**

**Јелена Ивковић, проф. Информатике**

Београд,

септембар 2020.

**УВОД**



Наши приоритетни задаци у протеклој школској години били су:

*У области НАСТАВА И УЧЕЊЕ*:

* 1. Обезбедити повезаност и координацију наставних садржаја у наставним плановима и у оквиру одређеног предмета,
  2. Унапредити оцењивање наставника путем усаглашавања критеријума,
  3. Подићи квалитет наставе кроз примену савремених метода, облика и наставних средстава,

*У области ПОСТИГНУЋА УЧЕНИКА:*

1. Јавном промоцијом ученика такмичара и њихових постигнућа мотивисати ученике и наставнике за квалитетнији рад
2. Побољшати ученичка постигнућа на завршном испиту

*У области* ЕТОС:

1. Стварање подстицајног и безбедног окружења промовисањем ненасиља, толеранције и прихватање различитости
2. Обезбедити препознатљив статус и углед школе

*У области* РЕСУРСИ:

1. Обезбедити стручан и мотивисан наставни кадар, као и развој њихових кључних способности
2. Побољшати материјално-техничке услове у школи

**АНАЛИЗА УСПЕХА НА КРАЈУ ШКОЛСКЕ 2019/2020. ГОДИНЕ**

Наша школа је на крају школске 2019/2020. године имала 1174 ученика. Од 1030 ученика од другог до осмог разреда, 794 ученика је завршило разред са одличним успехом (77,09%), 191 ученик са врло добрим успехом (18,54%), 42 ученика са добрим успехом (4,08%), и 3 ученика са довољним (0,29%).

Просечна оцена на нивоу школе је **4,66**, што сматрамо добром средњом оценом и задовољавајућим успехом ученика на нивоу школе. У поређењу са прошлогодишњом просечном оценом школе, која је износила 4,54, и са просечном оценом школе од пре две године која је била 4,50, уочавамо да је овогодишњи успех нешто виши. Раст општег успеха је очекиван и у складу са препорукама Министарства просвете, науке и технолошког развоја да се ученици оцењују блаже, с обзиром на ванредно стање услед пандемије.

**Ученица генерације је Мина Мијатовић, 8/1**

**Спортисткиња генерације је Анастасија Костић, 8/3**

**На крају школске године 35 ученика добило је Вукову диплому.**

Носиоци **Вукове дипломе** за школску 2019/2020. год. су:

8/1

1. Богдановић Алекса
2. Вуковић Ања
3. Грдовић Маја
4. Јовановић Алекса
5. Мијатовић Мина
6. Радоњић Матија
7. Стевановић Ива
8. Стојковић Филип
9. Вукајловић Анђела
10. Јелић Симона
11. Мадић Немања
12. Николић Нађа
13. Чворовић Стефан

8/2

1. Лечић Лука
2. Несторовић Јана
3. Рукавина Никола
4. Радоман Нађа
5. Цанић Јелена

8/3

1. Бубало Ђорђе

8/4

1. Бига Стефанија
2. Бобић Нина
3. Бркић Сара
4. Грајић Лазар
5. Пауоновић Николија

8/5

1. Дабетић Мила
2. Тасић Јана
3. Пијетловић Стефан

8/6

1. Богићевић Петар
2. Деспотовић Анђелија
3. Живуловић Милица
4. Ивић Николина
5. Јовановић Маша
6. Милутиновић Ива
7. Спасојевић Никола
8. Радевић Валентина

Није било ученика који су полагали разредне и поправне испите.

**УСПЕХ УЧЕНИКА ПО РАЗРЕДИМА[[1]](#footnote-2)**

**Утврђивање општег успеха и дисциплине ученика 1. разреда на крају школске године**

Оствареност исхода по одељењима и предметима на крају школске године су следећи:

|  |  |  |  |
| --- | --- | --- | --- |
| **I/1** | Самостално | Уз већу помоћ | Уз мању помоћ |
| Српски језик | 27 | / | 2 |
| Математика | 29 | / | / |
| Свет око нас | 29 | / | / |
| Енглески језик | 29 | / | / |

|  |  |  |  |
| --- | --- | --- | --- |
| **I/2** | Самостално | Уз већу помоћ | Уз мању помоћ |
| Српски језик | 25 | 3 | / |
| Математика | 25 | 3 | / |
| Свет око нас | 25 | / | 3 |
| Енглески језик | 23 | 2 | 3 |

|  |  |  |  |
| --- | --- | --- | --- |
| **I/3** | Самостално | Уз већу помоћ | Уз мању помоћ |
| Српски језик | 18 | / | 9 |
| Математика | 24 | / | 3 |
| Свет око нас | 24 | / | 3 |
| Енглески језик | 23 | 1 | 3 |

|  |  |  |  |
| --- | --- | --- | --- |
| **I/4** | Самостално | Уз већу помоћ | Уз мању помоћ |
| Српски језик | 25 | / | 4 |
| Математика | 25 | / | 4 |
| Свет око нас | 28 | / | 1 |
| Енглески језик | 26 | / | 3 |

|  |  |  |  |
| --- | --- | --- | --- |
| **I/5** | Самостално | Уз већу помоћ | Уз мању помоћ |
| Српски језик | 23 | 1 | 6 |
| Математика | 23 | 1 | 6 |
| Свет око нас | 30 | / | / |
| Енглески језик | 28 | / | 2 |

На часовима музичке и ликовне културе, као и на часовима физичког и здравственог васпитања сви ученици су самостални и веома успешни како у изражавању своје креативност, тако и у развијању спортског духа и тимске атмосфере.

Такође, на часовима верске и пројектне наставе, као и на часовима грађанског васпитања сви ученици се истичу у раду. Већина ученика је стално ангажована, док је мали број ученика који су повремено активни.

На допунској настави смо имали прилике да утврдимо и појаснимо градиво, ове часове похађали су сви ученици који су желели да провере своје знање, а не само да разјасне нејасноће.

Музичка, драмска и ликовна секција биле су веома посећене уз организацију одељењски изложби, концерата и представа.

Постоје и ученици са којима је, услед психофизичких ометености у развоју, настава реализована према Инивидуализованом плану и уз помоћ и пратњу персоналног асистента. Такође, у одељењима I/2 и I/3 има пар ученика из осетљивих мањинских група који су наставу пратили сходно својим могућностима уз велику помоћ и мотивацију учитеља. За наредну школску годину за ове ученике биће предложен рад по Иоп-у.

Први наши добитници Светосавске награде су: Милош Сузић, Стефан Савић, Jелена Огњановић и Тијана Живковић.

Осим учења, ученици су у оквиру ваннаставним активности посећивали позоришта и били су на једнодневном излету на салашу у Белегишу.

Током првог разреда учествовали смо на многим такмичења и конкурсима:

* На такмичењу ,,Мислиша’’првачића су постигли запажене резултате, при чему су награђени: 1. награда Лена Бачевић I/1, 3. награда Милош Сузић I/1 и Ања Илић I/5 и похвале: Филип Миловановић I/1, Матеја Деспотовић I/2 и Сара Јанковић I/3.
* Општинско такмичење на полигону спретности ,,Мала олимпијада’’ окупило је ученике свих одељења у јединствен тим који је представљао нашу школу, при чему је освојено 4. место.
* На међународном такмичењу организованом од стране Центра Рестарт из Велике Плане, под називом *Мини рестАРТ 2019,* у категорији млађих разреда, издвојили су се ученици Нина Трајановић и Матеја Перић из I/3, чији ће радови бити представљени на изложби.
* На ликовном конкурсу ,,Хероји нашег доба’’ у организацији Удружења сомборских учитеља рад Катарине Крунић из I/2 награђен је посебном похвалницом у категорији првих разреда. Такође, ученица је учествовала и на конкурсу Министарства просвете ,,Моја породица- моја слободица’’, чији ће резултати бити објављени до краја јуна.
* На 55. Дечјем октобарском салону под називом ,,Кућни љубимци“, учествовали су сви ученици I/3. Резултате очекујемо у септембру 2020. године.

Племенити прваци учествовали су и у хуманитарно акцији ,,Један пакетић- пуно љубави’’ прикупљајући пакетиће за вршњаке са Косова, као и у акцији *За Матију,* при чему су сакупљана материјална средства за помоћ при излечењу вршњака из ОШ ,,Јосиф Панчић’’.

Први разред завршен је одличним резултатима. Ученици су заслужили све похвале јер су, упркос потешкоћама које су нас пратиле током наставе, успели да обављају своје задатке.Наше дружење је прекинуто због увођења ванредне ситуације услед појаве Covid- 19, али смо одржали контакт и школску годину завршили у сасвим другачијим околностима – учењем на даљину. Нове околности нису утицале на квалитет нашег образовања; имали смо подршку медија, али смо највише постигли захваљујући сопственом ангажовању уз одличну сарадњу са родитељима ученика.

Настава на даљину је оставила позитиван траг- ученицима је пријала промена јер је техника коју смо морали применити у свакодневној комуникацији њима блиска и изазовна. Уз подршку родитеља, ученици су вредно извршавали све обавезе. Сви ученици су озбиљно схватили наставу на даљину. Велика већина је редовно и тачно испуњавала захтеве; неколицина ученика је слала радове са закашњењем или пропустима јер кућни услови нису дозвољавали другачије. Сви радови (које смо поделили на школске и домаће) су прегледани, а ученицима је благовремено слата повратна информација. Задаци су стизали у електронском облику, те су и исправке узвраћене на исти начин. Сваки пут је уз коментар о тренутном постигнућу написана мотивишућа порука за сваког ученика понаособ у складу са његовим индивидуалним карактеристикама.

Први разред је прошао и за собом оставио ђаке који су спремни за наредни разред, за нова знања и још веће подвиге.

Није лако научити слова, читање и рачунање, вредно радити задатке и извршавати све школске обавезе, посебно у првој години школовања, када се из света игре прелази у свет одговорности и учења.

Први разред су обележили успони и падови, неко је уложио више, a неко мање труда, али су свакако сви ученици остварили значајан напредак. Научили смо да читамо и пишемо штампана и писана слова, научили смо да рачунамо до 100 и решавамо текстуалне задатке, много тога смо сазнали о свету који нас окружује... На часовима ликовног смо цртали, вајали, сликали..., а на часовима музичке културе слушали смо дечије песме, певали, изводили бројалице, стицали знања о инструментима и израђивали их од рециклираног материјала. Часове физичког васпитања користили смо за вежбе обликовања, учење народних плесова и основе спорта.

Како је ово само део свега што смо постигли, жељно ишчекујемо други разред и нова сазнања која стичемо у нашој школи- нашој другој кући, проводећи време безбрижно и срећно.

Извештај припремила:

Марија В. Лакетић,

координатор рада Стручног актива

првог разреда

**Општи успех ученика 2-8. разреда на крају школске године**

* У **II** разреду има 155 ученика. Просечна оцена разреда је 4,88.
* У **III** разреду има 152 ученика. Просечна оцена је 4,85.
* У **IV** разреду има 159 ученика. Просечна оцена је 4,79.

**Просечна оцена од другог до четвртог разреда је 4,84.**

* У **V** разреду има 126 ученика. Просечна оцена је 4,62.
* У **VI** разреду има 133 ученика. Просечна оцена је 4,46.
* У **VII** разреду има 149 ученика. Просечна оцена је 4,38.
* У **VIII** разреду има 156 ученика. Просечна оцена је 4,45.

**Просечна оцена од петог до осмог разреда је 4,48.**

**Просечна оцена на нивоу школе је 4,66**

**ДИСЦИПЛИНА УЧЕНИКА**

Од 1174 ученика, свих 1174 има примерно владање.

**РЕАЛИЗАЦИЈА НАСТАВНОГ ПЛАНА И ПРОГРАМА**

У складу са Годишњим планом рада школе и школским програмима за сваки разред, а уз поштовање календара школске 2019/2020. год. закључно са 14. јуном 2019. год. реализовани су часови редовне и изборне наставе, са извесним  одступањима, на следећи начин:

**РЕДОВНА НАСТАВА**

I-IV РАЗРЕД - РАЗРЕДНА НАСТАВА

**1. разред** - у свих 5 одељења реализовано је по 612 часова редовне наставе и по 36 часова изборне наставе у свих 5 одељења; по 36 часова допунске наставе у свим одељењима, пројектна настава по 36 часова у свих 5 одељења и ваннаставне активности у у следећим СА: драмска,уметничка,музичка и спортска (штафетне игре) где је дошло до мањег одступања због преласка на онлајн наставу

**2. разред** - у 5  одељења одржани су сви предвиђени часови - по 648 часова редовне наставе и по 36 часова изборне наставе у свим одељењима; по 36 часова пројектне наставе у свим одељењима; по 36 часова допунске наставе и ваннаставне активности у следећим СА –уметничка,драмска, математичка и спортска (штафетне игре)

**3. разред** - у 5 одељења одржани су сви планирани часови у редовној настави – по 648 часова и у изборној настави – по 36 часова, по 36 часова допунске одржано је у свим одељењима и ванаставне активности у следећим СА:новинарска, рецитаторска, ликовна и спортска (између две ватре, крос);

**4. разред -** у 6 одељења одржани су сви часови редовне наставе - по 648 часова и по 36 часова изборне наставе у свим одељењима; по 36 часова  допунске наставе у свим одељењима. Што се тиче додатне наставе, одржано је по 36 часова у свим одељењма. Ваннаставне активности у следећим СА: ликовна, драмска, музичка,рецитаторска и спортска .

V-VIII РАЗРЕД – ПРЕДМЕТНА НАСТАВА

**Српски језик –** 12 часова  више од предвиђеног броја часова на годишњем нивоу (180 часова у 5. разреду, по 144 часа у 6. и 7. разреду и 136 часова у 8. разреду);

**Енглески језик –** 15 часова мање од предвиђеног броја часова на годишњем нивоу (предвиђена су по 72 часа у 5. 6 и 7. разреду и 68 часова у 8. разреду);

**Ликовна култура – 3**часа мање од  предвиђеног броја часована годишњем нивоу (предвиђен фонд су 72 часа у 5. разреду, по 36 часова у 6. и 7. разреду и 34 часа у 8. разреду);

**Музичка култура – 3** час мање од предвиђеног броја часова на годишњем нивоу (по 72 часа у 5. разреду, 36 часова у 6. и 7. и 34 часа у 8. разреду);

**Историја –1 час мање од предвиђеног броја часова** (36 часова у 5. разреду, по 72 часа у 6. и 7. разреду и 68 часова у 8. разреду);

**Географија - 4** часа мање од предвиђених 36 у 5. разреду, у 6. и 7. разреду  предвиђена су по 72 часа, у 8. разреду 68 часова;

**Физика -** од предвиђена 72 часа у одељењима  6. и 7. разреда и 68 часова у 8. разреду, 12 часова мање је одржано

**Математика -** предвиђено је да се одрже по 144 часа у сваком разреду, у 8. разреду 136 часова, а одржана су 36 часова више;

**Биологија -** одржано је 4 часа мање (предвиђено по 72 часа у 5. 6 и 7. разреду и 68 часова у 8. разреду);

**Техника и технологија -** одржано је 11 часова више (предвиђена по 72 часа у 5,6,7. разреду );

**Техничко и информатичко образовање-**одржани су сви часови од предвиђена 68 часа у 8. разреду);

**Хемија –** одржана су 8 часова више (предвиђена су 72 часа у 7. и 68 часова у 8. разреду);

**Физичко  и здравствено васпитање -** планирано је да се одрже по 72 часа у одељењима 5,6и 7. разреда и 68 часова у 8. разреду, а одржано је 10 часова више;

**Физичко васпитање -** планирано је да се одржи 72 часа у одељењима 8. разреда  и сви часови су одржани;

**Руски језик** – одржана су 2 часа више (планирана су по 72 часа у 5. 6 и 7. разреду и 68 часова у 8. разреду);

**Информатика и рачунарство -** планирано је 36 часова у 5. ,6. и 7 разреду , а одржано је 4 часа више.

**ИЗБОРНА НАСТАВА**

**Верска настава –** одржано је 9 часова мање (планирано је по 36 часова у 5. 6 и 7. разреду и 34 часа у 8. разреду);

**Грађанско васпитање –** одржано је 13 часова мање (предвиђено је по 36 часова у 5. 6 и 7. разреду и 34 часа у 8. разреду);

**Изабрани спорт -** планирано је 34 часа у  8. разреду , одржани су сви предвиђени часови;

**Хор и оркестар -** одржанo је 3 часа мање од 36 планираних у 5.6 и 7. разреду и 34 часа у 8. разреду;

**Свакодневни живот у прошлости** - одржано је 2 часa мање од планираних 36 часова у 5.,6. и 7. разреду и 34. у 8. разреду;

**Информатика и рачунарство** - одржано је 4 часа мање од планираних 34 часова. У 8 разреду

**Чувари природе -** планирано је 36 часова у 5. и 6. разреду и сви часови су одржани.

Према томе, можемо закључити да је у одељењима од 5. до 8. разреда одржан укупно 42 час мање од предвиђеног годишњег фонда часова у редовној и изборној настави. До извесног одступања од предвиђене динамике и распореда часова дошло је услед школског календара који је предвидео исте дане у седмици као нерадне дане, продужетка зимског распуста због грипа, боловања наставника и одржавања онлајн наставе путем вибер група од 17.03.2020. години. Важно је истаћи да су сви програмски садржаји у редовној настави реализовани.

**ОСТАЛЕ НАСТАВНЕ И ВАННАСТАВНЕ АКТИВНОСТИ**

Допунска и додатна настава, као и рад у ваннаставним активностима, изведени су у складу са предвиђеним бројем часова на основу 40-часовне радне недеље сваког наставника. Планирани часови су одржани, уз минимална одступања.

У оквиру припремне наставе за полагање завршног испита ученика 8. разреда одржано је по 10 часова Српског језика и Математике и по 5 часова Историје, Географије, Физике, Биологије и Хемије. Часови су били на ртсу и путем консултација у одређеним терминима у школи.

Остале активности предвиђене ГПРШ-ом и Школским програмима одвијале су се онако како је планирано, са тачно утврђеним бројем седница Одељењских већа,осим за трећи класификациони период, Стручних актива из области наставних предмета, Стручног већа разредне наставе и Стручних актива од првог до четвртог разреда. Наставничко веће је реализовало све садржаје предвиђене ГПРШ-ом, одржавши све планом предвиђене седнице.

Школски тимови  су такође обавили све  активности у складу са ГПРШ-ом и Школским програмима (Актив за развој школског програма, Тим за ШРП, Тим за самовредновање, Тим за инклузивно образовање, Тим за заштиту деце од дискриминације, насиља, злостављања и занемаривања, Тим за професионалну оријентацију, Тим за међупредметне компетенције и предузетништво, Тим за унапређење квалитета рада школе).Тим за унапређене квалитета рада је преложио Наставничком већу План организације наставе за школску 2020/2021. по Стручном упутству..

**ИЗВЕШТАЈ** **О ЗАВРШНОМ ИСПИТУ УЧЕНИКА ОСМОГ РАЗРЕДА И УПИСУ У СРЕДЊЕ ШКОЛЕ**

По завршетку онлајн наставе за ученике 8. разреда у школској 2019/2020. год. одржана je, у периоду од 3. до 14. јуна, припремна настава за све ученике – по десет часова из српског језика и математике и по пет часова припремне наставе из наставних предмета обу комбинованим тестом – историја, географија, физика, хемија и биологија онлајн путем, преко вибера, часовима на РТС-у и консултацијама у школи по предметима код предметних наставника одређеног дана. 3.јуна су разредне старешине поделиле ученицима тестове из српског језика и комбиновани који су носили кући да реше и да врате 4. јуна када су полагали пробни тест из математике. Сва три теста су спакована по кесама и носили на пункт у школу „Браћа Јерковић“ одакле су тестови дистрибуирани даље на прегледање. Ученици су имали увид у свој прегледан тест онлајн уз помоћ шифре.

По календару уписа ученика у средње школе, 17., 18. и 19. јуна 2020.год. одржани су завршни испити у основној школи.

Дана 17. јуна 2020. год. ученици су, њих 156-оро, приступили полагању завршног испита из српског језика. Уз присуство одељенских старешина 8. разреда и Школске уписне комисије, ученици су ушли у просторије где ће се обавити полагање у 8:30h. По тачно утврђеном распореду седења, који је био истакнут на више места, почев од хола школе до просторија где ће се полагање одвијати, ученици су, у присуству два дежурна наставника, сели на своја места и попунили предњу и задњу страну теста, залепили налепнице :једну у ђачку књижицу а другу на последњу страну теста на за то предвиђено место до 8:50h. Након тога су дежурни наставници ученицима потписали тестове и изради задатака ученици су приступили тачно у 9:00h. Испит је, што показују и записници које су потписали дежурни наставници, протекао без проблема и завршен је у 11:00h.На крају испита дежурни наставници су цепали омотницу на 2 дела. Један део је ученик носио кући а други са идентификационим бројем пакован засебно од теста. Директор, један дежурни наставник и супервизор су паковали тестове у 2 кесе са жутим налепницама а идентификационе картице у 2 кесе са зеленим налепницама и носили на пункт у школу „Браћа Јерковић“ уз пратњу полиције, одакле су даље дистрибуирани на прегледање.

18. јуна 2020год. по истом временском распореду ученици су, опет њих 156-оро, ушли у просторије да би приступили полагању завршног испита из математике. У 8:50h су ученици поновили процедуру лепљења налепница и попуњавања омотница, а затим су подељени тестови са испитном комбинацијом задатака и ученици су започели решавање задатака тачно у 09:00h. Решавање задатака је завршено у 11:00h. Поновљена је процедура паковања тестова и дистрибуирања.

Дана 19. јуна 2019.год. ученици и наставници су поново били на својим местима, а решавање задатака у комбинованом тесту из природних и друштвених наука започело је у 09:00h. Рад је трајао опет 120 мин. Комбиновани тест је полагало 156-оро ученика, а ток полагања је текао по прописима и без икаквих одступања у погледу спровођења предвиђене испитне процедуре и дистрибуирања тестова

Запажања дежурних наставника и супервизора била су повољна, са добрим оценама за организацију полагања завршног испита и понашање ученика наше школе у току полагања.

У складу са препорукама Министaрства просвете, науке и технолошког развоја а због епидемиолошке ситуације, ученици су испит полагали по учионицама у групама по 9 ученика, на размаку од 2 метра и са маскама, у 17 учионица , а 6 ученика је полагало у посебним просторијама. У учионицама је дежурало по два наставника са маскама, на ходницима по један дежурни наставник на 4 учионице који је мењао тест код директора школе у случају грешке ученика или шифре на тесту. Сви дежурни наставници су били из наше школе. Супервизор је био из друге школе.

Прелиминарни резултати завршног испита објављени су 21. јуна до 8:00 часова и ученици су могли о постигнутим резултатима сазнати путем шифре 21.јуна .

Пријем и решавање жалби ученика на резултате завршног испита обављен је 22.и 23.јуна 2020.год. између 8.00 и 16:00h у зборници школе уз присуство чланова Школске уписне комисије . У нашој школи су поднета 18 приговора који скенирани и послати првостепеној комисији на прегледање. Сви одговори су прослеђени родитељима. Признато је 6 одговора.24.јуна год. три ученика су писала приговор другостепеној комисији који су скенирани и послати ,два ученика јер нису имали увид у свој тест и један није био задовољан одговором првостепене комисије. Два теста су постала доступна а један је одбијен. Сви одговори су прослеђени родитељима.

Дана 28. јуна објављени су коначни резултати завршног теста које су ученици могли да виде онлајн преко своје шифре.

Дана 29. и 30. јуна ученици су, уз присуство својих одељењских старешина, предавали листе жеља за упис у средњу школу.

Листе жеља испуњавало је 142 ученика, односно 91,02%.

Просечан број бодова са којима се ученици уписују у средњу школу (број освојених поена на тесту помножен са 0,65 за српски језик и математику а са 0,70 за комбиновани тест):

**Српски језик – 7,48 Математика –7,85 Комбиновани тест –9,60**

**Укупнo-24,93**

**Подаци о упису ученика који су испуњавали листе жеља:**

|  |  |  |  |  |  |  |  |
| --- | --- | --- | --- | --- | --- | --- | --- |
| одељење | 8/1-29уч. | 8/2-25уч. | 8/3-23уч. | 8/4-25уч. | 8/5-25уч. | 8/6-25уч. | ∑-уч156  (100%) |
| 1.жеља | 20у.-68,96% | 9у.-36% | 9у.-39,13% | 14у.-56% | 5у.-20% | 15у-60% | 72у-46,15% |
| 2.жеља | 2у.-7,14% | 2у.-8% | 3у.-13,04% | 3у.-12% | 8у.-32% | / | 18у-11,54% |
| 3.жеља | 2у.-7,14% | 4у.-16% | 4у-17,39.-% | 3у.-12% | 1у-4% | 2у-8% | 16у.-10,26% |
| 4.жеља | 2у.-7,14% | 2у.-8% | 1у-4,34% | 1у.-4% | 2у-8% | 1у-4% | 9у.-5,77% |
| 5.жеља | / | / | 2у.-8,69% | 1у.-4% | 1у-4% | 1у-4% | 5у.-3,20% |
| 6.жеља |  | / | / | / | / | / | / |
| 7.жеља | 1у.3,44% | 2у.-8% | / | / | 1у-4% | / | 4у.-2,56% |
| 8.жеља | / | / |  | 1у.-4% | 1у-4% | 1у-4% | 3у.-1,92% |
| 9.жеља | / | / | / | / | / | / | 2у.-1,28% |
| 10.жеља | / | / | / | / | 1у.-4% | 1у-4% | 2у.-1,28% |
| 11.жеља | / | / | / | / | 1у.-4% | 1у-4% | 2уч.-1,28% |
| 12.жеља | / | / | / | 1у-4% | / | / | 3уч.-1,92% |
| 13.жеља | / | / | / | / | / | / | / |
| 14.жеља | / | 1у.-4% | 1у.4,34% | / | / | / | 1уч.-0,64% |
| 15.жеља | / | / | / | / | / | / | / |
| 16.жеља | / | 1у.-4% | / | / | / | / | 1у-0,64% |
| 17.жеља | / | 1у.-4% | / | / | / | / | 1у-0,64% |
| 18.жеља | / | 1у.-4% | / | / | / | / | 1у-0,64% |
| 19.жеља | / | 1у.-4% | / | / | 1у-4% | / | 2у-1,28% |
| 20.жеља | / | / | / | / | / | / | / |

Четири ученика (2,56%) који нису били распоређени у првом уписном кругу, испуњавали је поново листу жеља на основу непопуњених места у средњим школама и у другом уписном кругу су се уписали. Четрнаест ученика (8,97%) нису учествовала у испуњавању жеља (уз изјаву).

Највећи број наших ученика осмог разреда уписао је средње стручне школе – њих 74 (8/1 – 6,8/2 -17, 8/3 – 12, 8/4 – 12 ,8/5 – 13 и 8/6-14). Нешто мањи број њих уписао се у гимназије58 (8/1 – 20, 8/2 – 6, 8/3 – 6, 8/4 –9 , 8/5 – 8 и 8/6-9 ученика), док се 12 ученика уписало у 3-годишње стручне школе и 4 ученика у приватне школе, 3 у музичку школу,1 ученик у Математичку гимназију 2 ученика у Филолошку гимназију, 2 ученика се уписало под посебним условима један у гимназију а један у четворогодишњу средњу, један ученик који је похађао наставу по иоп2 се уписао у четворогодишњу школу.

Виолета Ђорђевски,

помоћник директора школe

**ИЗВЕШТАЈ О УПИСУ УЧЕНИКА У ПРВИ РАЗРЕД**

До почетка школске 2020/21. године уписано је 159 ученика првог разреда, од чега 76 девојчицa и 83 дечака. Ученици су распоређени у 6 одељења првог разреда.

Приликом формирања одељења узети су у обзир следећи критеријуми:

* Пол
* интелектуалне способности детета
* комплетност породице
* стучна спрема родитеља
* број деце у породици
* присуство одређених сметњи у развоју, хроничних болести или проблема у понашању
* ношење одређених помагала (попут наочара, слушног апарата
* леворукост.

Структура одељења по броју ученика и полу је представљена у табели:

|  |  |  |  |  |  |  |  |
| --- | --- | --- | --- | --- | --- | --- | --- |
|  | 1/1  Биљана Милић Лончар | 1/2  Драгана Меденица | 1/3  Драгана  Јанићијевић | 1/4  Данијела  Радосављевић | 1/5  Јелена Матовић | 1/6  Јелена Симић | **УКУПНО** |
| **М** | 15 | 13 | 15 | 13 | 13 | 14 | **83** |
| **Ж** | 12 | 13 | 12 | 12 | 14 | 13 | **76** |
| **УКУПНО** | **27** | **26** | **27** | **25** | **27** | **27** | **159** |

За сваког ученика првог разреда формиран је досије према раније утврђеној форми.

Извештај припремиле:

Данијела Васиљевић, педагог

Вања Паровић, психолог

**ИЗВЕШТАЈ СА ШКОЛСКОГ, ОПШТИНСКОГ, ГРАДСКОГ И РЕПУБЛИЧКОГ ТАКМИЧЕЊА**

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **СРПСКИ ЈЕЗИК:** на Школско такмичење изашло је 38 ученика од 5. до 8. разреда, од којих се на Општинско такмичење пласирало њих 22. Општинско такмичење се није одржало. | | | | | | | | | | | | | | | | | | | | | |
| **Ред. бр.** | | **ИМЕ И ПРЕЗИМЕ** | | | **РАЗРЕД** | | | **НАСТАВНИК** | | | | **ОПШТИНСКО ТАКМ.** | | | | **ГРАДСКО ТАКМ.** | | **РЕПУБЛИЧКО ТАКМ.** | | | |
| 1. | | Елена Дубић | | | 5/5 | | | Желимирка Млађеновић | | | |  | | | |  | |  | | | |
| 2. | | Елена Максимовић | | | 5/3 | | | Маја Илић | | | |  | | | |  | |  | | | |
| 3. | | Елена Грбић | | | 5/1 | | | Ивана Јовичић | | | |  | | | |  | |  | | | |
| 4. | | Реља Марковић | | | 5/1 | | | Ивана Јовичић | | | |  | | | |  | |  | | | |
| 5. | | Лана Миловић | | | 5/1 | | | Ивана Јовичић | | | |  | | | |  | |  | | | |
| 6. | | Марија Тошић | | | 6/5 | | | Марија Сарић Ђорђевић | | | | Директан пласман | | | |  | |  | | | |
| 7. | | Немања Митровић | | | 6/1 | | | Гордана Опалић | | | | Директан пласман | | | |  | |  | | | |
| 8. | | Ања Лазовић | | | 6/1 | | | Гордана Опалић | | | | Директан пласман | | | |  | |  | | | |
| 9. | | Миња Јејина | | | 6/5 | | | Марија Сарић Ђорђевић | | | |  | | | |  | |  | | | |
| 10. | | Ива Марија Шљивић | | | 6/2 | | | Маја Илић | | | |  | | | |  | |  | | | |
| 11. | | Анђела Бошњак | | | 6/4 | | | Зорица Огњановић | | | |  | | | |  | |  | | | |
| 12. | | Смиљана Допуђ | | | 6/5 | | | Марија Сарић Ђорђевић | | | |  | | | |  | |  | | | |
| 13. | | Андрија Пешић | | | 6/4 | | | Зорица Огњановић | | | |  | | | |  | |  | | | |
| 14. | | Маша Јејина | | | 7/2 | | | Ивана Јовичић | | | | Директан пласман | | | |  | |  | | | |
| 15. | | Борис Крпић | | | 7/5 | | | Гордана Опалић | | | | Директан пласман | | | |  | |  | | | |
| 16. | | Андреја Костић | | | 7/5 | | | Гордана Опалић | | | | Директан пласман | | | |  | |  | | | |
| 17 | | Марко Панић | | | 7/5 | | | Гордана Опалић | | | | Директан пласман | | | |  | |  | | | |
| 18. | | Наталија Чворовић | | | 7/3 | | | Гордана Опалић | | | | Директан пласман | | | |  | |  | | | |
| 19. | | Марија Огњановић | | | 7/4 | | | Гордана Опалић | | | | Директан пласман | | | |  | |  | | | |
| 20. | | Катарина Николић | | | 7/3 | | | Гордана Опалић | | | |  | | | |  | |  | | | |
| 21. | | Огњен Савић | | | 7/3 | | | Гордана Опалић | | | |  | | | |  | |  | | | |
| 22. | | Андреа Савић | | | 7/2 | | | Ивана Јовичић | | | |  | | | |  | |  | | | |
| 23. | | Маша Јанковић | | | 7/4 | | | Гордана Опалић | | | |  | | | |  | |  | | | |
| 24. | | Катарина Ристић | | | 7/2 | | | Ивана Јовичић | | | |  | | | |  | |  | | | |
| 25. | | Нина Мијатовић | | | 7/2 | | | Ивана Јовичић | | | |  | | | |  | |  | | | |
| 26. | | Сара Бркић | | | 8/4 | | | Желимирка Млађеновић | | | |  | | | |  | |  | | | |
| 27. | | Нина Бобић | | | 8/4 | | | Желимирка Млађеновић | | | |  | | | |  | |  | | | |
| 28. | | Николија Пауновић | | | 8/4 | | | Желимирка Млађеновић | | | |  | | | |  | |  | | | |
| 29. | | Мила Дабетић | | | 8/5 | | | Зорица Огњановић | | | |  | | | |  | |  | | | |
| 30. | | Николина Ивић | | | 8/6 | | | Зорица Огњановић | | | |  | | | |  | |  | | | |
| 31. | | Нађа Николић | | | 8/1 | | | Зорица Огњановић | | | |  | | | |  | |  | | | |
| **КЊИЖЕВНА ОЛИМПИЈАДА:** на Школско такмичење изашло је 6 ученика 7. и 8. разреда, од којих на је Општинско такмичење изашло њих 6 . Постигли су следеће резултате: | | | | | | | | | | | | | | | | | | | | | |
| 1. | | Милица Митковић | | | 7/5 | | | Гордана Опалић | | | | без пласмана | | | |  | |  | | | |
| 2. | | Марко Панић | | | 7/5 | | | Гордана Опалић | | | | 3.место | | | |  | |  | | | |
| 3. | | Душан Поповић | | | 8/4 | | | Желимирка Млађеновић | | | | без пласмана | | | |  | |  | | | |
| 4. | | Нина Бобић | | | 8/4 | | | Желимирка Млађеновић | | | | без пласмана | | | |  | |  | | | |
| 5. | | Ива Милутиновић | | | 8/6 | | | Зорица Огњановић | | | | без пласмана | | | |  | |  | | | |
| 6. | | Валентина Радевић | | | 8/6 | | | Зорица Огњановић | | | | без пласмана | | | |  | |  | | | |
| **МАТЕМАТИКА:** на Школско такмичење је изашло 117 ученика 3. и 4. разреда и 68 ученика од 5. до 8. разреда. На Општинско такмичење изашло је 50 ученика III – VIII разреда (26 ученика 3. и 4. разреда и 24 ученика од 5. до 8.разреда) и освојило 23 награде. На градско такмичење изашло је 8 ученика IV-VIII разреда који су постигли следеће резултате: | | | | | | | | | | | | | | | | | | | | | |
| **Ред. бр.** | | **ИМЕ И ПРЕЗИМЕ** | | | **РАЗРЕД** | | | | **НАСТАВНИК** | | **ОПШТИНСКО ТАКМ.** | | | | | **ГРАДСКО ТАКМ.** | | | | **РЕПУБЛИЧКО ТАКМ.** | |
| 1. | | Петар Тмушић | | | 3 | | | |  | | I награда | | | | |  | | | |  | |
| 2. | | Лана Радојевић | | | 3 | | | |  | | II награда | | | | |  | | | |  | |
| 3. | | Ивона Пилиповић | | | 3/2 | | | | Тамара Илић | | II награда | | | | |  | | | |  | |
| 4. | | Матеа Вуковић | | | 3 | | | |  | | похвала | | | | |  | | | |  | |
| 5. | | Ирина Крга | | | 3 | | | |  | | похвала | | | | |  | | | |  | |
| 6. | | Ђорђе Лучић | | | 3 | | | |  | | похвала | | | | |  | | | |  | |
| 7. | | Вукашин Вучинић | | | 3 | | | |  | | похвала | | | | |  | | | |  | |
| 8. | | Анђелија Огњановић | | | 4/1 | | | | Биљана Лончар | | I награда и пласман на Градско такмичење | | | | |  | | | |  | |
| 9. | | Коста Богојевић | | | 4/6 | | | | Јелена Симић | | похвала | | | | |  | | | |  | |
| 10. | | Лена Митић | | | 4/5 | | | | Јелена Матовић | | похвала | | | | |  | | | |  | |
| 11. | | Филип Живуловић | | | 4/3 | | | | Драгана Јанићијевић | | похвала | | | | |  | | | |  | |
| 12. | | Вељко Бачевић | | | 5/1 | | | | Марија Радовановић | | II награда и пласман на Градско такмичење | | | | | III награда | | | |  | |
| 13. | | Елена Максимовић | | | 5/5 | | | | Марија Радовановић | | III награда и пласман на Градско такмичење | | | | |  | | | |  | |
| 14. | | Нађа Чабрило | | | 5/2 | | | | Верољубка Грбовић | | III награда и пласман на Градско такмичење | | | | |  | | | |  | |
| 15. | | Марија Јашовић | | | 5/2 | | | | Верољубка Грбовић | | III награда и пласман на Градско такмичење | | | | |  | | | |  | |
| 16. | | Никола Марковић | | | 5/1 | | | | Марија Радовановић | | похвала | | | | |  | | | |  | |
| 17. | | Димитрије Милићевић | | | 5/5 | | | | Марија Радовановић | | похвала | | | | |  | | | |  | |
| 18. | | Никола Ковачевић | | | 6/2 | | | | Јелена Грујић | | II награда и пласман на Градско такмичење | | | | |  | | | |  | |
| 19. | | Немања Митровић | | | 6/1 | | | | Гордана Милићевић | | II награда и пласман на Градско такмичење | | | | |  | | | |  | |
| 20. | | Ања Лазовић | | | 6/1 | | | | Гордана Милићевић | | похвала | | | | |  | | | |  | |
| 21. | | Ирена Пипиповић | | | 6/2 | | | | Јелена Грујић | | похвала | | | | |  | | | |  | |
| 22. | | Борис Крпић | | | 7/5 | | | | Гордана Милићевић | | похвала | | | | |  | | | |  | |
| 23. | | Мина Мијатовић | | | 8/1 | | | | Јелена Грујић | | II награда и пласман на Градско такмичење | | | | | II награда | | | |  | |
| **МАТЕМАТИЧКИ ТУРНИР-РЕПУБЛИЧКА ОЛИМПИЈАДА**  Екипно такмичење ученика IV-VIII разреда планирано за 16.5.2020. у Хемијској школи на Бановом Брду, није одржано због епидемиолошке ситуације. | | | | | | | | | | | | | | | | | | | | | |
| **РЕВИЈАЛНО ОНЛАЈН ТАКМИЧЕЊЕ ИЗ МАТЕМАТИКЕ**  Због познатих проблема изазваних пандемијом Ковид-19 вируса, државна такмичења из математике и информатике, као и такмичење ,,Кенгур без граница“, одложена су за јесен. ДМС је, због тога, у сарадњи са Министарством просвете, науке и технолошког развоја и Математичком гимназијом у Београду, организовао ревијално онлајн такмичење из математике 14.4.2020. године у 17 часова (реализовано је на 8 нивоа и по 12 задатака; међу 21209 ученика из Србије и Републике Српске је учешће узело и пуно ученика из наше школе), а из програмирања 21.4.2020. године. Циљ такмичења је био:  - да ученици провере своја тренутна знања;  - да опробају систем одговора какав је на пријемним испитима и другим математичким такмичењима;  - да сами оцене свој рад и  - да се припреме за завршни испит и пријемне испите за 7. и 1. разред математичких гимназија и ИТ одељења. | | | | | | | | | | | | | | | | | | | | | |
| **ГЕОГРАФИЈА:** због ванредног стања у земљи такмичења из географије нису одржана. | | | | | | | | | | | | | | | | | | | | | |
| **ИСТОРИЈА:** на Школско такмичење изашло је 30 ученика од 5. до 8. разреда, а на Општинско такмичење њих 19-оро. Остварили су следеће резултате: | | | | | | | | | | | | | | | | | | | | | |
| **Ред. Бр.** | | **ИМЕ И ПРЕЗИМЕ** | | **РАЗРЕД** | | | | **НАСТАВНИК** | | | **ОПШТИНСКО ТАКМ.** | | | | **ГРАДСКО ТАКМ.** | | | | **РЕПУБЛИЧКО ТАКМ.** | | |
| 1. | | Огњен Савић | | 7/3 | | | | Јелена Шапић | | | 3.место | | | |  | | | |  | | |
| 2. | | Ања Лазовић | | 6/1 | | | | Јелена Шапић | | | 3.место | | | |  | | | |  | | |
| 3. | | Матеја Радоњић | | 8/1 | | | | Јелена Шапић | | | 1.место | | | |  | | | |  | | |
| 4. | | Анђела Вукајловић | | 8/1 | | | | Јелена Шапић | | | 3.место | | | |  | | | |  | | |
| 5. | | Мина Мијатовић | | 8/1 | | | | Јелена Шапић | | | 2.место | | | |  | | | |  | | |
|  | | Јелена Цанић | | 8/2 | | | | Јелена Шапић | | | 3.место | | | |  | | | |  | | |
| **ХЕМИЈА:** Ове године због увођења ванредног стања и корона вируса реализовано је само школско и општинско такмичење из хемије. Најбоље резултате су постигли ученици 8.разреда:  Ива Стевановић 8-1 која је освојила 2. место на општинском такмичењу и пласман за градско такмичење, као и посебну диплому из хемије  Петар Богићевић 8-6 који је освојио друго место на општинском такмичењу и пласман за градско такмичење ,као и посебну диплому из хемије  Јелена Цанић 8-2 која је освојила треће место на општинском такмичењу и посебну диплому из хемије | | | | | | | | | | | | | | | | | | | | | |
| **ТИО и ТИТ**: школско такмичење из Техничког и информатичког образовања и Технике и технологије одржано је 25.02.2020: Учествовали су  ученици петог разреда - Нађа Радојичић 5/1 (18/21), Лана Миловић 5/1 (16/21) и Лана Ранчигај 5/1 (15/21)  ученици шестог разреда - Марко Остојић 6/1 (17/21), Немања Митровић 6/1 (16/21), Вања Пантелић 6/1 (14/21), Сергеј Пејчић 6/1 (14/21)  ученици седмог разреда - Стефан Немања Јеличић 7/2 (16/21), Катарина Николић 7/3 (14/21), Милош Обреновић 7/1 (11/21)  ученици осмог разреда - Урош Радовановић 8/4 (14/21), Немања Продановић 8/4 (11/21)  Општинско такмичење из предмета техничко и информатичко образовање (8. разред) и техника и технологија (5., 6. и 7. разред) је одржано 01.03.2020. Такмичари су имали прилике да покажу своје теоријско и практично знање из технике у ОШ "Руђер Бошковић“. | | | | | | | | | | | | | | | | | | | | | |  | |  |  |  |  |  |
|  | |  |  |  |  |  |
| **БИОЛОГИЈА**: реализовано школско такмичење за ученике седмог и осмог разреда и општинско такмичење 15.03.2020, у ОШ"Бановић Страхиња", на дан када је проглашено ванредно стање због пандемије ковид-19. Резултати су остали на нивоу постигнутих бодова на тесту и нису даље обрађени | | | | | | | | | | | | | | | | | | | | | |
| **ФИЗИКА**: одржано школско, општинско и градско такмичење.  На општинском такмичењу одржаном 23.02.2020, су ученици освојили: Марија Тошић 6/5 треће место, Марко Милић 7р, прво место, Борис Крпић 7р, друго место, Катарина Николић 7/3, прво место, Ања Вуковић 8р, треће место.  На градском такмичењу одржаном 14.03.2020. Марија Тошић је освојила треће место, а Катарина Николић прво место. | | | | | | | | | | | | | | | | | | | | | |
| **РУСКИ ЈЕЗИК:** на Школско такмичење изашло је 5 ученика 8. разреда , а на Општинско 2 ученика. Постигли су следеће резултате: | | | | | | | | | | | | | | | | | | | | |  | | | | | | | | |  |
| **Ред. Бр.** | | **ИМЕ И ПРЕЗИМЕ** | **РАЗРЕД** | | | **НАСТАВНИК** | | | | **ОПШТИНСКО ТАКМ.** | | | **ГРАДСКО ТАКМ.** | | | | **РЕПУБЛИЧКО ТАКМ.** | | | |  | | | | | | | | |  | |
| 1. | | Ива Стевановић | 8/1 | | | Александра Мишић | | | | 2.место | | | 2.место | | | | Није одржано | | | |  | | | | | | | | |  | |
| 2. | | Николина Ивић | 8/6 | | | Марина Новаковић | | | | 3.место | | | 2.место | | | | Није одржано | | | |  | | | | | | | | |  | |
| **ЕНГЛЕСКИ ЈЕЗИК:** на Школско такмичење изашло је 20 ученика 8. разреда, а на Општинско 5 ученика. Остварили су следеће резултате: | | | | | | | | | | | | | | | | | | | | |  | | | | | | | | |  | |
| **Ред. Бр.** | | **ИМЕ И ПРЕЗИМЕ** | | **РАЗРЕД** | | | **НАСТАВНИК** | | | | **ОПШТИНСКО ТАКМ.** | | | **ГРАДСКО ТАКМ.** | | | **РЕПУБЛИЧКО ТАКМ.** | | | |  | | | | | | | | | |  | |
| 1. | | Лука Лечић | | 8/2 | | | Наташа Ђачић | | | | 3. место | | | 2. место | | | Такмичење није одржано | | | |  | | | | | | | | | |  | |
| 2. | | Валентина Радевић | | 8/6 | | | Наташа Ђачић | | | | 3.место | | | 2. место | | | Такмичење није одржано | | | |  | | | | | | | | | |  | |
| **ИНФОРМАТИКА И РАЧУНАРСТВО:** Општинско такмичење из Информатике и рачунарства које организује Друштво математичара Србије је одржано 22.02. 2020. у три нова информатичка кабинета за ученике V-VIII разреда са општине Чукарица. На такмичењу су учествовала наша три ученика осмог разреда. Претходно су одржана, преко портала Петља, три круга онлајн квалификација, током првог полугодишта 15.12, 12.1 и 26.1. која ове године нису била обавезујућа ни елиминациона. Постигли су следеће резултате: | | | | | | | | | | | | | | | | | | | | |  | | | | | | | | | |  | |
| **Ред. Бр.** | | **ИМЕ И ПРЕЗИМЕ** | | **РАЗРЕД** | | | **НАСТАВНИК** | | | | **ОПШТИНСКО ТАКМ.** | | | **ГРАДСКО ТАКМ.** | | | **РЕПУБЛИЧКО ТАКМ.** | | | |  | | | | | | | | | |  | |
| 1. | | Урош Радовановић | | 8/4 | | | Јелена Ивковић | | | | 2.место | | | - | | | - | | | |  | | | | | | | | | |  | |
| |  | | --- | | **ФИЗИЧКО ВАСПИТАЊЕ:** | | Наша школа поднела је пријаве за учешће на међушколским такмичењима у свим дисциплинама за ученике од петог до осмог разреда, према усвојеном календару Градског савеза за школски спорт и плану Стручног већа. Предметни наставници су извршили поделу дисциплина и категорија на које су изводили ученике. Ученици су одличним резултатима на одржаним такмичењима представили нашу школу у најбољем светлу, што се надамо да ће бити пракса и наредних година. Међутим, због ванредног стања велики број такмичења није одржан.    На првенству Београда у пливању ученик Виктор Ђукић 7/4 освојио је 2. место у категорији 50м леђно.    На Општинском првенству у одбојци за ученике 7. и 8. разреда екипа ученика освојила је 2. место. Екипу су чинили следећи ученици: Лазар Марић 8/3, Матија Виторовић 8/3, Михајло Кенић 8/3, Немања Продановић 8/4, Урош Радовановић 8/4, Никола Спасојевић 8/6, Видан Вујиновић 8/6, Виктор Ђукић 7/4, Давор Ћосић 7/1, Филип Старовић 7/1, Стефан Вучковић 6/1.    На Општинском првенству у малом фудбалу женска екипа наше школе освојила је 3. место. Екипу су чиниле: Лана Ранчигај 5/1, Јована Јанковић 6/4, Рената Грачанин 7/2, Катарина Николић 7/3, Александра Животић 8/2, Лена Попадић 8/2, Анастасија Јочић 8/6, Николина Ивић 8/6, Валентина Радовић 8/6.    на Општинским такмичењима освојена су три четврта места у фудбалу дечаци 5. /6. разред, 7./8. разред и у кошарци дечаци 7./8. разред.    Ученике припремала и извела на такмичења наставница Данијела Ђукић. | | | | | | | | | | | | | | | | | | | | | | |

|  |
| --- |
| **Архимедесовa математичкa дописнa олимпијадa 2019**  Ове школске године на „Архимедесовој“ дописној олимпијади 2019. учествовало је 23 ученика од V-VIII разреда. Први круг је одржан у септембру, други у октобру, а финале у Архимедесу у новембру 2019.  У други круг су се пласирала 18 ученика, 13 ученика је учествовало и у другом кругу и освојили су три награде: две треће и једну прву.   1. Немања Митровић 6/1, наст. Гордана Милићевић – I награда и пласман у финале - републички ниво 2. Вељко Бачевић 5/1, наст. Марија Радовановић - III награда 3. Марија Јашовић 5/2, наст.Верољубка Грбовић - III награда   Један ученик је учествовао у финалу (републички ниво) и освојио награду:  1. Немања Митровић 5/1, наст. Гордана Милићевић - похвала |
| **Архимедесова интернет олимпијада 2019**    Школске 2019/20 године на Интернет олимпијади која се ради онлајн са сајта Архимедеса, учествовао је један ученик 8/3 Иван Лукић, наставника Виолете Ђорђевски. Пласирао се у друго коло, али није учествовао даље. |
| **Tакмичењe из информатичке писмености Дабар 2019**  Такмичење је одржано 21.и 22.11.2019. године у новим информатичким кабинетима. Учествовало је 9 ученика V-VIII разреда. Ментори такмичења су биле наставнице Јелена Ивковић, наставница информатике и Мира Пртина, наставница техничког.  Такмичење ДАБАР за категорију Јуниор (I-IV р.) ове године није одржано, због померања Математичких такмичења за I полугодиште.  Такмичење се одржава онлајн на сајту [dabar.edu.rs](http://dabar.edu.rs/).  У категорији Дабарчић (V и VI р.) добре резултате су остварили:   |  |  |  |  | | --- | --- | --- | --- | | Име ученика | Презиме | одељење | наставник | | Никола | Ковачевић | 6/2 | Јелена Ивковић | | Ана | Илић | 5/2 | Јелена Ивковић | | Јања | Андрић | 5/5 | Јелена Ивковић | | Јана | Вељковић | 5/5 | Јелена Ивковић | | Андрија | Радосављевић | 6/4 | Биљана Недић |     У категорији Млади дабар (VII и VIII р.) добре резултате су остварили:       |  |  |  |  | | --- | --- | --- | --- | | Име ученика | Презиме | Одељење | Наставник | | Иван | Лукић | 8/3 | Јелена Ивковић | | Урош | Радовановић | 8/4 | Јелена Ивковић | | Никола | Јанковић | 7/2 | Јелена Ивковић | |
| **Математичко такмичење Мислиша 2020**  На такмичењу Мислиша, у организацији Архимедеса које је организовано у нашој школи 12. марта 2020.год. за 182 ученика од I-VIII разреда, освојено је 20 награда: jедна прва, две друге, пет трећих и 12 похвала.   |  |  |  |  | | --- | --- | --- | --- | | Име ученика | Одељење | Наставник | Награда | | Одабашић Коста | 2/3 | Снежана Ђорђевић | I награда | | Бачевић Лена | 1/1 | Соња Анђелковић Радосављевић | II награда | | Крстић Богдан | 2/1 | Гордана Стаматовић | II награда | | Илић Ања | 1/5 | Зорица Жарковић | III награда | | Сузић Милош | 1/1 | Соња Анђелковић Радосављевић | III награда | | Стаменић Јелена | 2/1 | Гордана Стаматовић | III награда | | Јоксимовић Лука | 3/5 | Мирјана Ивковић Вукић | III награда | | Мијатовић Мина | 8/1 | Јелена Грујић | III награда | | Деспотовић Матеја | 1/2 | Марина Вучетић | похвала | | Јанковић Сара | 1/3 | Драга Спасеновић | похвала | | Миловановић Филип | 1/1 | Соња Анђелковић Радосављевић | похвала | | Шолевић Василије | 1/4 | Бранка Митић | похвала | | Допуђ Ана | 2/5 | Марија Пешић | похвала | | Зоричић Ирена | 2/3 | Снежана Ђорђевић | похвала | | Ковачевић Војин | 2/4 | Милан Вуловић | похвала | | Куртовић Петар | 2/5 | Марија Пешић | похвала | | Марић Јелена | 2/3 | Снежана Ђорђевић | похвала | | Мишић Нина | 2/3 | Снежана Ђорђевић | похвала | | Мрдак Андреј | 3/2 | Тамара Илић | похвала | | Пилиповић Ивона | 3/2 | Тамара Илић | похвала | |

**КОНКУРСИ**

**РУСКИ ЈЕЗИК**

„ЛИК РУСИЈЕ“ - финале овогодишњег такмичења није одржано због пандемије корона вируса и проглашења ванредне ситуације у држави, али су стигли следећи резултати са дипломама награђених ученика. Награђени ученици наше школе су:

1 Андрија Златковић, 6/5, 3.место у номнацији “Други светски рат и култура”(наставник М.Новаковић)

2 Ђорђе јовановић, 6/5, 3.место у номинацији “Моја породица у Другом светском рату” (наставник М.Новаковић)

3 Ивона Вучковић, 6/3, 2. место у номинацији” Да се та бол не понови”( наставник М.Новаковић)

4 Мила Дабетић, 8/5, 2. место у номанцији” Живо сећање” (наставник М.Новаковић)

5 Немања Мандић, 6/4, 1. место у номинацији “ Живо сећање”(наставник М.Новаковић)

6 Николина Ивић, 8/6, 2. место у номинацији “ Ми о рату говоримо стиховима”(наставник М.Новаковић)

7 Јана Тасић, 8/5, 1. место у номинацији “Улога Црвене армије у ослобођењу Југославије од фашизма” (наставник М.Новаковић)

8 Мила Протић, 8/3, Ива Милутиновић и николина Ивић 8/6, 3. место у номинацији “Компилације”(наставник М.Новаковић)

9 Ученици 7/3- хор ОШ” Љуба Ненадовић”- 3. место у вокалној номаинацији”Марш сибирског пука” (наставник М.Новаковић)

10 Олга Стојановић, 5/4 , 3. место у номинацији “ Живо сећање”(наставник А.Мишић)

11 Ева Шокота, 7/4, 1. место у номинацији “ Ми цртамо победу” (наставник А.Мишић)

12 Нађа Радоман 8/2, 1. место у номинацији “Хероји велике победе - наше баке и деке”, (наставник А.Мишић)

ОШ „Љуба Ненадовић“ награђена је свечаном повељом за активно дугогодишње такмичење.

Наставници руског језика Марина Новаковић и Александра Мишић награђене су дипломом за емоционалност и дубину знања руског језика, књижевности, историје, у номинацији поезије...

„ПУТЕМ МАШТЕ” у организацији Међународног фонда јединства православних народа: тема “Велико путовање од Србије до Русије”

1.Андреј Ђорђевић,8/6 је освојио 2. место (награда мобилни телефон и диплома), наставник М. Новаковић

2. Сара Ђорђевић, 7/3 ;Наталија Чворовић 7/3 и Ана Суботић 6/4- добитнице специјалне похвале) -наставник М. Новаковић

Нашој школи је додељена специјална захвалница за активно учествовање.

ТАКМИЧЕЊЕ ПРОЗЕ „Жива класика“, 28.02.2020 у Руском дому

Николина Ивић, 8/6, Ива Милутиновић 8/6 и Милица Живуловић 8/6 добитнице су специјалне дипломе (наставница М. Новаковић).

**ЛИКОВНА КУЛТУРА:**

„Мој откачени, свемирски, новогодишњи украс“/ликовни конкурс

На Фестивалу науке 2019.год. ученик наше школе Лука Инић 5/4 освојио је треће место у категорији 5. разреда. Овогодишња тема је : „Мој откачени, свемирски, новогодишњи украс”, техника:рециклажа.

Наставник: Марија Терзић

**"mBot" - ПРОГРАМИРАЊЕ - „ONLINE“ КОЛО ЛИГЕ КОДИГРАЊЕ 2019/20**

Ове године је организовано 4. коло лиге кодиграња. Где смо ми на мапи кодиграча погледајте на линку:

<https://bitkazaznanje.rs/liga/kodigraci/>

Крајем децембра, у нашој школи, одржано је такмичење за прво коло лиге КОДиграња. И ове године био је јако велики број заинтересованих ученика 5., 6. и 7. разреда за програмирање „mBot-a“.

Задатак се састојао из два дела: Један сегмент се односио на креирање помагала за цртање роботом. Робот је требао да исцрта додатке за стазу. Додаци су били сегменти стазе које су чинили круг и два полукруга различито орјентисани, међусобно спојени линијом.

Задатак робота је да исцрта све задате елементе на подлози. Робот се креће унапред нацртаном путањом од тачке А до тачке Е. На путањи од А-Е робот би требало да нацрта круг (В), полукруг са доње стране (С) и полукруг са горње стране путање (D). Том приликом робот мења боју диода, не сме да испадне са стазе, искључује диоде и зауставља се на тачно за то одређеном простору. Све то треба да уради у што краћем временском периоду. Свака грешка повлачи смањење бодова. Такође је сваки појединац имао прилику да покаже своје креативно-практично-техничко умеће, тј. да осмисли и конструише начин причвршћивања оловке, а да при том не дође до оштећења робота или његове функционалности. Највише се вредновао уникатни рад. Наравно, ми смо се потрудили да узмемо у обзир и еконмску старну овог пројекта...

Како је то изгледало, снимке најбоља четири самостално израђена програма, можете погледати на линковима:

|  |  |  |  |  |  |  |
| --- | --- | --- | --- | --- | --- | --- |
| **Р.бр.** | **Ученик/ца** | **Бодови** | **Бодови укупно** | **Време\*** | **Link на видео\*** | **Узраст** |
| 1 | Миња Јејина | 300 | 300 | 16 sec | <https://vimeo.com/381367699> | VI разред |
| 2 | Катарина Николић | 300 | 300 | 17 sec | <https://vimeo.com/381368201> | VII разред |
| 3 | Ана Драгојловоћ | 300 | 300 | 15 sec | <https://vimeo.com/381368639> | V разред |
| 4 | Елена Грбић | 300 | 300 | 15 sec | <https://vimeo.com/381428011> | V разред |

Уједно је и ово „екипа из Љубе“ која ће нас представљати на физичком делу такмичења.

Резултати су на линку: <https://bitkazaznanje.rs/liga/rezultati-takmicenja/>

Предметни наставник

Мирјана Пртина


**"mBot" - ПРОГРАМИРАЊЕ - ФИЗИЧКО КОЛО ЛИГЕ КОДИГРАЊЕ 2019/20**

Данa, 29.02.2020., одржало се регионално такмичење КОДиграње, у ком су учествовали старији основци из целе Србије. У Београду, наша школа је била један од домаћина и угостила неколико школа из окружења, а то су:

1. ОШ „Војвода Мишић“
2. ОШ „Данило Киш“
3. ОШ „Уједињене нације“
4. ОШ „Иво Андрић“
5. ОШ „Војвода Мишић“

Најбољи у програмирању из "Љубе" су били вредни и овог викенда...

Задатак за физичко коло лиге кодиграња 29.02.2020.



Задатак је био да се испрограмира „mBot“, аутономно управбљано возило, тако да се креће од 0 позиције до тачке 8. Возило је на позицији 0, тако што је предњи точак „mBot“-а у кругу и креће притиском на тастер. Након покретања, креће се право (сегмент 1), скреће лево (сегмент 2), враћа се у назад (сегмент 3), наставља путањом право (сегмент 4), иде по гружници (сегменти 5 и 6), враћа се на првобитни правац (сегмент 7) и зауставља се са сва три точка на позицији 8. Свако одступање од линије, изостајање сегмната, или „испадање“ са стазе повлачи смањење бодова. За овај задатак, програмери су самостално склапали стазу где су показали поред програмерских и своје техничке могућности. Тимским радом су имали само сат времена да примене своја, до сада стечена знања, и да савладају озбиљан програмерски задатак.

Како је то изгледало можете погледати на следећем линку:

<https://we.tl/t-WccwcUr47r>

Предметни наставник

Мирјана Пртина

**ИЗВЕШТАЈ О РАДУ ПЕДАГОШКОГ КОЛЕГИЈУМА**

Педагошки колегијум је радио по Плану рада усвојеном у оквиру ГПРШ-а, сачињавали су га директор школе, помоћник директора, психолог, педагог, по потреби секретар школе, библиотекар, координатори рада стручних актива 1-4. разреда, координатори рада одељењских већа 5-8. разреда, руководиоци стручних већа и руководиоци свих школских тимова, а по потреби и представници ученичких организација и синдиката.

У току школске 2019/2020. године одржане су три седнице Педагошког колегијума у току првог полугодишта. Седнице планиране за друго полугодиште нису реализоване због епидемиолошке ситуације у нашој земљи, проглашења пандемије Covid-19 и увођења ванредног стања чиме је обустављен рад школа, а настава се одвијала на даљину.

Од 17.03.2020. настава је организована преко одељењских вибер група по школском распореду часова, у трајању од 30 минута, чиме је постигнута комуникација у реалном времену и могућност свакодневног организованог школског рада у условима ванредног стања. Наставници су користили и платформу Office 365, е-пошту, а ученици су били упућивани и на часове који су реализовани на РТС. Планиране школске активности су реализоване са незнатним одступањима, а ваннаставне активности нису биле у могућности да се реализују обзиром на ситуацију у којој смо се сви нашли.

Септембарски састанак је одржан 05.09.2019. године, водио га је директор школе Ђуро Косић. На овом састанку је након утврђивања састава Педагошког колегијума разматрана припремљеност школе за почетак нове школске године, анализирано је стање школског боравка (простор, број деце и број учитеља у боравку), утврђено је динамика рада стручних органа школе и време реализације родитељских састанака, формирање Савета родитеља школе, договорено је како ће се реализовати излети, екскурзије и изласци ученика ван школе, договорен је начин прославе Дана школе.

Друга седница Педагошког колегијума је одржана 04.11.2019. год., и водио ју је директор школе Ђуро Косић. На овој седници је утврђена динамика рада стручних органа школе за крај првог класификационог периода, планирана је анализа екскурзије за ученике осмог разреда, посебно се разговарало о адаптацији ученика првог разреда (По мишљењу учитеља ова генерација је живахног духа, опуштеног карактера, са развијеним осећајем емпатије, лако прилагодљива новим ситуацијама, са неизмерном количином љубави коју поседује ипак жељна загрљаја и разумевања) и којим ученицима са сметњама је неопходна додатна подршка (какав вид подршке у складу са индивидуалним захтевима).

Јануарски састанак је одржан 13.01.2020. године, водио га је директор школе Ђуро Косић. На овом састанку је утврђена динамика рада стручних органа за крај првог полугодишта, договорен је начин прославе школске славе Светог Саве, договорен је начин припреме полугодишњих извештаја о раду школе, а разматране су и активности које се за ученике организују у току зимског распуста.

Комуникација наставника и управе школе у току другог полугодишта 2019/2020. наставила се на даљину, најчешће путем школске вибер групe (и е-поште) како би се испоштовале све мере заштите од ковид19, а наставни процес у новонасталим условима одржао на жељеном нивоу.

21.08.2020. Године одржана је седница Педагошког колегијума којој су присуствовали чланови ПК и чланови Тима за обезбеђивање квалитета и развоја установе, психолог, педагог, дефектолог-логопед, помоћник директора и директор који је водио седницу. На овој седници је утврђен ПРЕДЛОГ организацијe и реализацијe образовно-васпитног рада у време епидемије вируса Covid 19, у отежаним условима, за школску 2020/21. годину са детаљном анализом ресурса наше школе, модела и начина остваривања наставе, распореда часова, система за управљање учењем, рада продуженог боравка, начина праћења постигнућа и вредновања рада ученика, као о начина праћења остваривања плана утврђених активности.

Извештај припремила:

Зорица Златић,

записничар Педагошког колегијума

# ИЗВЕШТАЈ О РАДУ НАСТАВНИЧКОГ ВЕЋА У ШКОЛСКОЈ 2019/2020 ГОДИНИ

У школској 2019/2020.години одржано је 15 седница Наставничког већа.

Седнице Наставничког већа одржане су у складу са предвиђеним планом, програмом и распоредом рада, од којих су 8 одржане као ванредне седнице:

* Прва седница Наставничког већа одржана је 12.9.2019. године, када је усвојен Извештај о раду школе за 2018/19.годину, појединачни извештаји руководилаца, служби, тимова и стручних органа школе, као и Савета родитеља и Школског одбора. Такође је представљен Годишњи план рада школе за 2019/20. годину. Потврђена је информација о почетку рада продуженог боравка. Веће је информисано о плану и програму предстојеће прославе Дана школе.
* Друга седница (ванредна) одржана је 30.9.2019. године и била је посвећена актуелној ситуацији везаној за дешавања од 25.9.1019. године, којом приликом је угрожен углед и интегритет како колега као и школе као институције. Директор је представио предузете мере и активности у складу са прописаном законском процедуром.
* Трећа седница Наставничког већа (ванредна) одржана је 14.10.2019. Године. Директор је представио измене програма екскурзија и наставе у природи, и уношења истих у Анекс ГПРШ-а за текућу школску годину.
* Четврта седница Наставничког већа одржана је 20.11.2019. године, на којој је извршена анализа успеха и дисциплине ученика на крају првог класификационог периода, као и анализе мера за побољшање успеха и дисциплине. Усвојен је и Извештај о прослави Дана школе.
* Пета (ванредна) седница одржана је 23.1.2020. године је била посвећена актуелној ситуацији по питању безбедности у школи и усклађивању са законском регулативом која дефинише обавезе школе по овим питањима.
* Шеста седница Наставничког већа одржана је 31.1.2020. године на којој је извршена је анализа успеха и дисциплине ученика на крају првог полугодишта, као и анализе мера за побољшање успеха и дисциплине. Веће је информисано о спроведеним поступцима при избору агенција за извођење екскурзија и наставе у природи.
* Седма седница Наставничког већа је одржана 19.2.2020. године. Усвојен је извештај о прослави школске славе – Савиндана. Веће је информисано о одлуци Министарства о продужењу зимског распуста и надокнади часова. Такође на седници је: оцењена реализација планираног фонда часова, ГПРШ-а и школских програма у претходном кл. периоду, и истакнут је значај ажурног администрирања извештаја о стручном усавршавању и наставничких портфолија. Представљена је Анализа адаптације ученика првог разреда, као подршке ученицима са сметњама у развоју.
* Осма (ванредна) седница Наставничког већа је одржана 05.03.2020. године је била посвећена доношењу одлуке о избору уџбеника за други и шести разред основне школе у школској 2020/21. години.
* **Девета (ванредна) седница Наставничког већа одржана је 09.03.2020. године** је била посвећена доношењу одлуке о избору уџбеника за трећи и седми разред основне школе у школској 2020/21. години.
* **Десета (ванредна)** **седница Наставничког већа одржана је 11.03.2020. године** на којој је донета одлука о мерама усвојеним на основу препорука надлежних министарстава везаних за епидемиолошку ситуацију и борбу против ширења епидемије вируса Covid-19.
* **Дванаеста седница Наставничког већа одржана је 09.06.2020. године.** Веће је информисано о организацији завршног испита ученика осмог разреда. Извршена је анализа успеха и дисциплине ученика осмог разреда. Представљене су информације о именовању награђених ученика, ученика генерације, ученика године, спортиста и носилаца Вукових и посебних диплома. Поднет је Извештај о завршној фази професионалне оријентације ученика осмог разреда. Истакнуто је да је пријављен довољан број будућих ученика првог разреда за формирање шест одељења.
* **Тринаеста (ванредна) седница Наставничког већа одржана је 15.06.2020.** била је посвећена договору око организације завршног испита за ђаке осмог разреда. Наставничком већу су презентоване ревидиране процедуре за дежурне наставнике који учествују у реализацији завршног испита.
* **Четрнаеста седница Наставничког већа одржана је 24.06.2020. године.** Усвојена је анализа успеха и дисциплине на крају школске године за ученике од првог до седмог разреда и реализација планираног фонда часова, Представљене су похвале и награде за ученике од првог до седмог разреда, Разматрани су услови за израду ГПРШ-а и изнете су терминске и техничке препоруке да би реализација била спроведена у складу са прописаним роковима.
* **Петнаеста седница Наставничког већа одржана је 21.08.2020. године.** Усвојен је извештај о реализацији ГПРШ-а и школских програма и истакнуто је да је реализација протекла регуларно обзиром на измењене услове за рад школе. Усвојени су: подела наставних часова, елементи организације образовно-васпитног рада, школски календар и распоред часова за школску 2020/21.години. Усвојен је извештај о обављеном завршном испиту и упису у средње школе. Анализирана је припремљеност школе за наредну школску годину. Усвојен је Извештај о броју уписаних ученика првог разреда и формирања одељења. Донета је одлука о формирању дневног боравка за ученике од првог до четвртог разреда.

Извештај поднела:

записничар Наставничког већа

Желимирка Млађеновић,

професор српског језика и књижевности

**ИЗВЕШТАЈ О РАДУ ДИРЕКТОРА ШКОЛЕ**

УВОД

Послове из надлежности директора школе обављао сам према важећим законским прописима, регулисаним Законом о основама система образовања и васпитања (члан 62), и на основу Годишњег плана рада школе за школску 2019/20. годину.

У протеклом периоду обављао сам следеће послове:

1) планирање и организација активности у циљу реализације програма образовања и васпитања и свих активности школе;

2) брига о осигурању квалитета, самовредновању, остваривању стандарда постигнућа и унапређивању образовно-васпитног рада;

3) рад на остваривању развојног плана установе;

4) одлучивање о коришћењу средстава утврђених финансијским планом и одговорност за одобравање и наменско коришћење тих средстава, у складу са законом;

5) сарадња са органима јединице локалне самоуправе, организацијама и удружењима;

 6) организација, педагошко-инструктивни увид, праћење квалитета образовно-васпитног рада и педагошке праксе и предузимање мера за унапређивање и усавршавање рада наставника и стручних сарадника;

7) планирање и праћење стручног усавршавања и спровођење поступака за стицање звања наставника и стручних сарадника;

8) предузимање мера у случајевима повреда забрана из чл. 44. до 46. Закона о основама система образовања и васпитања и недоличног понашања запосленог и његовог негативног утицаја на децу и ученике;

9) предузимање мера ради извршавања налога просветног инспектора и просветног саветника, као и других инспекцијских органа;

10) вођење рачуна о благовременом и тачном уносу, одржавању и ажурирању базе података о установи у оквиру јединственог информационог система просвете;

11) вођење рачуна о благовременом објављивању и обавештавању запослених, ученика и родитеља односно старатеља, стручних органа и органа управљања о свим питањима од интереса за рад установе и ових органа;

12) сазивање и руковођење седницама Наставничког већа, без права одлучивања;

13) образовање стручних тела и тимова, усмеравање и усклађивање рада стручних органа у школи;

14) сарадња са родитељима, односно старатељима деце и ученика;

15) подношење извештаја о свом раду и раду установе органу управљања, најмање два пута годишње;

16) доношење општих аката о организацији и систематизацији послова;

17) одлучивање о правима, обавезама и одговорностима ученика и запослених, у складу са овим и посебним законом.

Поред наведених послова, доста времена је било посвећено обезбеђивању адекватног реаговања на новонасталу ситуацију изазвану пандемијом вируса Covid 19. 15. марта 2020. године у Републици Србији уведено је ванредно стање, а од 17.03.2020. год. школа је кренула са наставом на даљину.

У сарадњи са Стручном службом школе и Саветом родитеља, рађено је на промоцији наше школе у локалној заједници.

Сви прописи су примењивани, а постојећи правилници и остала акта благовремено усклађивани.

**РАД НА ПОБОЉШАЊУ МАТЕРИЈАЛНО-ТЕХНИЧКИХ УСЛОВА**

Материјално-техничка опремљеност школе је ове школске године боља у односу на претходну. У циљу побољшања материјално-техничких услова и организације образовно-васпитног рада, школа је упућивала захтеве Градској општини Чукарица и Секретаријату за образовање и дечију заштиту, за инвестиционо одржавање као и за наставна средства.

Од средстава која је школа на тај начин обезбедила, изведени су опсежни радови у јулу и августу 2019. године, како би се ученицима у школској 2019/20. години обезбедио знатно адекватнији простор и бољи услови за рад. Преграђен је велики стари информатички кабинет, који је био мрачан, неуслован и неприлагођен захтевима савремене наставе. Тиме су наши ученици добили три нове, светле и прозрачне, потпуно реновиране учионице у којима ће се одвијати настава информатике. Просторија у приземљу школе у којој су раније боравиле спремачице такође је реновирана и претворена у модеран информатички кабинет, док је за спремачице оспособљен други простор - мањи, али функционалан и чист. Све четири учионице су комплетно опремљене новим намештајем и рачунарима, тако да ће сваки ученик радити на по једном (укупно је набављено 48 нових рачунара). Обезбеђен је још један мултимедијални пројектор, као и пројекционо платно које је монтирано у зборници. У зборницу је стављен још један рачунар, као и фотокопир апарат, како би се наставници квалитетније, брже и лакше припремали за наставу. Поред поменутих 48 рачунара за информатичке кабинете, у учионице је распоређено још 6 нових рачунара, а набављена су и 4 лаптопа.

У току лета 2020 године у школи је извршена реконструкција постојеће Интернет мреже и комплетна нова инфраструктура нове интернет мреже за све просторије у школи, тако да наша школа сада има најбржи могући интернет за све запослене ученике па и госте. Сада се комфорно може изводити и дигитална настава односно користити дигитални уџбеници.

КОРИШЋЕЊЕ ШКОЛСКОГ ПРОСТОРА

Школа је упутила захтев Дирекцији за имовину Републике Србије за добијање сагласности за издавање простора. Школа је, уз сагласност свих органа установе, расписала јавни оглас ради издавања простора како би могла остваривати и сопствене приходе ради унапређења материјално-техничких услова рада.

У школи су у закуп издати простор за пекару, као и спортска сала за разне спортове.

Издавање у закуп простора за пекару је од значаја за безбедност ученика јер они више не морају напуштати школско двориште да би купили ужину.

САРАДЊА СА РОДИТЕЉИМА И ПРЕДСТАВНИЦИМА ЛОКАЛНЕ И ДРУШТВЕНЕ ЗАЈЕДНИЦЕ

Током школске године одвијала се плодна сарадња са родитељима ученика у виду родитељских састанака, састанака Савета родитеља и Школског одбора.

Школа је сарађивала са Домом здравља "Др Симо Милошевић" ради саветовања у оквиру здравствене заштите ученика.

Школа је активно учествовала у свим активностима ГО Чукарица и редовно прослеђивала податке од значаја за рад заједничких служби у циљу побољшања материјално-техничких услова рада школе. Са Министарством унутрашњих послова одвијала се сарадња у циљу повећања безбедности ученика. Представници Министарства унутрашњих послова су редовно обилазили установу и прикупљали податке ради безбедности и заштите, првенствено ученика. МУП је редовно одговарао на захтеве школе да предузме мере из своје надлежности поводом уништавања школске имовине од стране појединих ученика.

Спроведен је и низ превентивних акција које се тичу безбедности и сигурности ученика. У првој половини октобра 2019. године, Срђан Агатоновић, инспектор Одељења за сузбијање малолетничке делинквенције Полицијске управе за град Београд, одржао је у нашој школи предавање за ученике седмог разреда на тему малолетничке делинквенције, вршњачког и електронског насиља.

Припадници МУП-а Србије, су једном месечно, до почетка ванредне ситуације у земљи, редовно одржавали предавања за ученике четвртог и шестог разреда у оквиру пројекта „Основи безбедности деце“, како би ђаке упознали са радом полиције и превентивним мерама које се предузимају у циљу заштите и сузбијања вршњачког насиља, са посебним освртом на електронско насиље. Пројекат је ове школске године проширен на ученике првог разреда, тако да су колеге из МУП-а за њих одржале укупно три предавања.

Пред Нову годину, неколико ученика из сваког одељења имало је прилику да присуствује предавању „Заштита и превенција употребе пиротехничких средстава“, које су заједно припремили и реализовали припадници Министарства одбране, Министарства унутрашњих послова и Црвеног крста.

Школа је сарађивала и са осталим организацијама и удружењима, као што су културно-уметничка друштва, спортска друштва и месна заједница, а све у циљу побољшања културног и јавног представљања установе, као и највишег интереса ученика школе.

КАДРОВСКА ПИТАЊА

У току протекле школске године настава је била стручно заступљена у свим предметима. Сва упражњена радна места објављена су на Листи слободних радних места. Школа је редовно пратила Листу технолошких вишкова и обавештавала о упражњеним радним местима. Сви запослени су распоређени према потребама и врсти стручне спреме. Процес рада се одвијао без већих потешкоћа, и поред тога што је било веома тешко ускладити распоред часова, поготово за запослене који раде у две или више установа.

Коришћење средстава утврђених финансијским планом установе

Школа је, у складу са утврђеним финансијским планом и планом јавних набавки, користила средства за обављање своје основне делатности. У току школске године, школа је одговорила свим уговорним обавезама, како у набавци основних средстава за рад установе (материјала за хигијену и канцеларијског материјала), тако и у обезбеђивању средстава за стручно усавршавање запослених. Школа је испунила све уговорне обавезе према свим добављачима.

У сарадњи са шефом рачуноводства планирао сам и управљао финансијским токовима. Контролисао сам финансијске извештаје, приходе и расходе и издавао благовремене и тачне налоге за плаћања и наплате.

ОРГАНИЗАЦИОНИ ПОСЛОВИ

Као директор, учествовао сам у планирању и организацији остваривања програма образовања и васпитања и свих активности установе.

Организациони послови у припремама за почетак школске 2019/20. године подразумевали су: одређивање смена, утврђивање бројног стања ученика, формирање одељења, прављење распореда часова, поделу разредног старешинства, коришћење ученичког простора, пријем првака и нових ученика, задужења наставника у оквиру 40-часовне радне недеље, контакт са инспекцијским службама, израду распореда дежурства наставника и дежурних ученика, израду упутства за рад помоћно-техничког особља са конкретним планом и распоредом активности у току радног дана у складу са систематизацијом радних места.

Током године су обављани следећи организациони послови:

1. Организација рада административно-финансијске и стручне службе,
2. Рад на припреми и усвајању Годишњег плана рада школе и писање Годишњег извештаја о раду,
3. Припрема и израда формулара за извештаје наставника и стручних већа о стручном усавршавању, обрада добијених података и предузимање одговарајућих мера на основу добијених резултата,
4. Учешће у раду актива и тимова школе,
5. Рад на припремању финансијског плана и израда ЦЕНУС-а,
6. Утврђивање изборних предмета у свим разредима и утврђивање распореда часова,
7. Праћење и уређивања простора школе,
8. Управљање кадровским ресурсима, утврђивање потреба за стручним кадром, примање у радни однос стручних кадрова, разговор са кандидатима, сарадња и избор кандидата,
9. Припремање и вођење седница Наставничког већа,
10. Припремање и вођење седница Педагошког колегијума,
11. Присуствовање седницама одељенских већа, стручних већа и актива, Савета родитеља и Школског одбора,
12. Организација школских и општинских такмичења, обезбеђивање средстава и организација путовања,
13. Организовање замена часова када су наставници због болести или стручног усавршавања одсуствовали,
14. Израда Плана стручног усавршавања,
15. Припрема, реализација и праћење изведених екскурзија и наставе у природи,
16. Праћење реализације Школског развојног плана,
17. Праћење реализације Школског програма,
18. Организација заједничких састанака, по сменама и разредима, са ученицима и указивање на правила понашања у школи у складу са постојећим Правилником,
19. Организовање пробних завршних испита за ученике, иницијалних тестирања и завршног испита за осми разред,
20. Рад у школској комисији за упис у средњу школу,
21. Перманентна сарадња са локалном станицом полиције, саобраћајном полицијом и општинским структурама у циљу повећања безбедности,
22. Организовање прославе школске славе Свети Сава и Дана школе.
23. Организовање и праћење организације наставе на даљину, са којом се кренуло 17.03.2020. године, због ванредног стања услед пандемије вируса Covid 19.

УЧЕШЋЕ ДИРЕКТОРА У РАДУ СТРУЧНИХ ОРГАНА УСТАНОВЕ

Активно сам учествовао у раду стручних органа школе, присуствујући седницама Педагошког колегијума, Наставничког већа, одељењских и стручних већа, стручних актива и тимова, ради сагледавања и решавања питања од значаја за рад школе и предузимања мера из своје надлежности у циљу унапређења рада школе. На састанцима се одлучивало о захтевима појединих родитеља и захтевима Савета родитеља. Разматране су све иницијативе које могу да допринесу бољој, ефикаснијој и лакшој организацији рада школе, у интересу ученика, родитеља и запослених у школи.

ИНСТРУКТИВНО-ПЕДАГОШКИ РАД

Педагошко-инструктивни и саветодавни рад обухватао је помоћ наставницима на припремању образовно-васпитног рада (измене у наставном плану и програму, упутства за попуњавање дневника рада и матичних књига) и помоћ у извођењу наставе кроз набавку дидактичког материјала и опреме.

Сарадња са родитељима била је усмерена на решавање проблема или потешкоћа везаних за наставу и дисциплину ученика. Подстицао сам сарадњу родитеља и наставника у циљу добрих партнерских односа у процесу васпитања и развоја ученика. Путем огласне табле намењене родитељима и путем школског сајта, обавештавао сам их о свим, за њих битним, догађајима у школи и резултатима ученика.

Педагошко-инструктивни увид и праћење образовно-васпитног рада обухватали су следеће послове:

1. Сарадња са наставницима и стручним сарадницима,
2. Обилазак часова редовне, допунске, додатне наставе и слободних активности,
3. Разговор са наставницима после посета часовима (утисци, очекивања, професионални развој),
4. Праћење ваннаставних активности, израда програма рада са талентованим ученицима,
5. Иницирање осавремењивања наставе новим облицима рада и савременим наставним средствима,
6. Праћење и преглед педагошке документације,
7. Праћење стручног усавршавања наставника,
8. Анализа успеха ученика на завршном испиту,
9. Праћење рада ученика и разговор са родитељима,
10. Разговор са родитељима талентованих ученика.
11. Разговор са родитељима ученика са проблемима у понашању и слабијег напредовања у учењу,
12. Праћење коришћења мултимедија у настави и савремених метода и средстава,
13. Присуствовање родитељским састанцима по позиву одељењског старешине,
14. Организовање родитељских састанака са родитељима првог и осмог разреда и будућих првака,
15. Праћење обављања редовних школских задатака од стране ученика, доласка у школу на време, сарадња са родитељима.

САРАДЊА СА МИНИСТАРСТВОМ ПРОСВЕТЕ, НАУКЕ И ТЕХНОЛОШКОГ РАЗВОЈА

1. Присуство састанцима организованим за све директоре у Министарству просвете, науке и технолошког развоја,
2. Присуство састанцима везаним за упис у средње школе,
3. Учешће у раду Актива директора,
4. Присуство састанцима у организацији Секретаријата за образовање и дечију заштиту града Београда,
5. Активности везане за дигитализацију и дигиталне уџбенике, где су наши наставници активно учествовали у развоју плана набавке и коришћења дигиталних уџбеника.

САРАДЊА СА ЛОКАЛНОМ ЗАЈЕДНИЦОМ

1. Oрганизовање састанака Актива директора школа са територије ГО Чукарица и присуствовање овим састанцима,
2. Организовање посета позоришту, културним и научним институцијама,
3. Сарадња са педијатријском и стоматолошком службом Дома здравља "Др Симо Милошевић", Развојним саветовалиштем Дома здравља и Центром за социјални рад наше општине,
4. Сарадња са директорима и школама са територије ГО Чукарица,
5. Захтеви упућени локалној самоуправи за побољшање материјално-техничких услова рада школе.

Поред сарадње са наведеним установама, доста се сарађивало и са Дечијим културним центром, Културним центром Чукарица, Црвеним крстом, Пријатељима деце Србије, Полицијском управом за град Београд. Полицијском станицом Чукарица итд.

**ПРОЈЕКТИ И АКЦИЈЕ**

У школској 2019/20. години наставили смо са учешћем у програму дигитализације наставе коришћењем електронског дневника који је, као пилот пројекат, први пут примењен у нашој школи школске 2017/18. године. Наставници и стручни сарадници брзо су уочили предности електронског евидентирања и праћења напретка ученика и целокупног процеса рада у школи. У нашој школи је овакав начин рада прихваћен до те мере да ове године дневници у папирној форми нису ни вођени. Од ове школске године, у е-дневник се уписују часови допунске и додатне наставе, као и слободних активности, а родитељи су добили шифре за приступ подацима који се односе на њихово дете. Наравно, у руковању овим компјутерским програмом и даље се повремено јављају одређене тешкоће и недоумице, у чијем решавању колегама предано помажу две координаторке рада на е-дневнику.

Школа је и ове године учествовала у реализацији пројекта бесплатних уџбеника под покровитељством Министарства просвете, науке и технолошког развоја.

У сарадњи са Саветом родитеља, Школа је учествовала у централној набавци уџбеника за наредну школску годину, како би родитељима била омогућена куповина уџбеника у више рата.

Наша школа је, по први пут ове школске године, учествовала и у пројекту LaNA, усмереном на испитивање постигнућа ученика млађих разреда основне школе у домену читалачке писмености и математике. У истраживању је учествовало преко 1000 ученика трећег разреда из 24 основне школе из различитих региона земље.

Наши ђаци су се и ове школске године истакли у хуманитарним акцијама. Tоком децембра, Ученички парламент је организовао прикупљање новогодишњих и божићних пакетића за децу са Косова и Метохије. Акција се организовала под слоганом ,,Један пакетић пун љубави”.Одзив наших ученика био је сјајан, сви ученици од 1 до 8. разреда су се одазвали овој сада већ традиционалној акцији. Прикупљен је огроман број пакетића који је равноправно распоређен и за Црвени крст као и за децу са Косова и Метохије. Вршњачки тим је у октобру организовао хуманитарну акцију прикупљања средстава за лечење дечака Матије Владисављевића, ученика ОШ “Јосиф Панчић”, који је оболео од злоћудног тумора дугих костију.

ЕВАЛУАЦИЈА РАДА ШКОЛЕ – самовредновање и спољашње вредновање рада школе

У циљу евалуације рада школе и успеха ученика, пратио сам резултате које постижу наши ученици, анализирао резултате рада по класификационим периодима, пратио успехе ученика на такмичењима, резултате завршног испита и упис ученика у средњу школу. Закључак је да су постигнућа ученика и наставника на високом нивоу.

Посећивао сам часове редовне наставе према предвиђеном распореду. После обиласка, обављао сам консултације са појединим колегама, како бисмо унапредили наставни процес.

Редовно сам пратио вођење педагошке документације ради унапређења тог сегмента рада школе. Реализација индивидуалних планова рада, као и припрема за часове, континуирано је праћена.

Дневници рада и матичне књиге су коректно вођени и углавном благовремено ажурирани. Матичне књиге су овераване након прегледа и отклањања недостатака.

Поред тога, учествовао сам у самовредновању рада школе и унапређивању квалитета рада школе кроз следеће активности:

1. У току године су организовани састанци са руководиоцима стручних већа на којима је извештавано о реализацији плана и програма, о организацији и посећености допунске наставе, слободних активности, о раду са талентованим ученицима.
2. На крају школске године наставници су доставили извештаје о раду и реализованим наставним и ваннаставним активностима, професионалном усавршавању и предлозима за наредну школску годину.
3. У школи је Тим за самовредновање рада школе пратио оствареност стандарда на иницијалним тестовима, на пробном завршном испиту и завршном испиту.
4. Наставничко веће је одржало више седница. На тим седницама се расправљало и одлучивало о свим кључним стручно-педагошким питањима која се тичу рада школе. Усмеравана је делатност свих стручних органа и радника школе на унапређивању и осавремењивању образовно-васпитног рада. Разматрани су предлози Годишњег плана рада школе, Годишњег извештаја о раду школе и Школског програма. Анализирани су успех и дисциплина ученика и усвајане мере за њихово побољшање. Праћено је стручно усавршавање наставника и приправника. Наставничко веће је доносило одлуке, одобравало извођење ученичких екскурзија и наставе у природи, анализирало извештаје о раду тимова у школи.
5. Седнице Савета родитеља су се одвијале према ГПРШ-у. Представници Савета родитеља обављали су активности из своје надлежности и укључивали се у образовно-васпитни рад школе, дајући предлоге и сугестије. Родитељи су упознати са ГПРШ-ом и Годишњим извештајем о раду школе. Пратили су реализацију наставног плана и програма, анализирали успех и мере за побољшање успеха и дисциплине ученика на класификационим периодима. Предлагали су програме екскурзија и наставе у природи и вршили избор агенција за реализацију ових програма. Учествовали су у припремама за извођење завршног испита за ученике осмог разреда и одлучивали о прослави матурске вечери. Пратили су ефекте додатне и допунске наставе, као и оствареност стандарда на пробном и завршном испиту. Били су укључени у све активности у којима су неговани партнерски односи са родитељима.
6. Стручни актив за развој Школског програма реализовао је активности предвиђене ГПРШ-ом и руководио процесом израде новог Школског програма за период 2019-2023. год. Директор је, заједно са Стручним активом за развој Школског програма, учествовао у остваривању актуелног Школског програма и планирању новог.
7. Стручни актив за Школско развојно планирање (ШРП) реализовао је активности предвиђене ГПРШ-ом. Израдио је годишњи акциони план за реализацију ШРП-а и пратио његово остваривање. На састанцима је расправљано о кадровским и просторним условима за реализацију ШРП-а и разматрана успешност остваривања. Директор је, заједно са Стручним активом за ШРП, учествовао у остваривању развојног плана установе.
8. Стручна већа српског и страних језика, математике, природних и друштвених наука и физичког васпитања одржавала су састанке, бавећи се питањима размене искустава, стручног усавршавања, планирањем и реализацијом огледних и угледних часова.
9. Педагошки колегијум је спроводио активности предвиђене ГПРШ-ом. Бавио се сарадњом школе са локалном самоуправом и другим школама на територији ГО Чукарица, сарадњом са институцијама које се баве децом, стручним усавршавањем наставника и одобравањем индивидуалних образовних планова (ИОП-а). Педагошки колегијум је решавао питања од значаја за рад школе и разматрао захтеве Савета родитеља.
10. Ученички парламент је реализовао већину састанака предвиђених ГПРШ-ом. Део планираних активности је отказан, због увођења ванредне ситуације. Представници парламента су, својим предлозима и активностима, учествовали у њима важним догађајима и манифестацијама у школи (спортски турнири, културно-забавне активности, хуманитарне акције). Пратили су успех и дисциплину ученика на класификационим периодима и предлагали мере за њихово унапређење.
11. Стручни тим за инклузивно образовање реализовао је све састанке и радио у складу са ГПРШ-ом. Идентификовао је ученике са тешкоћама у учењу и сметњама у развоју. Предлагао је ученике за које је потребно израдити ИОП и предлагао измену образовних стандарда и наставних садржаја за поједине ученике, односно прелазак на ИОП 2. Остваривао је сарадњу са Интерресорном комисијом.
12. Тим за заштиту ученика од дискриминације, насиља, злостављања и занемаривања (ДНЗЗ) радио је у складу са ГПРШ-ом. Бавио се информисањем и едукацијом родитеља, чланова Наставничког већа, као и ученика, у циљу подизања свести о облицима насиља.
13. Тим за професионалну оријентацију је реализовао план активности садржан у ГПРШ-у у мери у којој је то омогућавала епидемиолошка ситуација у земљи. Поред професионалног информисања и саветовања ученика, део активности се одвијао у сарадњи са средњим школама на територији града. Активности тима је реализовала психолошко-педагошка служба школе, у сарадњи са одељењским старешинама ученика седмог и осмог разреда.

У периоду од 09. до 19. јуна 2020. године обављено је истраживање (онлајн анкета) о задовољству ученика, родитеља и наставника наставом на даљину. Резултати показују да су у целини испитаници задовољни овим видом наставе, поготово наставом коју су наставници држали путем вибер група, а да је најмање задовољство исказано према настави емитованој на телевизији.

**Обавештавање запослених, ученика и родитеља о свим питањима од интереса за рад установе**

Директор је обавештавао запослене, ученике и родитеље о свим питањима од значаја за рад установе на седницама Наставничког већа, Савета родитеља, Школског одбора, родитељским састанцима и у непосредним контактима са запосленима, родитељима и ученицима.

Обавештења су прослеђивана и путем мејлова, огласне табле у школи, као и сајта школе на коме се налазе све потребне информације за раду установе.

**КУЛТУРНА И ЈАВНА ДЕЛАТНОСТ ШКОЛЕ**

Током школске 2019/20.године школа је организовала следеће манифестације и активности:

1. свечани пријем првака са приредбом 3. септембра,
2. поводом 27. септембра, Дана школе - манифестација под називом “Чика Љубином улицом”, ликовни конкурс, пројекција филма, музичка радионица, историјски кутак
3. поводом 27. јануара, школске славе Свети Сава - приредба, додела Светосавских награда ученицима и свечани ручак за запослене и госте школе,

Ученици од првог до осмог разреда током године су присуствовали различитим узрасно прилагођеним предавањима и саветовањима која су држали стручњаци (здравствени радници, педагози, психолози, представници МУП-а).

Наша школа је и ове године учествовала у манифестацији „Радост Европе“ и активностима којима је обележена Дечија недеља.

**Мере у случајевима повреде забрана**

У току школске године није било мера које су се односиле на повреде забране од стране запослених и ученика. Директор је редовно пратио целокупну радну атмосферу у установи и предузимао мере усмерене на превенцију повреда забране, од којих је једна била информисање ученика и запослених у школи са правилницима релевантним за ову област.

Превентивне мере су оствариване и кроз родитељске састанке, састанке стручних већа, Наставничког већа, Савета родитеља, као и упознавање Школског одбора са предузетим активностима.

Предузете Мере ПО налогУ инспектора

У току године школа је имала више представки на основу којих је просветна инспекција вршила ванредни инспекцијски надзор. Директор је, у складу са записницима просветних инспектора, предузимао и благовремено извршавао све наложене мере.

**ПРЕДЛОГ МЕРА ЗА УНАПРЕЂЕЊЕ ВАСПИТНО-ОБРАЗОВНОГ РАДА**

**Предлажемо следеће мере за унапређење образовно-васпитног рада у наредном периоду:**

1. Радити на побољшању безбедности ученика и запослених у оквиру установе, у сарадњи са родитељима, Саветом родитеља, запосленима у установи, посебно Тимом за заштиту ученика од ДНЗЗ, као и надлежним институцијама које су део спољашње заштитне мреже,
2. Перманентно пратити реализацију наставног плана и програма, Школског програма, ШРП-а и ГПРШ-а и пружати помоћ наставницима у раду и решавању евентуалних потешкоћа,
3. Обратити пажњу на усклађеност програмских садржаја у Школском програму и ГПРШ-у,
4. Континуирано унапређивати материјално-техничке услове рада,
5. Подстицати стручно усавршавање наставника; радити посебно на компетенцијама дигиталне оспособљености запослених,
6. Јачати улогу ученичке заједнице,
7. Унапређивати сарадничке односе на релацији родитељ – школа,
8. Посебну пажњу посветити реализацији програма за превенцију малолетничке деликвенције и болести зависности,
9. Мотивисати ученике за масовније укључивање у све облике ванаставних активности,
10. Повезивати градиво (хоризонтална и вертикална корелација) и унапређивати сарадњу наставника разредне и предметне наставе,
11. Унапређивати информисање родитеља и ученика о свим активностима школе у циљу њиховог већег ангажовања на подизању квалитета рада у свим областима деловања,
12. Одређивати изборне предмете у складу са потребама ученика, родитеља и локалне заједнице,
13. Пратити коришћење мултимедија у настави,
14. Јачати сарадњу са органима локалне самоуправе и стручним институцијама у циљу унапређивања наставног процеса и услова рада,
15. У оквиру развојног плана установе посебну пажњу посветити дигитализацију кроз имплементацију Office 365, како за наставнике тако и за ученике.

**САРАДЊА СА РОДИТЕЉИМА и Саветом родитеља**

Директор је сарађивао са родитељима путем родитељских састанака на којим је повремено учествовао, као и честим индивидуалним разговорима који су се односили на потешкоће у учењу и понашању њихове деце.

Сарадња са родитељима остваривала се и кроз редовно присуство седницама Савета родитеља, на којима се планирало и договарало о реализацији важних послова у процесу васпитно- образовног рада.

планирањЕ и праћењЕ стручног усавршавања наставника

Школа је остваривала план стручног усавршавања запослених, предвиђен ГПРШ-ом, у мери у којој је епидемиолошка ситуација то дозвољавала. Запослени у установи су учествовали на стручним скуповима, семинарима и обукама. Школа је такође спроводила програм стручног усавршавања у оквиру установе путем огледних и угледних часова, као и организовањем обуке “Имплементација Office 365 у организацији рада школе и примена у настави”, ради развијања дигиталних компетенција запослених.

У нашој школи је током протекле школске године одржано 6 семинара и једна трибина. Дана 22. и 23. 12. 2018. одржан је семинар за 30 учесника на тему „Медијација као метод превенције и решавања сукоба у школи“, док је 18.01.2019. реализована трибина чија је тема била „Улога наставних средстава и веб-алата у савременој настави“. Програм стручног усавршавања под називом „Дијагностика, превенција и отклањање узрока неуспеха у школском учењу“ изведен је 23. и 24. 02., док је обука „Одрастање без алкохола, дроге, коцке, секти и насиља“ одржана 20. и 21. 04. 2019. године. Наставници су 11. 05. похађали програм обуке под називом „Примена апликација код ученика са комуникацијским тешкоћама и проблемима у учењу“, док су 26. и 27. 08. присуствовали семинару „Одељењски старешина – носилац остваривања васпитног процеса“. Ове обуке значајно су допринеле професионалном развоју запослених у нашој школи.

**ОДЛуЧИВАЊЕ О ПРАВИМА И ОБАВЕЗАМА И ОДГОВОРНОСТИМА УЧЕНИКА И ЗАПОСЛЕНИХ**

Директор је на основу мера просветне инспекције предузимао мере из своје надлежности ради испитивања одговорности запослених и у законском року доносио одлуке.

Током протекле године, директор је покренуо два васпитно-дисциплинска поступка против два ученика седмог разреда.

Кроз разне превентивне активности и добру сарадњу са родитељима, школа је успевала да превазиђе готово све проблеме које се односе на понашање ученика. Школа ће и убудуће деловати превентивно кроз различите, пажљиво осмишљене активности и предузимаће све мере у циљу спречавања нежељених облика понашања и развоја прихватљивијих образаца понашања ученика.

САРАДЊА ДИРЕКТОРА СА ШКОЛСКИМ ОДБОРОМ

Директор школе је током протекле године имао веома успешну сарадњу са Школским одбором, који је у претходном периоду обављао послове из своје надлежности. Задовољавајућа сарадња са Школским одбором свакако води ка конструктивним решењима, омогућава несметан рад школе и доприноси бољем целокупном утиску о успешности рада школе.

ОСТАЛИ ПОСЛОВИ ДИРЕКТОРА ШКОЛЕ

Директор је, поред свих обавеза, учествовао на стручним скуповима које је организовало МПНТР, а посебно је био укључен у пројекат дигитализације, односно електронског дневника који се од ове школске године примењује у више основних школа на територији наше Републике.

Директор је учествовао на разним скуповима и симпозијумима који су организовани за директоре школа ради континуираног праћења савремених токова у настави и њихове примене и у нашој школи.

Ђуро Косић, директор школе

**ИЗВЕШТАЈ О РАДУ ПОМОЋНИКА ДИРЕКТОРА**

Активности помоћника директора, на основу Закона и Статута школе, везане су  првенствено за наставно-образовни процес, његову организацију и праћење несметаног одвијања свакодневне наставе.

У области ПРОГРАМИРАЊЕ, основни циљ је био правилан ток образовно-васпитног рада. Кроз праћење рада Стручних већа за наставне предмете имала сам увид у планирање рада наставника и оствареност тог планирања. Пратећи план рада одељенских већа учествовала сам у њиховом раду и усаглашавању плана рада са текућим питањима у току школске године. Имајући увид у план рада стручних сарадника, педагога и психолога школе, помагала сам да се сарадња ПП службе и наставника одвија у складу са потребама ученика. Током школске године, имала сам увид у израду распореда часова, трудећи се да оправдане захтеве колега у вези са распоредом проследим ономе ко распоред прави и да му неким сугестијама помогнем да се распоред часова усклади у највећој мери са педагошким принципима, али и са захтевима и потребама наставника, посебно оних који раде у две или више школа.

У области ОРГАНИЗАЦИЈА, чији је циљ организација рада школе у складу са Законом о основном образовању и васпитању, успевала сам да, уз помоћ директора, ПП службе и свих наставника, организујем несметано одвијање наставе. У случајевима када је више колега било оправдано одсутно правила сам распоред замене часова. Пратила сам рад у оквиру ваннаставних активности и свих посебних облика наставе,  додатне и допунске наставе. Учествовала сам у прављењу распореда дежурства наставника које је било организовано тако да су сви простори школске зграде и дворишта школе били обухваћени дежурством у току малих и великог одмора. Учествовала сам у прављењу распореда коришћења учионица/кабинета с обзиром да је евидентан мањак простора и сви наставници немају своје кабинете па је било потребно врло пажљиво распоредити где ће се наставни часови у току дана несметано одржавати.

У области РУКОВОЂЕЊЕ  најмање сам самостално радила пошто је овде доминантан био рад директора школе, чији су ми савети веома помогли да и у овој области остварим основни циљ – примену Закона о основном васпитању и образовању. Заједно смо вршили надзор над применом законских регулатива и надзор над применом и поштовањем Правилника о оцењивању. Учествујући у таду Стручних већа трудила сам се да својим искуством и саветима допринесем успостављању усклађених критеријума оцењивања ученика. Моја основна активност у овој области био је  и стални надзор над током одвијања васпитно-образовног процеса путем праћења начина и временске динамике вођења педагошке докумантације. Пратила сам рад Савета родитеља школе и трудила се да се одлуке овог тела доследно примењују. Била сам члан Тима за заштиту ученика од дискриминације, насиља, злостављања и занемаривања у чијем сам раду учествовала.

Ове активности су тесно повезане са следећом области мог рада - ЕВАЛУАЦИЈОМ  где сам, пратећи рад Стручних већа и Тимова који постоје у школи, константно учествовала у самовредновању  и унапређењу квалитата рада у свим кључним областима. Водила сам Тим за унпређење квалитета рада школе. Пратила сам реализацију школских програма рада, реализацију планираних часова редовне, допунске и додатне наставе, као и степен остварености планираних садржаја наставе кроз предвиђене стандарде, затим оствареност планираних садржаја у ваннаставним активностима и трудила сам се да обезбедим правилно вођење школске документације у свим овим областима.

У области ПЕДАГОШКО-ИНСТРУКТИВАН РАД пратила сам, уз директора, педагога и психолога школе, процес унапређења квалитета наставе и остварења захтева савремене школе у којој је ученик активни учесник у процесу учења. Пружала сам помоћ приправницима и колегама са мање искуства у раду, првенствено у вођењу школске документације и припремању за непосредан рад са ученицима. Посетила сам шест угледних часова и то: математика 8/4-Милица Живановић, српски језик 7/2 - Зорица Огњановић, српски језик 5/4 – Желимирка Млађеновић, историја 7/6 - Ненад Бојић, српски језик 6/3 - Гордана Опалић и Јелена Шапић, српски језик 6/2 - Ивана Јовичић

У области ИСТРАЖИВАЧКИ РАД моје учествовање је подразумевало праћење стручног усавршавања наставника и степена применљивости тако стечених умећа у настави. Кроз праћење програмирања и планирања иновативних облика рада, сагледавање степена применљивости предложених новина и успешности њихове примене, прихватање и  похвалу примењених иновација у процесу рада са ученицима, давала сам подстрек и мотивисала колеге да истрају у иноваторском раду који доприноси унапређењу квалитета наставе и напретку. Пратила сам рад свих Тимова који раде у школи, посебно учествујући у раду Tима за заштиту ученика од насиља, злостављања и занемаривања и Тима за унапређење рада школе.

Током школске године обавила сам више разговора са родитељима ученика и трудила се да обезбедим комуникацију предметних наставника и родитеља која ће помоћи остваривању позитивних помака у погледу захтева и потреба ученика. Трудила сам се да дам свој допринос доброј сарадњи међу колегама и неговању међуљудских односа који обезбеђују позитивну атмосферу за рад са децом.

15.03.2020.год. је уведено ванредно стање, а 17.03.2020. год. се почело на онлајн наставом,преко вибер група, тако да сам све активности наставила да остварујем путем вибер група, мејлом и телефонским позивима. Када је укинуто ванредно стање вратила сам се активностима у школи уз придржавање прописаних мера.

Виолета Ђорђевски,

помоћник директора школе

**ИЗВЕШТАЈ ПЕДАГОШКО-ПСИХОЛОШКЕ СЛУЖБЕ**

Педагошко-психолошка служба је током школске 2019/20. године обављала активности у оквиру следећих области:

**I. ПЛАНИРАЊЕ И ПРОГРАМИРАЊЕ ОБРАЗОВНО-ВАСПИТНОГ РАДА**

* Као и сваке године, наша служба имала је водећу улогу у концепцијској припреми и изради Годишњег плана рада школе;
* Ове године смо учествовале у изради новог Развојног плана школе за период 2020-2025;
* У сарадњи са директорком школе, припремале смо планове посета часовима у школи на месечном нивоу;
* Припремиле смо годишње планове свог рада;
* Припремиле смо планове свог стручног усавршавања и професионалног развоја и ажурирале своја портфолија стручног усавршавања;
* Учествовале смо у изради планова индивидуализације и ИОП-а за ученике којима је потребна додатна подршка.

**II. ПРАЋЕЊЕ И ВРЕДНОВАЊЕ ОБРАЗОВНО – ВАСПИТНОГ РАДА**

* Наша служба је, као и сваке године, имала кључну улогу у концепцијској припреми и изради Годишњег извештаја о раду школе;
* Учествовале смо у праћењу и вредновању мера индивидуализације и ИОП-а за ученике којима је потребна додатна подршка;
* Током наставе на даљину, наша служба, је пратила недељне оперативне планове рада наставника и на основу њих састављала недељне оперативне планове рада за целу школу и прослеђивали их у Школску управу.

**III. РАД СА НАСТАВНИЦИМА**

* Почетком школске године прикупиле смо од учитеља и одељењских старешина податке о ученицима за које се може очекивати да ће им континуирано или повремено бити потребна додатна подршка (ученици са сметњама у развоју, са хроничним болестима, припадници националних мањина, из непотпуних породица, без родитељског старања, из сиромашних породица);
* У циљу побољшања квалитета наставе, организовале смо посете часовима. Нагласак је био на праћењу рада нових наставника који су тек на почетку каријере и немају лиценце, као и наставника који су примљени у радни однос на одређено време. Такође су посећена сва одељења првог разреда, у циљу праћења адаптације ученика на услове школског живота и рада, као и одељења петог разреда, ради праћења адаптације ученика на предметну наставу. Редовно су посећивани и часови у одељењима где су изражени дисциплински проблеми. Наставници су добијали детаљну повратну информацију о запажањима до којих се дошло током посете часу (шта је било добро, а шта треба да се унапреди);
* Пратиле смо стручно усавршавање наставника и помогле да се одреде приоритети у овој области за школску 2019/20. годину на основу анализе наше евиденције о програмима у којима су наставници до сада учествовали, броја сати које су прикупили, као и приоритетних циљева и задатака изражених у стратешким и оперативним документима школе;
* Са одељењским старешинама и предметним наставницима континуирано смо сарађивале на ублажавању или отклањању тешкоћа које ученици имају у учењу и понашању. Наставницима је, у форми индивидуалних консултација, пружана директна саветодавна подршка, али и индиректна подршка кроз индивидуални саветодавни рад са ученицима и родитељима и групни интерактивни рад (тематске радионице, дискусионе групе). Одељењске старешине добијале су детаљне повратне информације о току и резултатима рада, а са њима су редовно договарани наредни кораци у пружању подршке ученицима.

**IV. РАД СА УЧЕНИЦИМА**

* Од 01. јуна до 01. септембра 2020. испитивале смо готовост за полазак у школу ученика који у први разред полазе школске 2020/21. године и формирале одељења првог разреда. У шест одељења првог разреда распоређено је 159 ученика који су претходно били обухваћени психолошким тестирањем. За сваког ученика првог разреда формиран је досије;
* Континуирано смо се бавиле индивидуалним и групним саветодавним радом са ученицима који имају проблема у учењу и понашању. Током протекле школске године, највише је рађено са појединим ученицима одељења 6/2, 6/4 и 8/2 као и са ученицима првог разреда одељења 1/2 и 1/3 где су били присутни проблеми у адаптацији. Рад са ученицима одвијао се на иницијативу учитеља, одељењског старешине, предметног наставника, родитеља, а понекад и на иницијативу самог ученика. На психолошко саветовање долази знатно већи број ученика виших разреда, што је и очекивано. Највећи број ученика јавља се због проблема у учењу и понашању. У позадини ових проблема готово увек су откривани проблеми у породици (развод родитеља, непотпуне породице, нови бракови/везе разведених родитеља, брачни сукоби, породично насиље, алкохолизам, наркоманија, криминалитет или душевна болест родитеља, сиромаштво, презаузетост и исцрпљеност родитеља). Проблеми у учењу се обично испољавају кроз занемаривање школских обавеза, бежање са часова, одсуство радних навика, немогућност планирања и организације времена, неефикасност у учењу, што све доводи до слабијег школског успеха, пада мотивације и даљег продубљивања проблема. Проблеми у понашању најчешће се манифестују кроз насилништво, било да је реч о вршњачком насиљу, или о насиљу на релацији ученик – наставник;
* Ове школске године било је неколико случајева вршњачког насиља због којих смо тимски израдили оперативне планове заштите ученика засноване на индивидуалном и групном саветодавном раду и реализовали радионице за ненасилно решавање сукоба и развој вештина конструктивне комуникације. У изради и спровођењу ових планова су, поред психолога и педагога, учествовали координатор и чланови Тима за заштиту деце од дискриминације, насиља, злостављања и занемаривања (ДНЗЗ), дефектолог-логопед, одељењске старешине ученика за које су планови израђивани, родитељи ученика и, по потреби, директор и помоћник директора школе. Планови су изведени према очекивањима и дали су солидне резултате, тј. учесталост неприхватљивог понашања обухваћених ученика је смањена, а интерперсонални односи у одељењима у којима је на овај начин рађено су се донекле поправили;
* Поред часова одељењског старешине, део едукативног и саветодавног програма са ученицима реализован је и на часовима замене одсутних наставника. Теме којима смо се бавиле на овим часовима биле су: другарство и како унапредити односе у одељењу, конструктивно решавање проблема у школи на релацији ученик-ученик и ученик-наставник, уважавање различитости, формулисање одељењских правила, професионална оријентација – како одабрати адекватну школу и занимање;
* За ученике петог разреда наше школе, педагог је у октобру организовала предавање „Толеранција“, а психолог је децембру одржала радионицу на тему „Две културе“. Педагог је такође била задужена за организацију серије предавања из програма школе за здравствену заштиту ученика у организацији Дома здравља Жарково која су трајала до краја школске године. Обухваћени су ученици првог, другог, трећег, шестог и седмог разреда, а теме су биле: хигијена руку и лична хигијена, правилна и здрава исхрана, борба против пушења и наркоманије;
* У склопу професионалне оријентације, педагог је организовала индивидуално представљање неколико средњих школа и гимназија у нашој школи, Због ванредног стања, услед пандемије вируса Covid-19, ове године психолог није могао да уради, са заинтересованим ученицима, класично тестирање Тестом професионалних опредељења, као ни професионално саветовање, већ су ученици 8. разреда упућивани на сајт vodiczaosnovce.nzs.gov.rs.

**V. РАД СА РОДИТЕЉИМА**

Сарадњу са ученицима пратила је адекватна и правовремена сарадња са родитељима, најчешће на иницијативу самих родитеља, а понекад и на иницијативу одељењског старешине, директора, помоћника директора или саме психолошко-педагошке службе. Сарадња се одвијала кроз индивидуалне и групне разговоре са родитељима ученика који имају проблеме у учењу и понашању. Са родитељима ученика који испољавају најизраженије тешкоће у понашању рађено је тимски (у тим су, поред психолошко-педагошке службе, укључивани: одељењски старешина ученика, чланови Тима за заштиту ученика од ДНЗЗ, дефектолог-логопед и, по потреби, директорка и помоћник директора школе). У току ванредног стања психолог је припремио неколико стручних текстова везаних за адекватно реаговање у току пандемије, који су садржали практичне савете о томе како разговарати са децом различитог узраста о новонасталој ситуацији, како спречити јављање страха и панике и на који начин се носити са ситуацијом изазваном пандемијом. Сарадња са родитељима, иако је понекад представљала прави изазов, у целини се може оценити као задовољавајућа.

**VI. РАД СА ДИРЕКТОРОМ, СТРУЧНИМ САРАДНИЦИМА, ПЕДАГОШКИМ АСИСТЕНТОМ И ПРАТИОЦЕМ ДЕТЕТА, ОДНОСНО УЧЕНИКА**

Током целе школске године континуирано смо сарађивале са директором школе у вези са свим питањима од значаја за наш рад. Заједно смо радили првенствено на:

* организовању несметаног, ефикасног и координисаног одвијања образовно-васпитног рада;
* припреми школских докумената, прегледа, извештаја и анализа;
* припреми и реализацији интерног стручног усавршавања за наставнике;
* организовању предавања за родитеље;
* решавању приговора и жалби ученика и његових родитеља, односно старатеља на поступање других ученика или наставника, као и на оцене из предмета и владања;
* осмишљавању и предлагању нових организационих решења образовно-васпитног рада.

Педагог и психолог учествовале су у раду комисија за проверу савладаности програма за увођење у посао наставника, односно стручног сарадника.

Сарадња са дефектологом - логопедом односила се превасходно на прилагођавање постављених циљева рада деци са сметњама и тешкоћама у развоју, примену дидактичког материјала у раду са овим ученицима и праћење и вредновање рада.

Са још једним стручним сарадником у установи – библиотекаром, вршена је редовна размена, планирање и усаглашавање заједничких послова.

У нашој школи два ученика имају личног пратиоца. Сарадња са овим колегиницама одвијала се континуирано током школске године и била веома задовољавајућа.

**VII. РАД У СТРУЧНИМ ОРГАНИМА И ТИМОВИМА**

* Редовно смо информисале Наставничко веће, стручна и одељењска већа о реализацији школског програма, резултатима извршених анализа успеха и дисциплине и давале предлоге мера за унапређење;
* На седницама одељењских већа прикупљале смо податке о напретку ученика који имају тешкоће у учењу и понашању и пружале наставницима сугестије за обезбеђивање додатне подршке овим ученицима;
* Активно смо учествовале у раду свих тимова школе и пружале им подршку у раду. Посебно је интензивно било наше ангажовање у раду Тима за инклузивно образовање и тимова за пружање додатне подршке ученицима за које се ради ИОП, где смо координисале процес израде, праћења, вредновања и ревизије ИОП-а. Такође смо веома активно учествовале и у раду Тима за заштиту ученика од дискриминације, насиља, злостављања и занемаривања, где смо се укључиле у израду и реализацију оперативних планова заштите ученика;
* Редовно смо учествовале у раду Педагошког колегијума, као и свих стручних већа и актива;
* Редовно смо присуствовале седницама Савета родитеља и Школског одбора и извештавале по потреби.

**VIII. САРАДЊА СА НАДЛЕЖНИМ УСТАНОВАМА, ОРГАНИЗАЦИЈАМА, УДРУЖЕЊИМА И ЈЕДИНИЦОМ ЛОКАЛНЕ САМОУПРАВЕ**

Ради размене информација о појединим ученицима и пружања координисане подршке, сарађујемо са Развојним саветовалиштем Дома здравља „Др Симо Милошевић“, Чукарица, сектор Жарково, Интерресорном комисијом, школским полицајцем и МУП-ом, Одељењем Чукарица Градског центра за социјални рад и Општином Чукарица.

Колеге из МУП-а су, као и сваке године, одржале више предавања за наше ученике. Школске 2019/20. године представници МУП-а одржали су серију предавања за ученике трећег и седмог разреда, а психолог и педагог су помагале у организацији.

Сарадња са Предшколском установом Чукарица била, као и сваке године, интензивна. Педагог и психолог школе су, заједно са учитељима будућих првака, обишле вртићe - "Сањалицу" и "Дечији клуб".

Родитељима појединих ученика сугерисале смо да затраже додатну специфичну подршку за дете у Развојном саветовалишту Дома здравља у Жаркову, у Заводу за психофизиолошке поремећаје и говорну патологију ,,Проф. др Цветко Брајовић“ и на Клиници за децу и омладину Института за ментално здравље.

Учествовале смо и у раду Актива стручних сарадника Општине Чукарица.

**IX. ВОЂЕЊЕ ДОКУМЕНТАЦИЈЕ, ПРИПРЕМА ЗА РАД И СТРУЧНО УСАВРШАВАЊЕ**

* О свом раду водиле смо евиденцију у дневнику рада психолога и педагога, те у досијеима ученика;
* Уредну евиденцију водиле смо и о извршеним анализама, психолошким тестирањима, посећеним часовима и другим активностима;
* Педагог и психолог присуствовале су састанку Републичке секције стручних сарадника, одржане 04.03.2020.године у Основној школи ,, Лазар Саватић” у Земуну, под називом “Измене и допуне Правилника о програму свих облика рада стручних сарадника”.
* Педагог, директор и члан Тима за самовредновање рада школе су присуствовали семинару: “Подршка школама у процесу самовредновања”.Семинар је одржан 12.03.2020. у Основној школи” Мика Антић” ГО Чукарица.
* Педагог је 02.06.2020. и 05.06.2020.прошла Обуку за примену теста ТИП-1 у библиотеци Дома ученика “ Јелица Миловановић”,Београд.
* Педагог је учествовала у низ aкредитованих вебинара у организацији Педагошког друштва Србије,као подршка настави на даљину “Бесплатни алати за припрему дигиталног часа-Електронско тестирање ученика;”Похвалите и критикујте конструктивно”, “Како се дружити у условима ограниченог кретања”, “Подршка ученицима у оквиру програма професионалне орјентације и транзиције у Средњу школу,”Шта нас спречава да се понашамо асертивно”.
* **Психолог и педагог су учествовале у акредитованом вебинару “Реализација наставе орјентисана ка исходима учења - Основна школа”.**

Извештај припремиле:

Данијела Васиљевић, педагог

Вања Паровић, психолог

**Извештај о раду дефектолога-логопеда**

**ЦИЉ**

Допринос логопеда остваривању и унапређивању образовно-васпитног рада у установи у складу са циљевима и принципима образовања дефинисаних законом.

**ЗАДАЦИ**

* Превенција говорно-језичких поремећаја;
* Идентификовање деце са говорно-језичким поремећајима:
  + Константна размена информација са учитељима, наставницима и стручном службом о говорно-језичким проблемима ученика,
  + Контакт и разговор са родитељима чија су деца радила са дефектологом-логопедом;
* Идентификовање ученика са тешкоћама у читању и писању:
  + У свакодневном контакту са учитељима и наставницима размењују се информације о текућим проблемима ученика;
* Корекција поремећене функције читања и писања ученика:
  + Стимулација говорно језичког развоја када је он испод нивоа и стандарда за одговарајући узраст на индивидуалним и групним третманима;
* Корекција постојећих говорно-језичких поремећаја: дисфазија, муцање или брзоплетост, дизартрија, дисфонија ученика, уз редован контакт у канцеларији логопеда где се обавља саветодавни рад;
* Сарадња са осталим стручним сарадницима и наставницима у циљу обезбеђивања оптималних услова за развој ученика са тешкоћама у психофизиолошком развоју;
* Саветодавни рад са наставницима у чијим одељењима се налазе ученици који имају потребу за додатном подршком, у смислу програма рада и очекиваног успеха ученика и социјализације, као и са наставницима у одељењима где је примењена индивидуализација у раду;
* Саветодавни и инструктивни рад са родитељима деце, где логопед говори о начинима рада и коју све врсту помоћи и подршке пружа логопед:
  + Заинтересовани родитељи долазе у канцеларију логопеда где се информишу о раду и напредовању своје деце и где се обавља и саветодавни рад. Према потреби, заједно са педагогом и психологом школе, обављају се разговори са родитељима чијој деци је потребна подршка у неком сегменту образовно-васпитног рада.

**ОБЛАСТИ РАДА**

**1. Планирање и програмирање образовно-васпитног рада**

Учествовање у изради планских докумената установе, посебно у деловима који се односе на планове и програме подршке деци и ученицима (рад са ученицима којима је потребна додатна образовна подршка).

Логопед има годишњи план рада, месечни и свакодневни дневник рада, где уписује име и одељење ученика и коју врсту третмана обавља. Води и евиденцију о раду са ученицима. Плановима је предвиђена додатна подршка у учењу, тј. рад са ученицима свих узраста који не могу да постигну минимум знања и вештина. Логопед учествује у изради планова индивидуализације и ИОП-а за ученике и ради на реализацији планова.

1. **Праћење и вредновање васпитно образовног рада**

За ову школску годину дефектолог је руководилац Тима за инклузивно образовање, где су обухваћени ученици школе којима је потребна индивидуализација или рад по ИОП-у, помоћ у учењу, односно прилагођавање метода и средстава образовно васпитног рада. Дефектолог-логопед активно учествује и ради са ученицима, у договору са наставницима, педагогом и психологом. Шест ученика ове школске године је радило по ИОП-у.

1. **Рад са наставницима**

Логопед саветује наставнике у раду са ученицима којима је потребна додатна подршка и заједно са њима прати рад и постигнућа. Сарадња се тиче прилагођавања постављених циљева рада, примене дидактичког материјала и праћења и вредновања рада. Саветодавни рад је током године и са наставницима чији ученици раде са дефектологом, на проблемима несигурности, говорног изражавања и неадекватног понашања. Током године одржавани су састанци са наставницима, стручним сарадницима, по потреби са директором и помоћницом директора.

1. **Рад са децом, односно ученицима**

Осим логопедског рада са ученицима који имају оштећене гласове, изазивање и аутоматизација, рађено је са ученицима на вештини читања, правилног дисања, изражајности и флуидности, уједначеној јачини и висини гласа, брзини, опште сигурности израза и писања, облик слова, реченица и правила писменог изражавања, односа ученика према раду и понашања. Укупно је рађено са 69 ученика са овом проблематиком. Рађено је у току године и са ученицима који муцају, нефлуентно говоре и испољавају неки облик несигурности до говорног негативизма. Логопедски третман је организован индивидуално у канцеларији логопеда и групно у разреду, у складу са проблематиком и личношћу детета. Са неким ученицима је рад краткотрајан, од пар недеља, док други траже рад и праћење од неколико месеци, а некима је логопедски рад и подршка потребан и током целог школовања, нарочито тамо где су говорни проблеми удружени са ометеношћу или ако деца потичу из неподстицајне социо-културне средине.

Са 55 ученика млађих разреда је рађено и то са 27 ученика првог разреда, 12 ученика другог разреда, 8 ученика трећег разреда и 8 ученика четвртог разреда.

Континуиран рад са ученицима старијих разреда, са 14 ученика, који имају проблем у понашању или им је потребна помоћ у учењу, из појединих предмета, било да долазе из нестимулативне средине или су несамостални у раду из здравствених разлога, уз договор, сарадњу са одељењским старешинама и наставницима. Такође, рађено је са ученицима који раде по ИОП-у или по индивидуализованом програму

Током године, дефектолог је, као члан Тима за заштиту ученика од насиља, обављала разговоре са ученицима и њиховим родитељима.

Дефектолог је обавила разговоре са 15 ученика, свих узраста, поводом непримереног понашања, изражених страхова, несигурности и беса. Са ученицима који имају проблем изражавања, усменог и писменог, и са ученицима који имају изражене страхове и несигурности, рађене су терапеутске радионице “Огледало личности“, које су дале позитивне резултате.

Toком онлајн наставе логопед је на недељном нивоу слала материјале за ученике са којима иначе ради и посебне садржаје за родитеље ученика.

1. **Саветодавни и инструктивни рад са родитељима деце**

Организовани разговори са родитељима, стручним сарадницима, директорком и помоћницом директорке поводом различитих ситуација са ученицима који захтевају тимски рад. Током године организовано је 15 таквих разговора.

1. **Рад са директором, стручним сарадницима**

У раду са ученицима током школске године дефектолог редовно сарађује са педагогом и психологом, размењује информације о ученицима, на одељењским и на стручним већима, са директором , нарочито ако је присутан проблем који захтева његово ангажовање. У разговорима са родитељима ученика, на родитељским састанцима и састанцима који се организују по потреби, где ситуација захтева тимски приступ решавању проблема

.

1. **Рад у стручним органима и тимовима**

Нарочита је сарадња у раду тимова, и то Тима за заштиту деце од насиља и Инклузивног тима. Дефектолог је руководилац Тима за инклузивно образовање за ову школску годину, где се врши евиденција ученика којима је потребна додатна подршка, планира даљи рад и прате се досадашња постигнућа ученика, учествује у изради ИОП-а за ученике. У Тиму за заштиту деце рад дефектолога подразумева одржавање радионица са стручним сарадницима, посете часовима, индивидуалне разговоре са ученицима и састанке са родитељима. Дефектолог активно учествује у раду Педагошког колегијума, одељењских и наставничког већа.

1. **Сарадња са надлежним установама, организацијама, удружењима и јединицама локалне самоуправе**

Два лична пратиоца су ангажована у раду са ученицима . Сарадња са Центром за социјални рад, телефоном и писањем дописа.

1. **Вођење евиденције, припрема за рад и стручно усавршавање**

Евиденција о сопственом раду је: дневник рада логопеда, где се свакодневно уписује име ученика и шта се ради, месечни план рада и годишњи план рада. Постоји и досије о сваком ученику са којим логопед ради са разлозима доласка, радом са учеником, наставником и родитељима и током рада са учеником. У досијеима су и извештаји о раду са децом у другим установама.

Љиљана Младеновић дефектолог-логопед

**ИЗВЕШТАЈ О РАДУ ШКОЛСКЕ БИБЛИОТЕКЕ**

Према програму реализације садржаја остварено је:

1. **ПЛАНИРАЊЕ И ПРОГРАМИРАЊЕ ОБРАЗОВНО-ВАСПИТНОГ РАДА**

Сваког месеца планирано је учешће на јавним и огледним часовима и реализовано је по планираним датумима. Дан школе је обележен Свечаном академијом под називом "Прошетајте Чика Љубином улицом" у организацији професора историје и српског језика, а библиотекар је у свим активностима био координатор. У холу школе одређени су пунктови под називима: Сала хероја, здрава храна, Булевар уметности, Љубин трг. Обележен је Међународни сусрети деце „Радост Европе“ у трајању од 4 дана (од 02.10-05.10.2019.) где смо угостили и били домаћини деци Словеније;

По одлуци Министарства Просвете донета је одлука да се ове школске године организују предавања МУП-а Србије, ватрогасних бригада ради превенције и повећане безбедности за ученике 3. и 7. разреда (укупно 4 предавања из различитих области) било је организовано делимично у школској библиотеци где су предавачи имали могућност презентација истих;

20.9.2019. године ,6./7./8.11.2019. године, 14./22.11.2019. године, 20.12.2019. године, 16.1.2020. године, 28.2.2020. године, 25.1.2020. године, 9.-10./13./14.3.2020. године.

Петог и шестог октобра били смо домаћини семинара "Еко-азбука" где је библиотекар био координатор у реализацији.

Одлазак на сајам књига (25.10.2019.); час посвећен радионици" Народне умотворине" у "Културном центру" Чукарице (30.октобар) за млађи и старији узраст.

ЗАСАДИМО ДРВО ГЕНЕРАЦИЈЕ (16.11.); 14. новембра посетили смо музеј "Кнегиње Јелисавете - дуго путовање кући", ученици 7/4 разредна Јелена Шапић и библиотекар;

Општинско такмичење Песнички сусрети деце и младих Чукарице (27.11.) и наша ученица Ива Милутиновић освојила прво место; организација сајма књига у холу наше школе (15.12.2019.);

14.децембра учествовали смо на Хуманитарној акцији декорисања новогодишње јелке у Ада молу - Чукарица, јелку су китили ученици 4. разреда.

24.децембра у холу школе китили смо јелку и учествовали у акцији "Употреби машту - покрени рециклажу".

Планиране активности школског библиотекара за период март-јуни нису реализоване због новонастале, ванредне ситуације услед пандемије Covid-19.

Сваког месеца планирана је набавка нових књига. Поред тога набављене су 43 књига за награђивање ученика поводом дана Светог Саве и 35 књига за доделу ученицима носиоцима Вукове дипломе;

Планирано је месечно учешће на свим прославама и приредбама, као и доделама награда у оквиру школе и ван ње, а датуми реализације су следећи: Свечани пријем првака (1.9.), Обележавање Дана школе (25.9.), Обележавање дечје недеље (5.10.), Обележавање Светског дана детета (20.10.), обележавање важних датума у октобру, сарадња са Удружењем старих Жарковаца, Свечана академија поводом школске славе Свети Сава и додела награда ученицима (27.1.), обележавање недеље Европе (21.5.), додела награда најуспешнијим ученицима осмих разреда, додела награда најуспешнијим ђацима од првог до седмог разреда (28.6.).

Планирано је и обележавање важних датума у свету књижевности, а реализовано је на следећи начин: Посета сајму књига библиотекар са члановима секције (25.10), Новогодишњи школски сајам књига (13.12.), посета Сајму науке (30.11.), обележавање Дана планете Земље (22.4.), обележавање Дана библиотекара (28.10.), учешће на Песничким сусретима младих Чукарице (28.11-19.3.), праћење и вредновање образовно-васпитног рада.

У оквиру ових садржаја перманентно су праћени наставни планови наставника и усаглашени са могућностима реализације у библиотеци као и коришћењу ресурса библиотеке. Сваки наставни час одржан у библиотеци користио је савремена наставна средства и применио нове технологије (то су часови географије, историје, грађанског васпитања, веронауке и енглеског језика),

1. **РАД СА НАСТАВНИЦИМА**

Месечно је планирана сарадња са наставницима и месечно реализована кроз разне активности посете: Музеј примењене уметности (8.11.; 20.11.), Скупштина града Београда (25.5.), ЈКП Градска чистоћа (4.12.), КУД „Димитрије Туцовић“ (22.4.), Сарадња са МУП-ом Републике Србије, Природни резерват „Засавица“ (24.10,), Дечји културни центар (током године више пута), Дан отворених врата за будуће прваке (5.4 и 19.4.)

Реализовани су часови у библиотеци и то у одељењима: III1 (06.11.), IV1 (25.1.), III4 (21./22.12.), VI5 (22.11.), III2 (7.11.), IV2 (31.1.), VIII1 (14.11.), IV1 (31.10.), IV5(22.11.), III5 (8.11), I3 (10.3.), II2 II3 (2.10.), I2,I1,I5 (3./9./28. 3.),VII3 (10.11.,17.5.)

1. **РАД СА УЧЕНИЦИМА**

Током године је перманентно давана подршка сваком ученику који је имао било коју дилему око избора књига, реализације свог часа, учења у библиотеци, помоћи библиотекару, анализи извршене анкете, помоћ при штампању разних материјала за потребу ученика.

1. **РАД СА РОДИТЕЉИМА**

Планирано је учешће на родитељским састанцима и Савету родитеља, и реализовано је кроз давање информација родитељима о читалачким интересовањима деце испитаних кроз анкетирање узорка ученика од 1. до 8. разреда.

1. **РАД СА ДИРЕКТОРОМ И ПЕДАГОГОМ ШКОЛЕ**

Кроз одличну сарадњу, реализована је набавка нових књига, набавка књига за награде ученика и наставника, опремање летописа школе, опремање сајта школе, штампање потребног материјала за потребе школе, помоћ у писању разних извештаја.

1. **РАД У СТРУЧНИМ ОРГАНИМА И ТИМОВИМА**

Током године библиотекар је сарађивао са свим тимовима и органима.

1. **САРАДЊА СА НАДЛЕЖНИМ УСТАНОВАМА, ОРГАНИЗАЦИЈАМА, УДРУЖЕЊИМА И ЈЕДИНИЦАМА ЛОКАЛНЕ САМОУПРАВЕ**

Ове године сарадња је остварена са: Општином Чукарица, Руском школом, Домом културе Раковица, Скупштином града Београда, Републичким МУП-ом, Сајмом књига, Позориштима у граду Београду, Музејима града Београда, КУД-ом „Димитрије Туцовић“, организацијом Пријатељи деце општине Чукарица.

Извештај припремил а:

Сузана Илић, библиотекар

**ИЗВЕШТАЈИ О РАДУ СТРУЧНИХ АКТИВА И ОДЕЉЕЊСКИХ ВЕЋА**

**ИЗВЕШТАЈ О РАДУ СТРУЧНОГ АКТИВА ПРВОГ РАЗРЕДА**

Током школске 2019/20. год. одржано је пет редовних седница Стручног актива првог разреда, на којима су разматрана питања утврђена дневним редом по Годишњем плану рада школе. Сви садржаји предвиђени планом у потпуности су остварени.

На **првој** седници у септембру 2019. чланови стручног актива првог разреда упознати су са педагошко-психолошким карактеристикама ученика који су уписани у први разред. Детаљно је разматрано извођење једнодневне екскурзије за ову школску годину, наставе у природи и полудневног излета, као и ваннаставне активности (посете позоришту, биоскопу). Извршена је подела бесплатних уџбеника по одељењима и верификоване су групе ученика за праћење наставе изборних предмета.

На **другој** седници у новембру 2019. утврдили смо успех (оствареност исхода) и дисциплину ученика на крају првог класификационог периода, као и потешкоће које поједини ученици имају у раду. Дати су предлози за њихово превазилажење. Извршена је анализа реализације програмских садржаја, при чему је утврђено да нема већих одступања од планираног фонда часова. Поднет је извештај о реализацији полудневног излета, салаш Белегиш.

На **трећој** седници у фебруару 2020. утврдили смо успех (оствареност исхода) и дисциплину ученика на крају првог полугодишта. Обратили смо пажњу на предлоге мера за побољшање успеха, извршили анализу реализације програмских садржаја и предложили наставницима семинаре које могу посетити у оквиру стручног усавршавања. Поднет је извештај о реализицији посете позоришту Академија 28 (новогодишња представа).

На **четвртој** седници у априлу 2020. која је одржана онлајн услед епидемије проузроковане Ковид вирусом, утврдили смо успех (оствареност исхода) и дисциплину ученика на крају трећег класификационог периода, мере за побољшање успеха и дисциплине, као и анализу реализације наставног плана и програма. Разматрала се могућност добијања бесплатних уџбеника за ученике који су социјално угрожени, за ученике који раде по ИОП-у и ученике који су треће дете у породици, а у систему су школовања.

На последњој, **петој** седници у јуну 2020. утврђени су успех (оствареност исхода) и дисциплина ученика на крају школске године. Приказан је преглед успеха ученика и извршена анализа остварености програмских садржаја. На овој седници извршен је избор новог координатора Актива за наредну школску годину (Бранка Митић), као и подела осталих задужења за наредну школску годину. Планиране једнодневна екскурзија и настава у природи одложене су из безбедносних разлога до стицања повољних безбедносних услов. Усвојен је и годишњи извештај о раду Стручног актива првог разреда за протеклу школску годину.

Ученици првог разреда учествовали су на математичкoм такмичењу „Мислиша“, на школским и општинским ликовним конкурсима, као и на школском такмичењу рецитатора. Освојили су запажена места и награде. Сарадња са родитељима током школске године била је задовољавајућа и интензивна услед одржавања наставе на даљину путем апликација Вибер и Скајп, а наручито је била изражена сарадња са родитељима ученика који су имали потешкоће у учењу и напредовању, као и у понашању. Сарадња са ПП службом и логопедом школе била је интензивна и успешна.

Извештај припремил а:

Марија В. Лакетић,

координатор рада Стручног актива првог разреда

**ИЗВЕШТАЈ О РАДУ СТРУЧНОГ АКТИВА ДРУГОГ РАЗРЕДА**

Ова школска година ће бити запамћена због ванредног стања у земљи због вируса Covid-19 и одржавања наставе на даљину. Управа школа се веома брзо определила за реализацију наставе путем група на Виберу, старији ђаци су увек имали наставу пре подне, да би могли да испрате и часове емитоване на РТС-у. Велики број ученика је редовно и без проблема пратио наставу.

Током школске 2019/20. год. одржано је четири редовних седница Стручног актива другог разреда и једна вандредна седница, на којима су разматрана питања утврђена Годишњим планом рада. Сви садржаји предвиђени планом у потпуности су остварени.

У **II** разреду има 155 ученика распоређених у пет одељења. Просечна оцена разреда је 4,88.

На **првој** седници, одржаној у септембру 2019. усвојени су глобални планови рада наставника за школску 2019/20. годину. Детаљно је разрађен план једнодневне екскурзије, као и наставе у природи. Бесплатни уџбеници, које је обезбедило Министарство просвете, науке и технолошког развоја, подељени су ученицима. Верификована је подела ученика с обзиром на то које изборне предмете похађају и усвојен план допунске наставе и слободних активности.

На **другој,** новембарској седници, утврђени су успех и дисциплина ученика на крају првог класификационог периода. Било је речи о ученицима који имају мањих потешкоћа у учењу и понашању и дати су предлози за њихово превазилажење.

Ученица из одељења 2/3 ради по индивидуализованом плану. Све садржаје, који су утврђени овим планом, је савладала са лакоћом. Мотивисана је и заинтересована за рад. Весела је, воли да се игра и дружи са својим друговима и другарицама. Веома је срећна кад добије похвале за постигнуте резултате.

На **трећој** седници, одржаној у јануару 2020. године, утврђени су успех и дисциплина ученика на крају првог полугодишта. Разматрани су предлози мера за побољшање успеха и дисциплине, анализирана реализација програмских садржаја и наставницима предложени семинари које могу похађати оквиру стручног усавршавања. Члановима Стручног актива представљени су ученици који ове школске године примају Светосавску награду. Упознати су и са начином обележавања школске славе.

На **четвртој ванредној** седници, која је одржана у априлу месецу, активности оцењивања у предстојећем периоду учења на даљину. Донет је закључак :

По изношењу искустава са досадашњим начинима формативног оцењивања, донети су следећи закључци:  
- након месец дана организовања наставе на даљину и континуираног формативног праћења напредовања и оцењивања ученика прикупљено је довољно релевантних података о раду ученика;  
- сумативна стручна процена треба да прати формативну;  
- бројчана оцена ће се односити на период једномесечног учења, на израду домаћих задатака и активност на часу током тог периода;  
- у складу са сугестијама Министарства просвете, науке и технолошког развоја, размотрили смо шта би то биле мотивишуће и подстицајне оцене и усагласили смо да мерљиви резултати буду домаћи задаци и вежбања и консултације на Вибер групама, а да у оцену улази и показано залагање за учење и активност ученика на часу;  
- да би оцењивање било објективно, а сама оцена покретач на даље учење, као и механизам унутрашње мотивације за учење, али и корекције односа према радним навикама, договорено је да се емотикони формативног оцењивања квантификују у распону од 5 до 4 и да се на основу њихове квантитативне вредности изврши педагошко оцењивање;  
- зелени емотикон (квантитативна вредност 5): редовна израда домаћих задатака, тачност израде, активност на часу која може бити опциона;  
жути емотикон (квантитативна вредност 4): израда домаћих задатака, редовна или са благим кашњењем, уз континуирано подсећање ученика на радну обавезу, недовољно прецизно или половично испуњени захтеви у домаћем задатку, али активност на часу редовна;  
- код предмета који се превасходно баве развојем вештина (ликовна култура, музичка култура, физичко и здравствено васпитање), уважавамо чињеницу да критеријуми оцењивања морају бити донекле специфични, о чему ће учитељи посебно обавестити ученике и родитеље, на захтев.  
Сходно наведеним закључцима, биће изведене бројчане. Оцене ће ученицима и њиховим родитељима бити образложене кроз напомене уз оцену у електронском дневнику.

Последња, **пета** седница у јуну 2020. била је посвећена утврђивању успеха и дисциплине ученика на крају године. Сви ученици имају позитиван успех и примерно владање.

Планирана једнодневна екскурзија као и настава у природи за ученике другог разреда није реализована због проглашеног ванредног стања.

Руководилац ОВ школске 2020/21. год. биће Снежана Ђорђевић.

Извештај припремила:

Марија Пешић,

координатор рада Стручног актива другог разреда

**ИЗВЕШТАЈ О РАДУ СТРУЧНОГ АКТИВА ТРЕЋЕГ РАЗРЕДА**

Током школске 2019/20. год. одржано је четири редовних седница Стручног актива трећег разреда и једна ванредна седница, на којима су разматрана питања утврђена Годишњим планом рада.

Сви садржаји предвиђени планом у потпуности су остварени.

На **првој с**едници, одржаној у септембру 2019. усвојени су глобални планови рада наставника за школску 2019/2020. годину. Детаљно је разрађен план једнодневне екскурзије, као и наставе у природи.

Сви ученици трећег разреда изабрали су да похађају наставу Чувара природе.

Усвојен је годишњи план допунске наставе и слободних активности.

На **другој** седници, одржаној у новембру утврђени су успех и дисциплина ученика на крају првог класификационог периода.

Било је речи о ученицима који имају мањих потешкоћа у учењу и понашању и дати су предлози за њихово превазилажење.

На **трећој** седници, одржаној у јануару 2020. године, утврђени су успех и дисциплина ученика на крају првог полугодишта.

Разматрани су предлози мера за побољшање успеха и дисциплине, анализирана је реализација програмских садржаја и наставницима су предложени семинари које могу похађати у оквиру стручног усавршавања.

Члановима Стручног актива представљени су ученици који ове школске године примају Светосавску награду.

На **четвртој** ванредној седници, која је одржана у априлу месецу, планиране су активности оцењивања у предстојећем периоду учења на даљину.

По изношењу искустава са досадашњим начинима формативног оцењивања, донети су следећи закључци:   
 - након месец дана организовања наставе на даљину и континуираног формативног праћења напредовања и оцењивања ученика прикупљено је довољно релевантних података о раду ученика;   
 - сумативна стручна процена треба да прати формативну;   
 - бројчана оцена ће се односити на период једномесечног учења, на израду домаћих задатака и активност на часу током тог периода;   
 - у складу са сугестијама Министарства просвете, науке и технолошког развоја, размотрили смо шта би то биле мотивишуће и подстицајне оцене и усагласили смо да мерљиви резултати буду домаћи задаци и вежбања и консултације на Вибер групама, а да у оцену улази и показано залагање за учење и активност ученика на часу;   
 - да би оцењивање било објективно, а сама оцена покретач на даље учење, као и механизам унутрашње мотивације за учење, али и корекције односа према радним навикама, договорено је да се емотикони формативног оцењивања квантификују у распону од 5 до 4 и да се на основу њихове квантитативне вредности изврши педагошко оцењивање;   
 - зелени емотикон (квантитативна вредност 5): редовна израда домаћих задатака, тачност израде, активност на часу која може бити опциона;   
 жути емотикон (квантитативна вредност 4): израда домаћих задатака, редовна или са благим кашњењем, уз континуирано подсећање ученика на радну обавезу, недовољно прецизно или половично испуњени захтеви у домаћем задатку, али активност на часу редовна;   
 - код предмета који се превасходно баве развојем вештина (ликовна култура, музичка култура, физичко и здравствено васпитање), уважавамо чињеницу да критеријуми оцењивања морају бити донекле специфични, о чему ће учитељи посебно обавестити ученике и родитеље.  
 Сходно наведеним закључцима, биће изведене бројчане оцене. Оцене ће ученицима и њиховим родитељима бити образложене кроз напомене уз оцену у електронском дневнику.

**Пета** седница одржана у јуну 2020. године и била је посвећена утврђивању успеха и дисциплине ученика на крају године.

Сви ученици трећег разреда имају позитиван успех и примерно владање.

Планирана једнодневна екскурзија као и настава у природи за ученике трећег разреда није реализована због проглашеног ванредног стања у држави.

Изабран је координатор Стручног актива четвртог разреда за школску 2020/2021. годину.

Подносилац извештаја:

Светлана Јоксимовић,

координатор рада Стручног актива трећег разреда

**ИЗВЕШТАЈ О РАДУ СТРУЧНОГ АКТИВА ЧЕТВРТОГ РАЗРЕДА**

У одељењском већу четвртих разреда има укупно 159 ученика распоређених у 6 одељења. На крају школеске 2019/20. године успех ученика је следећи:

134 ученика има одличан успех

20 ученика има врло добар успех

5 ученика има добар успех.

Просечна оцена на нивоу већа 4. разреда је **4,79.**

У току школске 2019/20. године одржана су многа такмичења на којима су ученици 4.разреда учествовали:

Школско такмичења из математике за 3. и 4.разред 7.11.2019. године.

Наша ученица Анђелија Огњановић освојила је 1. место на Општинском такмичењу из математике.

Школско такмичење у рецитовању одржано је 12.03.2020. године, прво место освојила је ученица Сања Катић ,4/2.

Светосавка приредба је одржана 27.01.2020. године у Свечаној сали. Учитељица одељења 4/3 Драгана Јанићијевић је имала запажен наступ са својим малим хором четвртака, а такође је учествовала и у одабиру ликовних радова који су красили тог дана нашу салу.

Такмичење ,,Мислиша" из математике је одржано 12.03.2020. године у нашој школи. Сви ђаци који су учествовали добили су Похвалнице.

Ученици 4. разреда су учествовали на конкурсу ,,Најлепша јелка Чукарице" у Ада молу, 14.12.2019. године.

У првом полугодишту организована је посета позоришту на Славији и излет до Белегиша, етно-село “Мирела“ у новембру.Екскурзија за ученике четвртог разреда планирана је Наставним планом и програмом на релацијиБеоград-манастир Троноша-Тршић-Београд међутим,није реализована због ктуелне епидемиолошке ситуације у земљи.

Укупно су одржане четири редовне седнице већа према утврђеном плану рада већа.

Наставни план и програма рада је у потпуности реализован.

Одељења IV1,IV2,IV5,IV6 су заједно са агенцијом ,,Либерти травел“ из Београда реализовали рекреативну наставу на Копаонику од 24.8.2020. до 31.8.2020. Године.

Због епидемиолошке ситуације у Републици Србији,а у циљу заштите здравља од вируса Covid-19, настава се у нашој школи одвијала онлајн. Већина ученика је активно учествовала и пратила наставу преко канала РТС и Вибер групе. Редовно су слали продукте свог рада и комуницирали са учитељима што је утицало на њихове закључне оцене. Успели смо да у најтежим ситуацијама сачувамо здравље и ведар дух наших ђака.

Мишљења смо да је овакав вид наставе може бити привремено решење у ситуацији у којој се цео свет налази, али да је потребна непосредна комуникација и социјално окружење за правилан развој детета млађег школског узраста.

Педагошко-психолошка служба наше школе је јуна месеца извршила поделу разредних стaрешина будућих одељења 5. разреда.

Последњи родитељски састанак и подела књижица је одржана 28.06.2020. Године у школском дворишту. Опростили смо се од наших четвртака чиме је школска година завршена .

Нови руководилац ОВ у шк. 2020/21. години за 1. разред биће Драгана Јанићијевић.

|  |  |  |  |  |
| --- | --- | --- | --- | --- |
| Број ученика по одељењима | Одличан успех | Врло добар успех | Добар успех | Довољан успех |
| IV1 – 28 уч. | 19 | 7 | 3 | / |
| IV2 – 25 уч. | 23 | 2 | / | / |
| IV3 – 30 уч. | 28 | 1 | 1 | / |
| IV4 – 25 уч. | 21 | 4 | / | / |
| IV5 – 26 уч. | 23 | 3 | / | / |
| IV6 – 25 уч. | 20 | 3 | 2 | / |

Извештај поднела:

Данијела Радосављевић

координатор већа 4. разреда

**ИЗВЕШТАЈ О РАДУ ОДЕЉЕЊСКИХ ВЕЋА ПЕТОГ РАЗРЕДА**

Ова школска година ће бити запамћена због ванредног стања у земљи због вируса Covid-19 и одржавања наставе на даљину. Управа школа се веома брзо определила за реализацију наставе путем група на Виберу, старији ђаци су увек имали наставу пре подне, да би могли да испрате и часове емитоване на РТС-у. Велики број ученика је редовно и без проблема пратио наставу.

У току године одржане су 4 седнице Одељењског већа, све редовне, са дневним редом по ГПРШ-у. Није одржана једна, на пролеће, због ванредне ситуације у земљи.

П

рограмски садржаји су реализовани по Плану и програму рада, на бази 36 наставних недеља. Евиденција реализованог броја часова налази се у Дневницима рада. Часови додатне и допунске наставе, као и слободних активности у другом полугодишту, од 16.03.2020. нису реализовани, тако да постоји веће одступање од планираног.

Записници са седница Одељењског већа вођени од стране одељењских старешина налазе се у Дневницима рада.

Веома мали број такмичења је одржан ове године, али се мора напоменути да је школа и ове године била домаћин Општинског такмичења из историје и да су се ученици петог разреда веома радо одазвали истом.

У октобру је реализован полудневни излет, док планирана дводневна екскурзија није реализована због ванредне ситуације у земљи. Постоји могућност да се реализује на јесен 2020. године уколико буде заинтересованих ученика.

Похваљени су сви ученици који су постигли одличан успех и имали примерно владање.

На крају школске године средња оцена ученика петог разреда је 4,62; нема ученика са смањеном оценом из владања.

Генерално, генерација је добра, има изузетних ђака, креативних, вредних. Наравно, има и ђака са којима је потребно додатно радити.

Извештај припремила

Радослава Лазић

координатор рада Одељењског већа за пети разред

**ИЗВЕШТАЈ О РАДУ ОДЕЉЕЊСКИХ ВЕЋА ШЕСТОГ РАЗРЕДА**

Одељењско веће шестог разреда у школској 2019/2020. год. одржало је четири редовне и једну ванредну седницу у одељењу 6/4. На седницама су реализоване активности предвиђене годишњим планом рада.

На првој седници је утврђено бројно стање ученика шестог разреда .

Детаљно су разматрани успех и дисциплина ученика на крају сваког класификационог периода, а педагог и психолог школе предлагале су мере за побољшање успеха и дисциплине ученика.

У току првог полугодишта за одељењског старешину 6/2 именована је Маја Илић, а за координатора рада Одељенског већа шестог разреда Гордана Милићевић, будући да је колегиница Душанка Божић била спречена да обавља ова задужења.

Разматрана је реализација програмских садржаја редовне, допунске и додатне наставе, као и слободних активности ученика, утврђени су распоред писмених и контролних задатака, разматрани договори везани за прославу Дана школе и школске славе .

Веће је разматрало и планове наставничког усавршавања и усвајало извештаје са стручних семинара које су чланови већа похађали

На ванредној седници 6/4 одељења расправљано је о дисциплини ученика У.Б. на којој је једноглсано одлучено да се ученик премести у одељење 6/1.

Због епидемије вируса Covid-19 и проглашеног ванредног стања, од 17. марта настава се одвијала на даљину, путем Вибер група. Ученици су пратили и часове емитоване на РТС-у. И поред тешкоћа у реализацији наставе на даљину, ученици су успешно савладали програмске садржаје и постигли добар успех (средња оцена успеха ученика шестог разреда 4,46). Похваљени су сви ученици који су постигли одличан успех и примерно владање и ученици који су постигли успех на такмичењима.  
  
Планирана дводневна екскурзија за ученике шестог разреда није реализована убог проглашеног ванредног стања. У складу са препорукама Министарства просвете, ако се буду стекли услови, екскурзија ће бити реализована у септембру.  
   
Одељењско веће је углавном радило у пуном саставу и све одлуке су доношене једногласно. Координатор Одељењског већа у наредној школској години је Гордана Милићевић.

Извештај припремил а:

Гордана Милићевић,

координатор рада ОВ шестог разреда

**ИЗВЕШТАЈ О РАДУ ОДЕЉЕЊСКИХ ВЕЋА СЕДМОГ РАЗРЕДА**

# У школској 2019/2020. години укупан број ученика седмог разреда је 149. Са одличним успехом у одељењу 7/1 је 12 ученика, са врло добрим 12, са добрим 5. Просечна оцена је 4,11. У одељењу 7/2 одличних ученика је 12, врло добрих 16, и само један ученик са добрим успехом. Просечна оцена је 4,32. У одељењу 7/3 са одличним успехом је 19 ученика, са врло добрим је 6 ученика и са добрим успехом 2 ученика. Просечна оцена је 4,52. Одељењ 7/4 има 21 ученика са одличним успехом, са врло добрим 9, и са добрим успехом три ученика. Просечна оцена је 4,43. У одељењу 7/5 са одличним успехом има 20 ученика, врло добрим успехом 8 и са добрим успехом је 2 ученика. Просечна оцена је 4,53.

# Сви ученици седмог разреда имају примерно владање .

# Ученици који су остварили успех на такмичењима којих је било мало због ванредне ситуације и вируса Covid-19 су: ОГЊЕН САВИЋ 7/3 на Општинском такмичењу из ИСТОРИЈЕ (које је било у нашој школи 15.03.2020.) освојио је ТРЕЋЕ МЕСТО. КАТАРИНА НИКОЛИЋ 7/3 освојила је ПРВО место на општинском из физике и треће место на градском такмичењу из ФИЗИКЕ. Затим, ученици који имају похвале су: МАРИЈА ОГЊАНОВИЋ 7/4 и МАША ЈАНКОВИЋ 7/4 имају похвалу из БИОЛОГИЈЕ, и ученик БОРИС КРПИЋ 7/5 похвалу из МАТЕМАТИКЕ.

# Сигурно би било још награђених ученика да се није догодило ванредно стање .

# Ученици седмог разреда у великој већини су успешно испратили онлајн наставу која је отпочела 17.03.2020. године која им је сигурно помогла да постигну максимално добре успехе у складу са својим могућностима.

# Што се тиче реализованих часова из свих предмета планирани часови су одржани, а из појединих предмета има и више часова.

# Екскурзија која је била планирана за ученике седмог разреда Београд - Крушевац - црква Лазарица - манастир Љубостиња - Врњачка Бања - манастир Жича - манастир Студеница - Београд одложена је за 2.и 3.септембар обзиром да је Министарство просвете науке и технолошког развоја екскурзије одобрило да се реализују током августа и септемтембра месеца.

# У складу са препорукама министарстава пратићемо дешавања везано за вирус Covid - 19 и уколико све буде безбедно екскурзија ће бити реализована..

На одељенском већу 22.јуна 2020. донета је одлука да у осмом разреду руководилац буде наставник физике Ратко Кењић.

Извештај припремила:

Јелена Шапић

координатор рада ОВ седмог разреда

**ИЗВЕШТАЈ О РАДУ ОДЕЉЕЊСКИХ ВЕЋА ОСМОГ РАЗРЕДА**

У току школске 2019/20. године одржано је 4 редовне седнице одељењског већа. На њима су анализиране све планиране тачке дневног реда. Седница у априлу није реализована због ванредног стања у држави.

Укупно у генерацији има 156 ученика. На крају наставне године они су остварили следећи успех: 100 ученика (64,1 %) има одличан успех; 44 ученика (28,2%) је остварило врло добар успех; 12 ученика (7,7%) има добар успех. Средња оцена општег успеха свих ученика осмог разреда је 4,44.

Што се тиче владања, свих 156 ученика има примерно владање, јер су у току реализације наставе на даљину показали велику одговорноста и поштовали су сва правила дигиталног бонтона.

Потребно је истаћи да се ова генерација осмака поноси са својих 35 носилаца Вукове дипломе и свим оним ученицима који су остварили запажене резултате на такмичењима која су успела да се реализују јер су сва такмичења обустављена када је проглашено ванредно стање у држави а настава реализована на даљину.

Комисија за избор ученика генерације и спортисте генерације бодовањем приложене документације кандидата је прогласила Мину Мијатовић 8/1 учеником генерације, а Анастасију Костић 8/3 спортисткињом генерације.

Ученици осмог разреда су учествовали и у многим научним, културним и спортским активностима школе све док се у школи одвијао непосредни рад.

Треба истаћи да је Ученички парламент ове године био веома активан, а да је за све те активности веома заслужна Мила Протић 8-3 и Нина Бобић 8-4 која је била председник Ученичког парламента.

Многи ученици су, поред свакодневних школских активности, били веома успешни и у спортским клубовима, као и у музичким и балетским школама или школама страних језика.

На почетку школске године ученици су били на тродневној екскурзији на релацији: Београд - Виминацијум - манастир Тумане - Голубачка тврђава - Кладово - хидроелектрана Ђердап - Лепенски вир - Рајкова пећина- Мајданпек - Београд.

Због епидемије вируса Covid-19 и проглашеног ванредног стања, од 18. марта настава се одвијала на даљину, путем Вибер група. Ученици су пратили и часове емитоване на РТС-у. И поред тешкоћа у реализацији наставе на даљину, ученици су успешно савладали програмске садржаје и постигли добар успех.

Родитељски састанци и индивидуални контакти са родитељима су редовно реализовани у току првог полугодишта, а у другом полугодишту је комуникација са одељењским старешинама и предметним наставницима била искључиво преко вибер група и путем мејла.

Реализовани су сви часови редовне наставе. Од 18.03.2020. године часови су реализовани онлајн, а такође су на исти начин реализовани и сви часови припремне наставе из седам предмета из којих се полаже завршни испит. Одступања једино постоје код часова допунске и додатне наставе управо због преласка наставе на даљину.

Ова генерација осмака је имала два пробна завршна испита. Први пробни завршни испит је одржан онлајн од 22. до 24.04.2020.године путем платформе “mojaucionica.gov.rs” , и корисничких налога које су ученицима послале одељењске старешине. Други пробни завршни испит је одржан у школи 01.06.2020. када су ученици добили тест из српског језика и комбиновани тест да ураде код куће и врате их следећег дана у школу када је било организовано полагање пробног завршног испита из математике.

Матурско вече, у организацији родитеља, реализовано је 24.06.2019. у ресторану Белвуд.

И за крај извештаја треба написати,да су сви ученици приступили полагању завршног испита. На тај начин сви наши осмаци су завршили основну школу. Успешно су попунили и листе жеља за упис у средње школе или гимназије. Сви ученици су се уписали у првом кругу осим четири ученика који су се уписали у другом кругу.

Пожелимо да буду здрави и да им се остваре све жеље у животу и у даљем школовању!

Извештај припремила:

Наташа Ђачић,

координатор рада ОВ осмог разреда

**ИЗВЕШТАЈИ О РАДУ СТРУЧНИХ ВЕЋА**

**ИЗВЕШТАЈ О РАДУ СТРУЧНОГ ВЕЋА СРПСКОГ ЈЕЗИКА**

Стручно веће за српски језик и књижевност одржало је у шк.2019/20. години 7 редовних и 1 ванредну седницу. Веће је радило у пуном саставу и све одлуке су доношене једногласно.

На првој седници усвојен је план рада, сачињен предлог распореда контролних и писмених задатака, направљен је договор о иницијалном тестирању и договорена подела задужења у вези са израдом и дистрибуцијом иницијалних тестова. Направљен је план укључивања ученика у допунску и додатну наставу као и слободне активности. Донесена је одлука да се посета Сајму књига реализује уз помоћ библиотекара Сузане Илић, а у складу са бројем заинтересованих ученика, прикључиће се и неко од предметних наставника. На првој седници детаљно је разматран и извештај о постигнућима наших ученика на завршном испиту. Закључили смо да су постигнућа у скалду са оценама које су ученици имали из српског језика и да су током школовања реално оцењивани, али и да резултати указују да се мора озбиљније приступити припреми ученика за завршни испит, будући да нам постигнућа казују да су наши ученици испод просека школске управе, општине и округа.

На другој, новембарској седници, било је речи о активностима у којима је учесник или реализатор било веће:

- 15.09.2019. обележена је 75-годишњица ослобођења Жаркова у Другом светском рату. Пригодан програм припремила је Зорица Огњановић.  
 - 27.09.2019. обележен је Дан школе манифестацијом Чика Љубина улица. У програму су учествовали ученици и наставници разредне наставе, српског језика и књижевности, историје, географије, хемије, музичке културе, ликовне културе. Програм је био осмишљен кроз приказ ученичких радова из различитих области, а гости, ученици, родитељи и представници локалне заједнице, могли су обићи и присуствовати свим активностима шетајући се Чика Љубином улицом. Стручно веће за српски језик и књижевност сматра да овакав вид прославе Дана школе треба да постане традиционалан, јер на најбољи могући начин представља и промовише ученичка постигнућа.  
 - 27.09.2019. на Дан школе, објављен је и други број школског часописа ЉубаЗна реч. Школски часопис излази два пута годишње, односно једном по полугодишту. Часопис је послат и Друштву за српски језик и књижевност Србије на конкурс за избор најбољег школског часописа.  
 - 31.10.2019. обележена је 101. годишњица ослобођења Чукарице у Првом светском рату програмом који је осмислила и реализовала Зорица Огњановић. У програму који је био реализован испред старе школе са звоником , поред наше школе, учествовали су ученици и наставници из још три чукаричке основне школе.

Поред овога разговарали смо и о такмичењима на којима ће наши ученици узети учешћа, а организује их Друштво пријатеља деце, а то су Песнички сусрети и Такмичење рецитатора. Анализирали смо и постигнућа ученика на иницијалном тестирању.

На трећој седници утврдили смо успех ученика на крају првог класификационог периода и детаљно анализирале постигнућа ученика којима је била неопходна додатна подршка у раду.

Четврта седница је одржана електронским путем, помоћу вибера, јер је било проглашено ванредно стање услед пандемије Covid19 и настава је била обустављена у свим школама. На тој седници смо усагласили критеријуме оцењивања у време трајања наставе на даљину. Након изнетих искустава са досадашњим начинима формативног оцењивања, а поводом дописа Министарства просвете, науке и технолошког развоја од 13.4.2020. године (предмет: сугестије за активности оцењивања у предстојећем периоду учења на даљину) и на иницијативу стручне службе школе, стручно веће за српски језик и књижевност донело је на тој седници следеће закључке:  
   
- након месец дана организовања наставе на даљину и континуираног формативног праћења напредовања и оцењивања ученика прикупљено је довољно релевантних података о раду ученика;  
 - сумативна стручна процена треба да прати формативну;  
 - бројчана оцена ће се односити на период једномесечног учења, на израду домаћих задатака и активност на часу током тог периода;  
 - у складу са сугестијама Министарства просвете, науке и технолошког развоја, размотрили смо шта би то биле мотивишуће и подстицајне оцене и усагласили смо да мерљиви резултати буду домаћи задаци и вежбања и консултације на Вибер групама, а да у оцену улази и показано залагање за учење и активност ученика на часу;  
 - да би оцењивање било објективно, а сама оцена покретач на даље учење, као и механизам унутрашње мотивације за учење, али и корекције односа према радним навикама, договорено је да се емотикони формативног оцењивања квантификују у распону од 5 до 3 и да се на основу њихове кватитативне вредности изврши педагошко оцењивање;  
 - зелени емотикон (квантитативна вредност 5): редовна израда домаћих задатака, тачност израде, активност на часу која може бити опциона; жути емотикон (квантитативна вредност 4): израда домаћих задатака, редовна или са благим кашњењем, уз континуирано подсећање ученика на радну обавезу, недовољно прецизно или половично испуњени захтеви у домаћем задатку, али активност на часу редовна; црвени емотикон (квантитативна вредност 3 ): врло мало израђених домаћих задатака или без урађених домаћих задатака уопште упркос мотивишућим напорима наставника да се о знању остави писани и мерљиви траг, али активност на часу редовна или умерена у зависности од карактера ученика.  
   
Сходно наведеним закључцима, изведене су бројчане оцене из предмета српски језик и књижевност. Оцене су ученицима и њиховим родитељима образложене кроз напомене уз оцену у електронском дневнику.

На петој седници сачињен је предлог поделе часова за шк.2020/21.годину, као и предлог задужења која се тичу ваннаставних активности. Констатовали смо да су због пандемије и обустављања наставе у школама сва такмичења била отказана, те да се одржало само такмичење Књижевна олимпијада, на којем је ученик Марко Панић 7/5 освојио 3. место. Резултате пробног тестирања ученика 8.разреда веће није могло да анализира, будући да је пробни завршни испит био рађен прво онлајн, а потом и у папирној верзији у школама, али резултати нису били достављени школама.

На шестој седници договорена је израда планова по разредима и подељена задужења, а будући руководилац већа Марија Сарић Ђорђевић ће израдити план рада стручног већа за наредну годину. Утврђен је и избор из лектире по разредима како бисмо могли обавестити ученике о делима која треба да читају током распуста.

Седма седница је одржана 02.07.2020. године као ванредна седница на којој се расправљало о приговору на Записник стручног већа од 15.06.2020. године који је поднела Желимирка Млађеновић. Записник на који је уложен приговор је јавним гласањем чланова већа усвојен јендогласно као веродостојан.

Осма седница већа била је посвећена усаглашавању наставних планова. ЗУОВ је доставио свим школама наставне планове који су усклађени са распоредом наставних јединица које ће бити реализоване путе РТС-а.

Веће је задовољно постигнутим резултатима у овој школској години и трудићемо се да нам резултати у наредној години буду још бољи.

Координатор рада за шк.2020/21. годину је Марија Сарић Ђорђевић.

Извештај припремил а:

Гордана Опалић,

руководилац СВ српског језика

**ИЗВЕШТАЈ О РАДУ СТРУЧНОГ ВЕЋА МАТЕМАТИКЕ И ИНФОРМАТИКЕ**

Стручно веће математике и информатике је одржало укупно шестседница: три седнице у I полугодишту, три седнице у II полугодишту (четврта седница је одржана онлајн, преко вајбера).

Чланови већа су анализирали успех постигнут на класификационим периодима и договарали се о тестирањима и такмичењима. Разматрали су и анализирали: резултате тестирања ученика које је припремио Завод за вредновање квалитета образовања и васпитања као стручну подршку школама; извештај о резултатима завршног испита на крају основног образовања и васпитања у школској 2018/19. години које је послао Завод за вредновање квалитета образовања и васпитања; организовали школска такмичења и учествовали на свим нивоима такмичења; изабрали уџбеник за седми разред основне школе и промењен је уџбеник информатике за шести разред. Стручно су се усавршавали у установи и ван ње, перманентно и благовремено се обучавали за примену нових технологија.

На првој седници урађена је детаљна анализа (у пет нивоа) резултата завршног испита на крају основног образовања и васпитања у школској 2018/2019. години, које доставља ЗВКОВ.  
 Према статистичким подацима о постигнућима ученика наше школе просечан број бодова из математике на завршном испиту у јуну 2019. је био 7,42 бода. Испит је полагало 160 ученика: 87 дечака и 73 девојчице. Постигнуће је боље него прошле године, јуна 2018.

Анализа 1: Поређењем постигнућа школе са просечним постигнућем општине, округа, школске управе и републике, просечна постигнућа ученика на нивоу школе су готово идентична постигнућима ученика на нивоу округа и школске управе, мало нижа су него на општини, а изнад су републичког просека.

Анализа 2: Поређењем постигнућа одељења, просечна постигнућа ученика на нивоу одељења су редом, поређана од најбољих ка лошијим: изнад просека школе су  
 VIII2, VIII1 иVIII3, једнаки просеку су VIII5 и испод просека су VIII6 и VIII4.  
 У одељењу VIII1 је ученик који је најбоље урадио и једини има свих 20 задатака тачних, тј. свих 13 бодова. Он је положио пријемни испит и уписао Математичку гимназију у Београду.

Анализа 3: Дистрибуција постигнућа ученика у односу на оцену на крају 7. и 8. разреда је приказана линијским дијаграмима који се готово поклапају, што указује да су и оцене у оба разреда скоро исте (број петица је баш исти) и да се постигнућа у виду оцена и у виду бодова на испиту слажу.

Анализа 4: Постигнућа ученика на нивоу стандарда и нивоу задатака су у свим задацима, изузев 17., изнад републичког просека, Посебно су боље урађени, у односу на све нивое и у односу на општину, задaци 12. и 18.

Веће је усвајило препоруку за унапређење квалитета рада у области математике које подразумева да се појача рад из области које су обухваћене у задацима који су наведени као лошије ураћени.

Анализа 5: Ниво постигнућа ученика:  
 - нису достигли ни основни ниво 14%  
 - достигли основни ниво 86%  
 - достигли средњи ниво 61%  
 - достигли напредни ниво 34%.

Утврђен је распоред писмених задатака и контролних вежби за текућу годину.

Иницијални тест ученика петог разреда је спроведен 21.09.2019. Тестови нису оцењени, само су бодовани. Дошли смо до закључка да су одељења уједначена.

Ученици су узели учешће у многобројним такмичењима, иако су од средине марта биле ванредне околности. Математичко такмичење које организује ДМС је одржано на свим нивоима (школско 7.11.2019. године, општинско 7.12.2019. године и на њега се пласирало 50 ученика од којих су њих 11 награђени и 12 похваљено и градско такмичење је одржано 7.3.2020. године и на њега се пласирало 8 ученика а резултат су постигли: Вељко Бачевић 5/1 је освојио трећу награду и Мина Мијатовић 8/1 је освојила другу награду) осим државног које је накнадно одржано 29.8.2020. године. Ове школске године на „Архимедесовој“ дописној олимпијади 2019. учествовало је 23 ученика од 5. до 8. разреда. Школске 2019/20. године на интернет олимпијади која се ради онлајн са сајта Архимедеса, учествовао је један ученик одељења 8/3, Иван Лукић. Пласирао се у друго коло, али није учествовао даље. У нашој школи је организован школски ниво такмичења из информатичке писмености ДАБАР 2019. Такмичење је одржано 21./ 22.11.2019. године у новим информатичким кабинетима. Општинско такмичење из информатике је одржано 22.2.2020. у ОШ ,,Љуба Ненадовић“. изашло је три ученика 8. разреда, а резултат је постигао један ученик: Урош Радовановић 8/4 је освојио другу награду. Такмичење ,,Мислиша 2020“ је одржано12.3.2020. И ове године је велики број ученика приступио основном школском нивоу Архимедесовог математичког такмичења ,,Мислиша 2020“. Због познатих проблема изазваних пандемијом Ковид-19 вируса, државна такмичења из математике и информатике, као и такмичење ,,Кенгур без граница“, одложена су за јесен. ДМС је, због тога, у сарадњи са Министарством просвете, науке и технолошког развоја и Математичком гимназијом у Београду, организовао ревијално онлајн такмичење и то из математике 14.4.2020. године у 17 часова (реализовано је на 8 нивоа и по 12 задатака; међу 21209 ученика из Србије и Републике Српске је учешће узело и пуно ученика из наше школе), а из програмирања 21.4.2020. године. Детаљни резултати свих одржаних такмичења су дати у табелама у оквиру овог документа, као и у извештајима са седница СВ-а које су у е-дневнику.

Рачунарска гимназија у сарадњи са CET школом рачунара је и ове школске године организовала бесплатан курс програмирања за основце “Суботом волимо информатику” за три ученика 7. и 8. разреда. Наша три ученика која су пријављена на бесплатну обуку која се одржавала у Рачунарској гимназији суботом по два школска часа (укупно 30 часова) у трајању од 4 месеца - oд краја септембра до половине фебруара.  
 1.Курс: Напредно програмирање у језику С# - Јана Тасић VIII/5  
 2.Курс: Основно програмирање у језику С# - Урош Радовановић VIII/4  
 3.Курс: Програмски језик Python - Стефан Пијетловић VIII /5

Пробни завршни тест из математике био је организован два пута. Први пут су ученици решавали пробни тест онлајн 23.4.2020. године и анализа теста је емитована на РТС – у, а и наставници су са својим ученицима радили детаљну анализу на онлајн часовима у оквиру Вајбер група. Други пут су ученици пробни тест радили у просторијама школе 2.6.2020. године. Тестове су наставници прегледали онлајн на нивоу целе земље (Грбовић Верољубка, Грујић Јелена, Милићевић Гордана и Радовановић Марија су биле прегледачи). Резултати тестирања нису саопштени, тако да веће није коментарисало постигнућа. Веће је коментарисало избор задатака и заступљеност наставних области у њима.  
Припремна настава је организована од 03.06. – 15.6.2020. године: онлајн часови у Вајбер групама, према распореду часова, пре подне и консултације у просторијама школе 09.06.2020. године, у групама до 9 ученика. Сваки наставник је одржао по 10 часова у сваком одељењу 8. разреда у ком предаје. Како се припремна настава организовала и на РТС-у, наставници су ученике упутили да прате садржаје и ТВ–часова (термини су били после подне, па се нису поклапали са онлајн наставом у Вајбер групама).

Наставници математике су присуствовали следећим семинарима, тј. програмима обуке стручног усавршавања:  
 1. ,,Еко-азбука за боље сутра”, одржан 5. и 6. 10.2019. у ОШ ,,Љуба Ненадовић” у Београду. Трајање: 16 сати, компетенција: К2, приоритетна област П3, бодова: 16.  
 Организатор програма обуке: Отворена просветна иницијатива, Јагодина.  
 Програм је одобрио ЗУОВ, каталошки број 1043-778/2018.  
 Програм је савладала: Виолета Ђорђевски и Гордана Милићевић.  
   
2. ,,Интеракцијом до пројектне наставе у алгебри”, одржан 25.01.2020. на Саобраћајном факултету у Београду. Трајање: 8 сати, компетенција: К2, приоритетна област П3, бодова: 8.  
 Организатор програма обуке: Стручно удружење Математископ, Београд.  
 Програм је одобрио ЗУОВ, каталошки број 373.  
 Програм су савладале: Јелена Грујић, Верољубка Грбовић и Марија Радовановић.

3. ,,Отворени задаци, вршњачко и саморегулисано учење у настави математике”, одржан 25.01.2020. у ОШ ,,Љуба Ненадовић” у Београду. Трајање: 8 сати, компетенција: К2, приоритетна област П3, бодова: 8.  
 Организатор програма обуке: Школски центар за савремено образовање, Београд.  
 Програм је одобрио ЗУОВ, каталошки број 1043/2018, 30.05.2018.  
 Програм су савладале: Виолета Ђорђевски и Гордана Милићевић.

4. ,,Дигитална учионица”, одржан 24.08.2019. у ОШ ,,Љуба Ненадовић” у Београду. Трајање: 19,5 сати, компетенција: К1, бодова: 19,5.  
 Организатор програма обуке: ЗУОВ, Београд.  
 Програм је одобрио ЗУОВ, каталошки број 1553/2019/4829.  
 Програм је савладала: Гордана Милићевић.  
   
 Завршни тест за ученике осмог разреда је одржан 18.6.2020. године. Просечан број бодова је био 7,85, што је боље постигнуће него прошле школске године.

Сви програмски садржаји у редовној, допунској, додатној и припремној настави су реализовани према плану и програму. Настава је од 17.3.2020. организована на даљину, преко вајбер група, а ученици су пратили и ТВ часове на РТС-у. Чланови већа су све време комуницирали преко своје вајбер групе и о свему се договарали и усагласили су критеријум оцењивања у време трајања наставе на даљину на четвртој седници од 16.4.2020. године, која је одржана онлајн. Сходно наведеним закључцима, изведене су бројчане оцене из предмета: математика и информатика. Ове године из математике и информатике није било ученика упућених на разредне и на поправне испите.

На шестој седници СВ, одржаној 27.8.2020., усвојен је извештај о раду стручног већа. Донет је план рада за следећу школску годину (оперативне планове за целу Србију је урадио Завод за вредновање) и СВ је избрало да руководилац стручног већа за следећу школску годину буде Јелена Ивковић.

Извештај припремил а:

Марија Радовановић,

руководилац СВ математике и информатике

**ИЗВЕШТАЈ О РАДУ СТРУЧНОГ ВЕЋА ПРИРОДНИХ НАУКА**

Стручно веће природних наука чине наставници биологије, хемије, физике, ТИО и ТИТ. Састанцима стручног већа присуствују и психолог, педагог, директор или помоћник директора. Стручно веће је радило по Плану који је усвојен у оквиру ГПРШ-а за 2019/2020. годину.

У току 2019/2020. одржано је пет седница, две у току првог полугодишта, а три у току другог које је обележила онлајн настава. Овакав начин рада је био неопходан, јер је уведено ванредно стање због пандемије вируса Covid-19.

Априлска и мајска седница је реализована е-путем. Записници свих седница сe налазе у есДневнику под Записници са седница стручних већа.

Први састанак је одржан у септембру и тада је усвојен предложени план рада, анализирани су резултати завршног испита ученика наше школе према подацима достављеним од стране ЗВКОВ, наставници су предложили мере за унапређење квалитета рада у области предмета из којих се полаже комбиновани тест, направљен је план набавке наставних средстава, дефинисан је јединствени критеријум оцењивања и дати предлози за међупредметну пројектну наставу (Руски хемичар Дмитриј Мендељејев је 1869. године објавио први општепризнат периодни систем. Поводом 150 година од тог датума планирана је међупредметна пројектна настава хемија – руски језик, као и из области биологија-ликовна култура , рециклажа отпада - од смећа до уметности, и наставак пројекта "Мој кућни љубимац")

На другом састанку одржаном у новембру анализиран је успех ученика на крају првог класификационог периода из области природних наука, реализација планираних наставних и ваннаставних активности и рад ученика и наставника у оквиру допунске, додатне наставе и слободних активностри. Наставне и ваннаставне активности реализоване су по плану, у складу са бројем наставних дана. Евиденцију воде предметни наставници у есДневницима одељења.

Реализована је Горанска радионица у Засавици, Акција садње-озелењавања на Новом Београду и Завршна горанска радионица. Ученици наше школе су учествовали на Данима интелигенције, планирана је сарадња са ЈКП "Градска чистоћа".

На онлајн састанку у априлу реализовано је усаглашавање критеријума оцењивања у време трајања наставе на даљину. Детаљно су испланирани сви елементи за оцењивање ученика у складу са сугестијама Министарства просвете, науке и технолошког развоја.

У мају је одржан онлајн састанак на коме је договорено како ће се оцењивање ученика у току наставе на даљину превести у закључне оцене везано за крај наставног периода. Након предлога закључне оцене ученици су имали могућност да исту поправе једним одговарањем, уколико та оцена мења просечну, у школском простору.

У јуну смо објединили резултате такмичења постигнуте у области природних наука

* Школско такмичење из Техничког и информатичког образовања и Технике и технологије одржано је 25.02.2020: Учествовали су ученици петог разреда - Нађа Радојичић 5/1 (18/21), Лана Миловић 5/1 (16/21) и Лана Ранчигај 5/1 (15/21); ученици шестог разреда - Марко Остојић 6/1 (17/21), Немања Митровић 6/1 (16/21), Вања Пантелић 6/1 (14/21), Сергеј Пејчић 6/1 (14/21); ученици седмог разреда - Стефан Немања Јеличић 7/2 (16/21), Катарина Николић 7/3 (14/21), Милош Обреновић 7/1 (11/21) и ученици осмог разреда - Урош Радовановић 8/4 (14/21), Немања Продановић 8/4 (11/21)
* Општинско такмичење из предмета техничко и информатичко образовање (8. разред) и техника и технологија (5., 6. и 7. разред) је одржано 01.03.2020. Такмичари су имали прилике да покажу своје теоријско и практично знање из технике у ОШ "Руђер Бошковић“.
* Ове године због увођења ванредног стања и корона вируса реализовано је само школско и општинско такмичење из хемије .Најбоље резултате су постигли ученици 8.разреда :  
   Ива Стевановић 8-1 која је освојила 2.место на општинском такмичењу и пласман за градско такмичење,као и посебну диплому из хемије;  
   Петар Богићевић 8-6 који је освојио друго место на општинском такмичењу и пласман за градско такмичење ,као и посебну диплому из хемије:  
   Јелена Цанић 8-2 која је освојила треће место на општинском такмичењу и посебну диплому из хемије.
* Из биологије је реализовано школско такмичење за ученике седмог и осмог разреда и општинско такмичење 15.03 2020, у ОШ "Бановић Страхиња", на дан када је проглашено ванредно стање због пандемије Covid-19. Резултати су остали на нивоу постигнутих бодова на тесту и нису даље обрађени.
* Из физике су одржана школско, општинско и градско такмичење. На општинском такмичењу одржаном 23.02.2020, су ученици освојили: Марија тошић 6/5 треће место, Марко Милић 7р, прво место, Борис Крпић 7р, друго место, Катарина Николић 7/3, прво место, Ања Вуковић 8р, треће место. На градском такмичењу одржаном 14.03.2020. Марија Тошић је освојила треће место, а Катарина Николић прво место.
* Екоквиз „Прљаво или чисто није исто“ завршили смо проласком у други круг такмичења које се није наставило због ванредне ситуације са корона вирусом

Од 17.03.2020. настава је организована преко одељењских вибер група по школском распореду часова, у трајању од 30 минута, чиме је постигнута комуникација у реалном времену и могућност свакодневног организованог школског рада у условима ванредног стања. Наставници су користили и платформу Office 365, е-пошту, а ученици су били упућивани и на часове који су реализовани на РТС. Планиране школске активности су реализоване са незнатним одступањима, а ваннаставне активности нису биле у могућности да се реализују обзиром на ситуацију у којој смо се сви нашли.

У јуну је извршена и подела одељења и задужења наставника за 2020/2021.школску годину, а за руководиоца СВ природних наука је реизабрана Зорица Златић.

Извештај припремил а:

Зорица Златић,

руководилац СВ природних наука

**ИЗВЕШТАЈ О РАДУ СТРУЧНОГ ВЕЋА ДРУШТВЕНИХ НАУКА И УМЕТНОСТИ**

Годишњи извештај СВ за друштвене науке

У овој школскоj години одржано је четири СВ друштвених наука.

Анализа резултата завршног испита које доставља ЗВКОВ и усвајање препорука за унапређење квалитета рада у области предмета из којих се полаже комбиновани тест могуће је закључити да резултати ученика школе не одступају битно од просека на нивоу Општине, Округа и Школске управе, а да су бољи од републичког просека у распону од 2-10%. Закључили смо да да је критеријум у нашем Већу усаглашен чему је доказ и завршни испит. Анализом смо дошли до закључка да су ученици приближно слично урадили комбиновани тест из историје и географије без обзира који им је предметни наставник предавао у току године.

У септембру већина чланова СВ учестовало је у организацији Дана школе под називом “Чика Љубином улицом” . У зборници је приказан филм о школи који су урадили наставници ликовне култура а налази се на YT <https://www.youtube.com/watch?v=dxyfUTGtRWw> . У централном холу постављена је изложба ликовних радова и историјски кутак. У музичком кабинету организована је музичка радионица под називом Музичко сокаче.

Унапређење културе толеранције и ненасилне комуникације у настави друштвених наука одвија се кроз подршку активностима коју организују остали тимови наше школе Вршачки тим, Парламент, секције и додатна настава. Током целе године била је корелација између наставе историје и ликовне културе. Урађено је неколико изложби који су пратили наставу историје 5. разреда: Праисторија, Египат, Грчка.

Ове школске године наставница историје Јелена Шапић, Миодраг Пантовић- ликовна култура и Јелена Грујић-математика одржали су угледни час „Наполеоново доба“ са ученицима 7/2. Циљ је био упознати Наполеона из више сегмената, он као војсковођа, математичар и емотивна личност која је писала најлепша љубавна писма Жозефини и био инспирација многим уметницима. Ученици су позитивно прихватили овакав начин рада који ћемо наставити и током наредне школске године.

Истакнута су даровите деце из области СВ друштвених наука: Вање Пантић 8/3, Исидора Поповић 8/3, Милене Урошевић 6/1, Машу Јеину 7/2.

Ученици који имају потешкоће у раду у нашем Већу су М.Е.Х. 6/5 и А.Е.Х. 8/1 који су ове године дошли из Судана и не знају српски језик, Л.И. 5/4, М.К. 8/3, М.М. 7/5, К.М. 8/5 и Х.Н. 7/5. Наставници су констатовали да ученик Г.М. 8/2 има потешкоће у раду и пажњи на часу.

16.04.2020. године Састанак стручног већа друштвених наука, је одржан електронским путем, преко вибера, поводом дописа Министарства просвете, науке и технолошког развоја од 13.4.2020. године (предмет: сугестије за активности оцењивања у предстојећем периоду учења на даљину) и на иницијативу стручне службе школе, стручно веће друштвених наука донело је препоруке о начинима сумативног и формативног оцењивања. Оцене су ученицима и њиховим родитељима биле образложене кроз напомене уз оцену у електронском дневнику.

На последњој седници СВ донета је предлог да се ученику Марку Кантару додели ЗАХВАЛНИЦА за изузетно залагање , рад и напредак у образовању.

У овој школској години у нашој школи одржано је Општинско такмичење из историје.

Ученици који су освојили награде на такмичењима су:

Oпштинско такмичење из историје/Јелена Шапић

1.МАТИЈА РАДОЊИЋ 8-1- 1. место

2.МИНА МИХАЈЛОВИЋ 8-1 - 2. место

3.АНЂЕЛА ВУКАЈЛОВИЋ8-1- 3. место

4.ЈЕЛЕНА ЦАНИЋ 8-2 - 3. место

5. АЊА ЛАЗОВИЋ 6-1- 3. Место

6. ОГЊЕН САВИЋ 7/3

Ликовна култура:

„Мој откачени, свемирски, новогодишњи украс“/ликовни конкурс

На Фестивалу науке 2019. год. ученик наше школе Лука Инић 5/4 освојио је треће место у категорији 5. разреда. Овогодишња тема је: „Мој откачени, свемирски, новогодишњи украс”, техника: рециклажа.

Наставник: Марија Терзић

У току трајања наставе на даљину ликовна секција организовала је акцију “Најлепше осликано ускршње јаје”. У акцији су учествовали сви ученици школе прво у оквиру својих одељења, а касније су запослени гласали и на тај начин су проглашени победници. Четири ученика је похваљено дипломом ликовне секције; Милица Живуловић 8/6, Уна Милутиновић 8/6, Петра Милић 4/5 и Маша Радовановић 3/5.

Препорука СВ је да се усавршавање у току следеће школске године врши у установи.

За наредну шлолску годину руководилац СВ је Марија Терзић

Извештај припремил а:

Марија Терзић,

руководилац СВ друштвених наука

**ИЗВЕШТАЈ О РАДУ СТРУЧНОГ ВЕЋА ЗА ОБЛАСТ СТРАНИХ ЈЕЗИКА**

**школска 2019/2020. година**

Стручно веће за област страних језика је одржало пет седница, на којима се бавило организационо техничким пословима, избором ученика за додатну и допунску наставу, као и за слободне активности; утврђивани су термини, садржаји и тежине писмених задатака, контролних вежби, начин оцењивања, договарало се о раду са даровитим ученицима, као и оним , који имају потешкоћа у развоју. Сакупљани су и ажурирани подаци о наставницима енглеског и руског језика са оствареним бројем бодова на акредитованим семинарима од 2015 до 2019. године; израђен је план даљег стручног усавршавања наставника.

Разматран је успех ученика на првом класификационом периоду, донете су мере за побољшање успеха, анализирана је реализација програмских садржаја, договарани су термини огледних часова. Н. Ђачић, наставник енглеског језика је реализовала „Евровизију“ у одељењу 6/1. А. Мишић, наставник руског језика је одржала час као део пројектне наставе у 8/1 на тему“150 година Периодног система хемијских елемената“, у сарадњи са В. Васовић, наставником хемије. М. Новаковић, наставник руског језика је одржала огледни час у одељењу 7/3 на тему „185 година од рођења великог руског научника Д. И. Мендељејева“. Часу је присуствовала В. Васовић, наставник хемије. На оба огледна часа ученици су били активни и мотивисани, часови су снимљени и послати у Руску школу на жирирање у оквиру такмичења ЛИК Русије.

Током првог полугодишта наставници руског језика су послали радове ученика у Међународни фонд јединства православних народа на такмичење „Моје велико путовање од Србије до Русије“. А. Ђорђевић, 8/6 је освојио друго место. А. Суботић, 6/4, С. Ђорђевић, 7/3 и Н. Чворовић, 7/3 добили су похвале и вредне награде.

11. 12. 2019. године у Руском дому је одржан традиционални концерт ученика основних школа „Лети на крилима ветра“. Упечатљивом компилацијом нашу школу су представиле И. Милутиновић, 8/6, Н. Ивић, 8/6 и М. Протић, 8/3.

Стручно веће за област страних језика је разматрало успех ученика на крају првог полугодишта , договарао даљи ток припрема за школска и општинска такмичења, анализирао огледне часове и оптерећеност ученика програмским садржајима. Констатована је добра сарадња са ученицима, који имају потешкоћа у развоју, дате су препоруке за даљи рад. Одржана су школска, општинска и градска такмичења. На градском такмичењу из енглеског језика, које је одржано 15. 3. 2020. у ОШ „Кнегиња Милица“ наши ученици Лука Лечић, 8/2 и Валентина Радевић, 8/6 су освојили друго место ( наставник Н. Ђачић)

На градском такмичењу из руског језика, које је одржано 14. 3. 2020. у ОШ „Владислав Рибникар“ наши ученици Николина Ивић, 8/6 и Ива Стевановић,8/1 су освојиле друго место ( наставници М. Новаковић и А. Мишић)

Такође, наши ученици су остварили веома значајан успех на међународном такмичењу ЛИК Русије, сви награђени ученици су обавештени и додељене су им дипломе. Награђени су:

1. Анрија Златковић, 6/5 за освојено треће место
2. Ђорђе Јовановић, 6/5 за освојено треће место
3. Ивона Вучковић, 6/3 за освојено друго место
4. Мила Дабетић, 8/5 за освојено друго место
5. Немања Мандић, 6/4 за освојено прво место
6. Николина Ивић, 8/6 за освојено друго место
7. Јана Тасић, 8/5 за освојено прво место
8. Олга Стојановић, 5/4 за освојено треће место
9. Ева Шокота, 7/4 за освојено прво место
10. Нађа Радоман, 8/2 за освојено прво место
11. Мила Протић, 8/3, Ива Милутиновић, 8/6 и Николина Ивић, 8/6 за освојено треће место
12. Ученици 7/3 за освојено треће место

Д. Пантић и З. Теофиловић, наставници енглеског језика су припремале ученике и реализовали такмичење „Hippo“ за 28-оро ученика четвртог разреда. Иако се тест изузетно строго оцењује и наставници и ученици су веома задовољни како одзивом, тако и постигнутим резултатима.

28. 2. 2020. у Руском дому је одржан конкурс прозе „Жива класика“. Нашу школу су достојно представиле ученице Н. Ивић, И. Милутиновић и М. Живуловић.

Пандемија корона вируса и проглашење ванредне сутуације био је изазов за даљи рад. Иако су због безбедности прекинута такмичења, настава се одвијала кроз рад у Вибер групама све до краја школске године, па је једна седница Стручног већа за област страних језика од 16. 4. 2020. одржана електронским путем преко Вибера, када су на основу дописа Министарства просвете, науке и технолошког развоја од 13. 4. 2020. донети закључци о даљем раду и оцењивању.

Стручно веће за област страних језика је наградило ученике осмог разреда посебним дипломама из енглеског језика: Иву Стевановић, 8/1, Мају Грдовић, 8/1, Ању Вуковић, 8/1, Луку Лечића, 8/2, Вању Зековић, 8/4Валентину Радевић, 8/6.

Носиоци посебних диплома из руског језика су : Ива Стевановић, 8/1, Вукоје Бојковић, 8/2, Никола Рукавина, 8/2, Нађа Радоман, 8/2, Мила Протић, 8/3, Николија Пауновић, 8/4, Јана Тасић, 8/5, Ивана Мишић, 8/5, Николина Ивић, 8/6, Милица Живуловић, 8/6 и Ива Милутиновић, 8/6.

На предлог СВ-а за област страних језика једногласно је усвојено да З. Теофиловић, проф. енглеског језика буде руководилац СВ-а за 2020/2021.

Марина Новаковић

Руководилац СВ за област страних језика

**ИЗВЕШТАЈ О РАДУ СТРУЧНОГ ВЕЋА ФИЗИЧКОГ ВАСПИТАЊА**

Школске 2019/20. године Стручно веће физичког васпитања радило је у складу са Годишњим планом рада за ову област. У протеклој школској години одржана су четири редовна састанака (у септембру, новембру, децембру, фебруару/марту) и два ванредна (у мају и јуну) због ванредне ситуације у земљи. Састанцима Стручног већа присуствовали су предметни наставници - Марија Велицки Гошњак, Данијела Ђукић, директор школе Ђуро Косић, помоћник директора Виолета Ђорђевски. Разматрана су питања од значаја за област физичког васпитања и практичну наставу, као што су:

I Oбавезна физичка активност ученика

ОФА се код ученика 5. и 6. разреда реализује у оквиру редовног распореда чесова. Са обзиром да школа поседује веома добре услове за реализацију великог броја спортсих садржаја , ученици су у могућности да се баве великим бројем најразличитијих активности предвиђене ГПРШ- ом школе

II Ослобађање ученика од наставе физичког васпитања

Ученици ослобођени практичног дела наставе из оправданих разлога и са уредном докторском документацијом, били су теоретски испитани од стране наставника након консултација

III Преглед справа и реквизита и набавка нових

У складу с материјалним могућностима извршена је набавка справа и реквизита неопходних за квалитетну и ефикасну наставу.

IV Извештај о резултатима спортских такмичења

Наша школа поднела је пријаве за учешће на међушколским такмичењима у свим дисциплинама за ученике од петог до осмог разреда, према усвојеном календару Градског савеза за школски спорт и плану Стручног већа. Предметни наставници су извршили поделу дисциплина и категорија на које су изводили ученике. Ученици су одличним резултатима на одржаним такмичењима представили нашу школу у најбољем светлу, што се надамо да ће бити пракса и наредних година. Међутим, због ванредног стања велики број такмичења није одржан.

На првенству Београда у пливању ученик Виктор Ђукић 7/4 освојио је 2. место у категорији 50м леђно.

На Општинском првенству у одбојци за ученике 7. и 8. разреда екипа ученика освојила је 2. место. Екипу су чинили следећи ученици: Лазар Марић 8/3, Матија Виторовић 8/3, Михајло Кенић 8/3, Немања Продановић 8/4, Урош Радовановић 8/4, Никола Спасојевић 8/6, Видан Вујиновић 8/6, Виктор Ђукић 7/4, Давор Ћосић 7/1, Филип Старовић 7/1, Стефан Вучковић 6/1.

На Општинском првенству у малом фудбалу женска екипа наше школе освојила је 3. место. Екипу су чиниле: Лана Ранчигај 5/1, Јована Јанковић 6/4, Рената Грачанин 7/2, Катарина Николић 7/3, Александра Животић 8/2, Лена Попадић 8/2, Анастасија Јочић 8/6, Николина Ивић 8/6, Валентина Радовић 8/6.

на Опстинским такмичењима освојена су три четврта места у фудбалу дечаци 5. /6. разред, 7./8. разред и у кошарци дечаци 7./8. разред.

Ученике припремала и извела на такмичења наставница Данијела Ђукић.

V Подела часова, слободних активности и осталих задужења наставника

физичког васпитања за школску 2018/19. годину

VI Избор новог председника Стручног већа

За новог представника СВ изабрана ја Данијела Ђукић.

VII Избор спортисте и спортисткиње године

На основу резултата бодовања Комисије, за спортисту године изабрана је Анастасија Костић, одељење 8/3.

Ова школска година ће бити запамћена због ванредног стања у земљи због вируса Ковид19 и одржавања наставе на даљину. Како се наша школа определила за реализацију наставе путем група на Виберу, старији ђаци су увек имали наставу пре подне, да би могли да испрате и часове емитоване на РТС-у. Велики број ученика је редовно и без проблема пратио наставу. Настава је била базирана на теориском делу уз извођење вежби обликовања у кућним условима.

Активности Стручног већа физичког васпитања биле су садржајне и конструктивне и допринеле су бољем квалитету наставе и ваннаставних активности.

Извештај припремил а:

Марија Велицки Гошњак

руководилац СВ за физичко васпитање

**ИЗВЕШТАЈ СТРУЧНОГ ВЕЋА ЗА РАЗРЕДНУ НАСТАВУ**

У току школске 2019/2020. године одржано је 6 редовних седница Стручног већа разредне наставе. Седницама су присуствовали сви чланови Већа.

Седнице Стручног већа обухватиле су следеће садржаје:

1. Анализу успеха и дисциплине ученика на крају класификационих периода

2. Анализу реализације наставног плана и програма, редовне, допунске, додатне и изборне наставе, слободних активности и продуженог боравка

3. Предлоге мера за побољшање успеха и дисциплине ученика

4. Припрему и анализу реализације једнодневне екскурзије и наставе и у природи, као и усвајање извештаја о реализацији истих

5. Анализу излазака у биоскоп или позориште

6. Договор о маршрутама екскурзије и наставе у природи за наредну школску годину

7. Припрему и анализу обележавања Дечије недеље, Дана школе, Нове године, Школске славе, Дана заштите животне средине, Дана заштите планете Земље, анализу резултата такмичења по стручним активима

8. Сумирање резултата такмичења, похваљивање и награђивање ученика и наставника

9. Анализу рада са децом са посебним потребама

10. Поделу задужења за слободне, ваннаставне активности

11.Анализу стручног усавршавања учитеља

12. Избор руководиоца Стручног већа за наредну школску годину и избор координатора рада стручних актива 1, 2, 3. и 4. разреда.

У току школске године остварена је добра сарадња чланова Стручног већа.

\*Трудили смо се да детаљно анализирамо све тачке дневног реда, да ученицима који имају потешкоће у раду помогнемо на часовима допунске наставе и индивидуализованим приступом на часовима редовне наставе, да успешно реализујемо часове слободних активности и изборних предмета. Веће проблеме решавали смо са ПП службом школе и индивидуалним разговорима са родитељима.

\*Сви програмски садржаји у редовној, допунској и додатној настави су реализовани према плану и програму. Настава је од 17.3.2020. организована на даљину, преко вајбер група, а ученици су пратили и ТВ часове на РТС-у. Чланови већа су све време комуницирали преко своје вајбер групе и о свему се договарали и усагласили су критеријум оцењивања и време трајања наставе на даљину на четвртој седници ,у априлу ове године, која је одржана онлајн.

\*Већих дисциплинских проблема није било.

Сви чланови већа учествовали су у изради Годишњег плана за наредну школску годину.

\*Једнодневне екскурзије и настава у природи су одложене,услед проглашења ванредног стања.

Планирани извештаји о реализацији екскурзија и наставе у природи такође су изостали ове школске године.

Постигнут је договор о маршрутама екскурзија и наставе у природи за наредну школску годину.

\*Учествовали смо у активностима тимова школе и дали допринос у реализацији постављених циљева и задатака.

За наредну школску годину изабрани руководилац Стручног већа је Соња Анђелковић Радосављевић.

Извештај припремил а:

Соња Анђелковић Радосављевић,

руководилац СВ

за разредну наставу

**ИЗВЕШТАЈИ О СЛОБОДНИМ АКТИВНОСТИМА**

**ИЗВЕШТАЈ О РАДУ ЛИКОВНЕ СА**

У току школске 2019/20. године одржано је 23 часова слободних активности. Група је бројала 20 ученика. Часови су базирани на развоју моторичких способности, као и развоју креативности и подстицању маште код ученика.

Ученици су на часовима слободних активности показивали изузетно интересовање за рад, што је утицало и на мотивацију осталих ученика на редовној настави у оквиру предмета ликовна култура.

У току трајања наставе на даљину ликовна секција организовала је акцију “Најлепше осликано ускршње јаје”. У акцији су учествовали сви ученици школе, прво у оквиру својих одељења, а касније на нивоу целе школе.

Због ванредног стања у нашој земљи изазваног вирусом COVID 19 неки од планираних садржаја нису у потпуности реализовани.

Извештај поднела:

Бранка Митић

проф.разредне наставе

**ИЗВЕШТАЈ О РАДУ СА – УМЕТНИЧКА СЕКЦИЈА УЧЕНИКА 1. РАЗРЕДА**

Школске 2019/2020. године одржано је двадесет часова уметничке секције. Часови су се одржавали сваког уторка. Ученици су радо и редовно присуствовали часовима. Секција је прихватала све ученике који су желели у њој да раде, без обзира на таленат.

Рад на часовима уметничке секције огледао се у следећим активностима: глума, народне игре, уметнички плесови, сликарство, практичан и креативан рад...

Наш рад се заснивао на неговању и развијању уметничких склоности и естетског укуса кроз све наведене садржаје уз максималну слободу изражавања и истицања посебности сваког детета.

Све активности са ових часова ученицима су биле подједнако интересантне и занимљиве. Посебно су уживали када им се указала прилика да искажу свој скривени таленат, кроз рецитовање, глуму, имитацију, песму , игру ...

Ученички радови и панои са часова слободних активности током школске године украшавали су нашу учионицу. Успешно смо сарађивали и са другим секцијама у школи.

Због ванредног стања у нашој земљи изазваног вирусом COVID 19 неки од планираних садржаја нису у потпуности реализовани.

Наставник разредне наставе

Соња Анђелковић Радосављевић

**ИЗВЕШТАЈ О РАДУ СА – УМЕТНИЧКА СЕКЦИЈА УЧЕНИКА 2. РАЗРЕДА**

Школске 2019/2020. године одржано је двадесет часова уметничке секције. Часови су се одржавали сваког понедељка. Секцију је похађао двадесет и један ученик. Ученици су радо и редовно присуствовали часовима. Секција је прихватала све ученике који су желели у њој да раде, без обзира на таленат.

Рад на часовима уметничке секције огледао се у следећим активностима: глума, народне игре, уметнички плесови, сликарство, практичан и креативан рад...

Наш рад се заснивао на неговању и развијању уметничких склоности и естетског укуса кроз све наведене садржаје уз максималну слободу изражавања и истицања посебности сваког детета.

Све активности са ових часова ученицима су биле подједнако интересантне и занимљиве. Посебно су уживали када им се указала прилика да искажу свој скривени таленат, кроз рецитовање, глуму, имитацију, песму , игру ...

Ученички радови и панои са часова слободних активности током школске године украшавали су нашу учионицу. Успешно смо сарађивали и са другим секцијама у школи.

Због ванредног стања у нашој земљи изазваног вирусом COVID 19 неки од планираних садржаја нису у потпуности реализовани.

Наставник разредне наставе

Гордана Стаматовић

**ИЗВЕШТАЈ О РАДУ ДРАМСКЕ СА**

Драмска СА у I/2 одељењу одржавала се сваког петкa за време петог часа.

Драмска СА окупља ученике заинтересоване за књижевну уметност, а довољно смеле и разигране да књижевну реч сценски поставе.

Циљеви и задаци драмског стваралаштва:

* упознавање са културом драмског стваралаштва,
* упознавање са основама драмског изражавања,
* развијање стваралачке способности,
* богаћење и развијање маште и креативног начина мишљења,
* развијање способности за концентрацију и способности за јавне наступе,
* стицање способности лепог, течног и креативног импровизованог изражавања,
* стицање искуства и навика за колективни живот и рад,
* развој опажања, размишљања и слободног изражавања,
* емоционално сазревање (емотивни и сазнајни развој),
* развијање критичке способности,
* развијање самоконтроле, досетљивости...,
* подстицање интересовања за истраживање.

За драмску СА ова школска година је била успешна. Вредно смо радили, спремили смо и одржали приредбу поводом Нове године, а другу смо планирали за крај школске године. Међутим, због ванредног стања у нашој земљи изазваног вирусом C 19 неки од планираних садржаја нису у потпуности реализовани.

Извештај поднела:

Марија В. Лакетић

**ИЗВЕШТАЈ О РАДУ ДРАМСКЕ СА**

Драмска СА у II/3 одељењу формирана је у месецу септембру. Одржано је двадесет три часа драмске секције. Часови су се одржавали сваког петкa за време петог часа. Секцију је похађало цело одељење II/3, две ученице из II/5 одељења и две ученице из II/2 одељења.

Драмска СА окупља ученике заинтересоване за књижевну уметност, а довољно смеле и разигране да књижевну реч сценски поставе.

Циљеви и задаци драмског стваралаштва:

* упознавање са културом драмског стваралаштва,
* упознавање са основама драмског изражавања,
* развијање стваралачке способности,
* богаћење и развијање маште и креативног начина мишљења,
* развијање способности за концентрацију и способности за јавне наступе,
* стицање способности лепог, течног и креативног импровизованог изражавања,
* стицање искуства и навика за колективни живот и рад,
* развој опажања, размишљања и слободног изражавања,
* емоционално сазревање (емотивни и сазнајни развој),
* развијање критичке способности,
* развијање самоконтроле, досетљивости...,
* подстицање интересовања за истраживање.

За драмску СА ова школска година је била успешна. Вредно смо радили, спремили смо и одржали приредбу поводом Нове године, а другу смо планирали за крај школске године. Међутим, због ванредног стања у нашој земљи изазваног вирусом C 19 неки од планираних садржаја нису у потпуности реализовани.

Извештај поднела:

Снежана Ђорђевић, проф. разредне наставе

**ИЗВЕШТАЈ О РАДУ ДРАМСКО-МУЗИЧКЕ РАДИОНИЦЕ**

Радионица је организована са ученицима другог и четвртог разреда кроз два часа недељно.

Секција је формирана на почетку школске године и имала је укупно 22 члана.

У току школске године је одржано 22 часа у другом и 18 часова у четвртом разреду.

Обрађено је неколико песама и драмских текстова на енглеском језику.

Песме које су обрађене уз кореографију су “If you`re happy”, “Twinkle, twinkle little star”.

Драмски текст који је приказан као представа или краћи скеч је “Love Bugs“.

Почели смо са припремама за скеч “The Ant Chant“.

Ученици су поред ангажованости на припреми текста и песама правили маске за скечеве, што је часове секције учинило још занимљивијим.

Због ванредног стања у нашој земљи изазваног вирусом COVID 19 неки од планираних садржаја нису у потпуности реализовани.

Проф. енглеског језика

Данијела Пантић

**ИЗВЕШТАЈ О РАДУ СА – ЛИКОВНА СЕКЦИЈА УЧЕНИКА 3. РАЗРЕДА**

Школске 2019/2020. године часови СА су се одржавали сваког уторка. Чланови секције су редовно присуствовали часовима.

У радионице су били укључени сви ученици који су желели у њој да раде, без обзира на таленат. Рад ликовне радионице млађих разреда заснивао се на неговању и развијању уметничких склоности и естетског укуса кроз све ликовне технике, уз максималну слободу изражавања и истицања посебности сваког детета током читаве школске године.

СА је припремала изложбе у част школских и државних празника, пратила савремена ликовна кретања и редовно посећивала битне ликовне манифестације у граду. Учествовали смо на разним ликовним конкурсима, дружили се и максимално развијали дечју креативност. На часовима смо, поред реализовања плана предвиђених за СА, уређивали пано и учионицу разним темама: Јесен, Дечија недеља, Нова година, Зима, Дан жена, Пролеће, Живимо здраво и бринемо о околини... Ученички радови су током целе године улепшавали унутрашњост наше школе.

Знања, умења и вештине које су стекли на часовима ликовне СА, користили су и у редовној настави као и у другим, слободним активностима. Истакла бих урађене, бројне одељењске, тематске паное, који су подразумевали и разне облике, методе и технике рада. Током целе школске године сарађивали смо са другим СА у школи.

У току трајања наставе на даљину ликовна секција организовала је акцију “Најлепше осликано ускршње јаје” У акцији су учествовали сви ученици школе, прво у оквиру својих одељења, а касније на нивоу целе школе. На нивоу школе четири ученика је похваљено дипломом ликовне секције, а ученица Маша Радовановић 3/5 је освојила прво место.

Због ванредног стања у нашој земљи изазваног вирусом Covid- 19 неки од планираних садржаја нису у потпуности реализовани

Извештај поднеле:

Мирјана Ивковић- Вукић, наст. разредне наставе

Светлана Јоксимовић, проф. разредне наставе

**ИЗВЕШТАЈ О РАДУ СА – ЛИКОВНА СЕКЦИЈА УЧЕНИКА 4. РАЗРЕДА**

Школске 2019/2020. године одржано је двадесет један час ликовне секције Часови СА су се одржавали сваког петка. Чланови секције су редовно присуствовали часовима.

У радионице су били укључени сви ученици који су желели у њој да раде, без обзира на таленат. Рад ликовне радионице млађих разреда заснивао се на неговању и развијању уметничких склоности и естетског укуса кроз све ликовне технике, уз максималну слободу изражавања и истицања посебности сваког детета током читаве школске године.

СА је припремала изложбе у част школских и државних празника, пратила савремена ликовна кретања и редовно посећивала битне ликовне манифестације у граду. Учествовали смо на разним ликовним конкурсима, дружили се и максимално развијали дечју креативност. На часовима смо, поред реализовања плана предвиђених за СА, уређивали пано и учионицу разним темама: Јесен, Дечија недеља, Нова година, Зима, Дан жена, Пролеће, Живимо здраво и бринемо о околини... Ученички радови су током целе године улепшавали унутрашњост наше школе.

Знања, умења и вештине које су стекли на часовима ликовне СА, користили су и у редовној настави као и у другим, слободним активностима. Истакла бих урађене, бројне одељењске, тематске паное, који су подразумевали и разне облике, методе и технике рада. Током целе школске године сарађивали смо са другим СА у школи, такође, повезали смо ликовну секцију 4.разреда са ликовном секцијом старијих разреда, под координацијом професора ликовне културе Миодрага Пантовића, што је додатно мотивисало децу да се максимално ангажују у раду.

У току трајања наставе на даљину ликовна секција организовала је акцију “Најлепше осликано ускршње јаје” У акцији су учествовали сви ученици школе, прво у оквиру својих одељења, а касније на нивоу целе школе. На нивоу школе четири ученика је похваљено дипломом ликовне секције, а ученица Петра Милић 4/5 је освојила друго место.

Због ванредног стања у нашој земљи изазваног вирусом Covid- 19 неки од планираних садржаја нису у потпуности реализовани

Извештај поднела:

Јелена Матовић, проф. разредне наставе

**ИЗВЕШТАЈ О РАДУ МАТЕМАТИЧКЕ СА**

Школске 2019/2020. године одржано је двадесет три часа математичке секције. Часови су се одржавали сваког средом. Секцију је похађао петнаест ученика. Ученици су радо и редовно присуствовали часовима.

Математичка СА је предвиђена за ученике нижих разреда који су показали изразите способности и посебна интересовања за математику.

У месецу септембру извршен је одабир ученика и одмах се кренуло са извођењем активности. На математичкој СА заинтересовани ученици су могли да се упознају са различитим проблемима, занимљивим и логичким задацима.

Ученици су учествовали и на такмичењу „Мислиша“.

Циљ СА је да се ученицима приближи математика и да је заволе, да се покаже и “друга страна” математике, односно све њене лепоте и занимљивости.

Због ванредног стања у нашој земљи изазваног вирусом COVID 19 неки од планираних садржаја нису у потпуности реализовани.

Извештај поднела

Марија Пешић, проф. разредне наставе

**ИЗВЕШТАЈ О РАДУ СПОРТСКЕ СА**

Часови слободних активности (Спортска СА - штафетне игре, девојчице и дечаци ) редовно су одржавани. Група је била мешовита Из свих одељења по 3 ученика и из 2/5, 8 ученика

Часови су планирани и реализовани тако да су ученице на часовима обучавани за спортске игре.

Задовољна сам реализацијом истих, јер су сва деца са интересовањем учествовала у спортским активностима. Овакав тип активности развија код ученика тимски и такмичарски дух, сналажење у различитим ситуацијама, а у великој мери утиче на развој спретности, брзине и снаге. На Општинском такмичењу у полигонима спретности освојено 4. место.

Због ванредног стања у нашој земљи изазваног вирусом COVID 19 неки од планираних садржаја нису у потпуности реализовани.

Извештај поднела

Зорица Жарковић, проф.разредне наставе

**ИЗВЕШТАЈ О РАДУ СПОРТСКЕ СА**

Часови слободних активности (Спортска СА - штафетне игре, девојчице и дечаци ) редовно су одржавани. Група је бројала 20 ученица из двa одељења- II/2 и II/4.

Часови су планирани и реализовани тако да су ученице на сваком часу обучаване за једну штафетну игру. Укупно су обрађене 23 штафетне игре, свака је била привлачна и занимљива на свој начин. Задовољна сам реализацијом истих, јер су сва деца са интересовањем учествовала у спортским активностима. Овакав тип активности развија код ученика тимски и такмичарски дух, сналажење у различитим ситуацијама, а у великој мери утиче на развој спретности, брзине и снаге.

Због ванредног стања у нашој земљи изазваног вирусом COVID 19 неки од планираних садржаја нису у потпуности реализовани.

Извештај поднела:

Мирјана Крстић, наставник разредне наставе

Милан Вуловић, наставник разредне наставе

**ИЗВЕШТАЈ О РАДУ СЛОБОДНИХ АКРТИВНОСТИ ЗА ШК. 2019/20. ГОДИНУ**

Часови слободних активности (Крос) у првом полугодишту редовно су одржавани. Група је бројала 30 ученика (већином из одељења IV2).

Часови су били базирани на развоју издржљивости и експлозивне снаге. Нажалост због пандемије, изостало је такмичење у Вранићу за које смо се припремали месец дана у другом полугодишту (у питању је био полигон спретности).

У другом полугодишту су часови били онлајн путем Вибер групе. Ученицима су углавном слати линкови видеа са YouTube канала у којима су биле приказане варијанте трчања (ниски старт,високи старт,трчање од линије до линије,трчање у природи и сл.).

Посебно бих истакла ученике Поповић Вељка и Петра Мићића који су били најангажованији на часовима слободних активности.

Учитељица Драгана Меденица

**ИЗВЕШТАЈ О РАДУ РЕЦИТАТОРСКЕ СЕКЦИЈЕ У ШК. 2019/20.**

Рад Рецитаторске секције негује се у нашој школи већ више година. Ове школске године секцију је похађало 10-15 ученика наше школе (4. разред).

Образовно – васпитни задаци секције су: изражајно рецитовање, правилнадикција, слушање и анализа рецитовања наших глумаца, вежбе у изговору гласова, учешће на школским приредбама и такмичењима ,неговање љубави према поезији.

Школско такмичење у рецитовању одржано је 12.3.2020. године у библиотеци наше школе. Одзив је био велики ,чиме су ђаци показали љубав према лепој речи и рецитовању.

Ученица Сања Катић, одељење 4/2 је освојила прво место. Планирано Градско такмичењена на општини Чукарица се није одржало због актуелне епидемиолошке ситуације у земљи. Чланови секције имали су запажен наступ 27. јануара 2020. године на свечаној прослави Савиндана.

Сви садржаји предвиђени програмом рада ове секције су успешно реализовани. Извештај поднела:

Данијела Радосављевић, учитељица

**ИЗВЕШТАЈ О РАДУ СА КРОС**

У току школске 2019/2020. године одржано је 22 часа СА Крос, од којих је 19 одржано у првом, а само три у другом пролугодишту.

Екипу четвртог разреда сачињавало је 39 ученика.

У првом полугодишту школске 2019/2020. године, Градска општина Чукарица – Одељење за друштвене делатности, организовала је атлетску трку под називом “Трка за срећније детињство” у Кошутњаку. На овом такмичењу, наше девојчице освојиле су 2. и 3. место , а дечаци 1. и 2. место и донели пехар у трајно власништво школе. Победници у тркама су добили и медаље.

У овој школској години, план и програм СА Крос није у потпуности остварен због немогућности реализације часова ових активности у време пандемије, чиме смо остали ускраћени како за фонд часова, тако и за планирана екипна такмичења у школи и региону за која смо се припремали почетком другог полугодишта.

Извештај поднела:

Јелена Симић, проф.разредне наставе

**ИЗВЕШТАЈ О РАДУ МУЗИЧКЕ СА**

У току школске 2019/2020.године реализован је 21 час музичке слободне активности. Секцијом су били обухваћени ученици 4. разреда. Евиденција о одржаним часовима слободне активности је вођена у електронском дневнику.

На почетку школске године ученици који су претходне године похађали секцију учествовали су на приредби поводом пријема првака.1.септембра 2020.године.

Тим поводом ученици су се припремали за наступ крајем августа.

У току прве недеље нове школске године одржан је први час, с циљем да се тестирају ученици и њихове гласовне способности, како би се укључили у програм рада секције у новој школској години. Том приликом ученици су се упознали са планом и програмом рада слободне активности. Усклађен је термин одржавања слободне активности са распоредом часова по одељењима.

Ученици су у месецу септембру учествовали на прослави обележавања Дана школе, 27.септембра 2019.године. Химном школе “Химна чика Љуби” свечано су отворили прославу, а за крај су отпевали песму Бојане Стаменов “Ако волиш снажно”.

Том приликом музичку подршку је пружио наставник музичке културе Василије Савић.

Током наредних месеци акценат музичке слободне активности био је усмерен на учење и певање песама различитог карактера, упознавање ученика са композиторима и њиховим делима, слушању класичне музике, увежбавању Химне Светом Сави и припремама за школску славу.

Чланови музичке слободне активности учествовали су на приредби поводом школске славе, 27.јануара 2020.године. Том приликом музичку подршку пружили су нам и ученици старијих разреда и наставник музичке културе Василије Савић.

Средином марта, часови слободне активности нису могли да се реализују услед проглашења ванредне ситуације и реализације наставе на даљину.

Извештај поднела

Драгана Јанићијевић, проф.разредне наставе

**ИЗВЕШТАЈ О РАДУ ЛИТЕРАРНЕ СА**

У току школске 2019/2020. Одржан је 21 час литерарне ваннаставне активности. Евиденција о томе је вођена у е дневнику. У рад литерарне ваннаставне активности били су укључени ученици од 5. до 8.разреда и то је било по њиховом слободном опредељењу.

На почетку школске године направљен је програм рада. Реализујући програм настојала сам да усмеравам и коригујем. Чланови литерарне ваннаставне активности слободно су бирали теме и изразе. Креативно изражавање могуће је уколико су деца у прилици да буду лична, спонтана и искрена, уколико су мотивисана да искажу своје доживљаје и разноврсна искуства, али и сазнања стечена у процесу образовања и социјализације.

Богаћењу културе усменог и писменог изражавања допринело је и читање изабраних дела значајних књижевника. Чланови литерарне ваннаставне активности активно су учествовали у свим културним догађајима организованим у нашој школи. Одазвали су се на бројне литерарне конкурсе и освојили запажене резултате.

На почетку школске године, поводом Дана школе, чланови литерарне ваннаставне активности учествовали су у припреми и реализацији књижевног кутка: направили су презентацију о књижевном раду Љубе Ненадовића; читали су своје радове на тему путописа, а у холу школе направљен је пано са одабраним цитатима из ученичких радова на тему “ Живот је леп”. Том приликом гост нам је била бивша ученица и члан литерарне секције, Искра Дејановић. Она је прочитала неке од својих радова.

На песничким сусретима деце Чукарице, крајем новембра месеца, нашу школу су својим радовима представљали: Стефан Немања Јеличић 7-2, Марија Лакић 7-2, Сара Милосављевић 6-4, Марко Милић 6-4, Ива Милутиновић 8-6. Наша ученица Ива Милутиновић освојила је 1.место на општини својом песмом “Лаванда” , а Сара Николић 3. место са песмом “Тетка”. На градском такмичењу, одржаном 02.12.2019. године у конкуренцији својих вршњака из свих београдских општина, Ива је освојила 2.место и све похвале жирија.

У плану је била и припрема за такмичење Књижевна олимпијада, али ове године због ванредног стања, такмичење није одржано. За време ванредног стања часови литерарне ваннаставне активности одржавани су онлајн, путем Вибер групе. Углавном смо размењивали утиске о прочитаним делима и написаним литерарним радовима.

Посебно радује чињеница да смо и у оваквим околностима одржали заинтересованост и радни ритам.

Извештај поднела:

Ивана Јовичић, професор српског језика

**ИЗВЕШТАЈ О РАДУ ДРАМСКЕ СЕКЦИЈЕ ЗА ШК. 2019/2020.**

С обзиром да је ове године предвиђено само девет часова драмске секције, све часове смо искористили за што бољу припрему програма за Савиндан.

Ове школске године су носиоци тог програма били ученици четвртог и осмог разреда, као и хор нижих и виших разреда.

Акценат је стављен на вежбе дикције и артикулације јер је програм осмишљен у виду рецитала. Ученици су редовно похађали часове драмске секције тј. пробе за приредбу. Уз њихово непоштедно ангажовање и уз сарадњу са члановима новинарске секције који су нам много помогли, приредба је успешно реализвана, а тиме су и часови драмске секције окончани.

Међу ученицима који су се придружили драмској секцији, поготово међу онима малђег узраста, било је тихих, срамежљивих, затворених. У раду са њима се најбоље видело колико јака воља и упорност могу да превазиђу све препреке. На сваком часу дикције и артикулације, сви су пратили упутсва и трудили се да испуне оно што се од њих захтевело. Не само да су радили на часовима, већ су тај рад настављали и код куће јер се са сваким наредним састанком видело да много напредују што је, заправо, највећи успех који је постигнут на часовима драмске секције. Приредба је била само јавна манифестација великог рада сваког појединца који је похађао ове часове, а њихово појединачно напредовање је допринело да одлично функционишу као тим.

Без обзира што смо све планиране часове драмске секције реализовали у овом периоду и овим поводом, имали смо у плану да урадимо и завршну приредбу за крај школске године јер је добра енергија красила све одржане часове. Међутим, проглашење ванредног стања на територији целе државе и онлајн настава, онемогућили су нам да план оставримо. Ипак, остаје жеља, па ћемо уколико буде могуће, наредне школске године испунити наш договор.

Марија Сарић Ђорђевић

Наставник српског језика и књижевности

**ИЗВЕШТАЈ О РАДУ ДРАМСКЕ СЕКЦИЈЕ 4. РАЗРЕДА**

Драмска секција је у школској 2019/2020. Години реализована са девет часова.

Ове школске године ученици 4. разреда су били носиоци програма поводом обележавања школске славе

Акценат је стављен на вежбе дикције и артикулације јер је програм осмишљен у виду рецитала. Ученици су редовно похађали часове драмске секције. Уз њихово непоштедно ангажовање приредба је успешно реализвана.

Међу члановима драмске секције било је тихих и веома затворених ученика.. У раду са њима се најбоље видело колико јака воља и упорност могу да превазиђу све препреке. На сваком часу дикције и артикулације, сви су пратили упутсва и трудили се да испуне оно што се од њих захтевело. Не само да су радили на часовима, већ су тај рад настављали и код куће јер се са сваким наредним састанком видело да много напредују што је, заправо, највећи успех који је постигнут на часовима драмске секције.

Приредба је била само јавна манифестација великог рада сваког појединца који је похађао ове часове, а њихово појединачно напредовање је допринело да одлично функционишу као тим.

У плану је била и завршна приредба, као круна четворогодишег дружења, међутим, проглашење ванредног стања онемогуио је реализацију те идеје.

Извештај поднела:

Биљана Милић Лончар, проф. разредне наставе

**ИЗВЕШТАЈ О РАДУ РЕЦИТАТОРСКЕ СЕКЦИЈЕ ЗА ШКОЛСКУ 2019/2020. ГОДИНЕ**

Рецитаторска секција је у току школске 2019/20. године реализовала следеће активности:

- 15. 09.2019. године обележена је 75. годишњица ослобођења Жаркова у Другом светском рату полагањем венаца испред споменика палим борцима.

- 27. 09. 2019. године обележен је Дан школе манифестацијом Чика Љубина улица, где су ученици са својим учитељима и наставницима приказали различите наставне садржаје. У ову приредбу укључили су се и ученици рецитаторске секције који су у интимној атмосфери, у библиотеци школе, рецитовали одабране песме наших истакнутих писаца и читали најлепше и најдирљивије реченице са својих писмених задатака.

- 31.10.2019. обележена је 101. годишњица ослобођења Чукарице у Првом светском рату .

У програму који је био реализован испред старе школе са звоником,поред наше школе, учествовали су и ученици и наставници са још три чукаричке школе.

На овој манифестацији ученици наше школе били су главни водитељи програма и својим пригодним рециталом допринели су да се достојанствено ода почаст храбрости и родољубљу Срба током слободарских ратова.

- 27. 01.2020. свечано је прославњен Савиндан. Поред ученика четвртог разреда, који су били носиоци програма, учешће у прослави имали су и ученици рецитаторске секције који су , такође, допринели да се овај празник, писмености и културе, обележи достојанствено.

- 12. 03. 2020. у библиотеци школе одржано је школско такмичење рецитатора.

- Ученица Нађа Радоман пласирала се на општинско такмичење које је требало да се одржи 19. 03.2020, али због новонастале пандемије, такмичење није одржано иако је школа уплатила котизацију од 5000,00 динара .

Руководилац рецитаторске секције посебно похваљује ученике осмог разреда који су на овим свечаностима показали велику способност за јавне наступе, лепоту изражавања, љубав и поштовање према својим прецима, одговорност, маштовитост, дружељубивост, професионалност, емоционално сазрецвање, као и навику за колективни живот и рад.

Извештај поднела:

Зорица Огњановић, наставник српског језика

**ИЗВЕШТАЈ О РАДУ НОВИНАРСКЕ СЕКЦИЈЕ ОШ „ЉУБА НЕНАДОВИЋ“**

**за школску 2019/2020. године**

Руковођење новинарском секцијом сам преузела почетком ове школске године од колегинице Марије Сарић Ђорђевић, што се ни на који начин није одразило на организацију, рад и резултате, јер смо колегиница и ја и до сада успешно сарађивале и допуњавале се у спровођењу задатака и едукацији ученика у оквиру рада секције.

Други број часописа ЉубаЗНА РЕЧ је издат поводом прославе Дана школе 27. септембра 2019. год. Том пригодом, организована је манифестација „Чика Љубином улицом“ са циљем да се изрази креативност кроз различите видове стваралаштва и да велики број ученика, њихових учитеља и наставника прикажу и промовишу свој рад, и учине га видљивим у нашој школској средини, али и посетиоцима манифестације, родитељима и члановима локалне заједнице. Руководилац и креатор овог иновативног вида прославе Дана школе, колегиница Марија Сарић Ђорђевић, је овом приликом бриљантно обавила свој задатак, а колектив ју је здушно подржао.

Новинарска секција је представила свој рад и сарадњу са Културним центром Чукарица и часописом Тинејџер поставком Чика Љубине новинарнице, где су млади новинари „продавали“ своја издања, а „валута“ којом су часописи плаћани је било знање; сви су морали да одговоре на питања везана за живот и стваралаштво Чика Љубе, да би заслужили часопис на поклон. Посебну драж овом својеврсном квизу је давао члан наше секције, ученик VII/2 Стефан Немања Јеличић, костимиран у младог Љубу Ненадовића који је успешно анимирао посетиоце у улози домаћина манифестације.

Посебно задовољство представља чињеница да овакав вид манифестације која укључује највећи број ученика и колега, и представља прави сајам ђачког стваралаштва, чини заправо драгоцен полигон за практичну едукацију младих новинара. Могућност да се сусретну са комплексношћу новинарских задатака и тимског рада, и организују се да истовремено представљају свој рад, и прикупљају грађу за извештавање са ове манифестације је прави завршни испит за најискусније међу младим новинарима. Ту смо имали прилику да се у оквиру припрема подсетимо свега што смо учили у оквиру „Мале школе новинарства“ и да та знања млади новинари одмах примене кроз практичне задатке које морају да спроведу у кратком времену трајања манифестације.

Искористићу прилику да у оквиру овог извештаја још једном истакнем значај оваквог вида прославе Дана школе јер представља велики подстрек за омасовљење ангажовања ученика у наставним и ваннаставним активностима у којима имају прилику да искажу своје таленте и вештине, и да то сви заједно учинимо што видљивијим. Тиме на најбољи начин подстичемо самопоуздање и радни елан ученика, а уједно испуњавамо „Стандарде квалитета рада образовних установа“, у делу који се односи на основне школе, и то целокупне области: 2.5., 4.2 и 5.2. Верујем да преданим радом на овом концепту можемо да испуњавање ових стандарда, као установа подигнемо на још виши ниво.

У редакцијском раду са члановима секције, трудимо се да сваки број часописа ЉубаЗНА РЕЧ има тему која је доминантна, да се не би десило да је ученички рад у секцији, сведен на пуко праћење школских активности. Други број часописа је приказао путописе као занимљиву новинарску форму која је уједно и значајан део стваралаштва Љубе Ненадовића, чији лик и дело као школа баштинимо. Поред тога морам да истакнем и значај интервјуа које су ученици обавили и обрадили кроз редакцијски рад, што представља највиши ниво новинарског стваралаштва.

Не бих оптерећивала извештај мноштвом појединости о раду ученика који су се истакли у оквиру новинарске секције, јер је тај рад јасно приказан у сваком броју часописа ЉубаЗНА РЕЧ.

Трећи број часописа ЉубаЗНА РЕЧ је припреман у периоду од октобра 2019. г. до јануара 2020. г. и представљен је на најсвечанији могући начин – приликом прославе највећег празника писмености и културе посвећеног Светом Сави. Ово је била тема трећег броја, којом смо обухватили и однос према нашем материјалном и нематеријалном културном наслеђу кроз упознавање читалаца са Вуковом задужбином, са којом имамо успешну сарадњу, као и кроз интервјуе са управником Задужбине Славком Вејиновићем и Александром Нинковић Ташић. Господин Вејиновић нам је приближио историјат задужбинарства у Срба и значај очувања материјалне баштине, о чему је и сам издао више књига. Александра Нинковић Ташић, позната као највећи промотер значаја научног и филантропског, а тиме и духовног завештања наших најславнијих научника, представила је своје књиге „Звездобројци“ као значајну литературу која младима даје увид у праве вредности које су наше великане водиле до научних висина, а да на том путу нису изгубили духовне вредности са којима су на тај пут кренули.

Оволики простор у извештају посвећујем обради ове теме јер смо кроз рад са децом и саговорницима нашег листа успели да прикажемо да однос према вредностима, култури, и наслеђу управо представља Светосавље.

Овим су биле заокружене планиране активности за прво полугодиште и са нестрпљењем смо очекивали наставак рада, у којем је требало да се окренемо најзахтевнијем задатку који је планиран за наставак школске године, а то је завршна фаза едукације младих новинара који по изласку чланова секције из осмог разреда из наше школе треба да преузму вођење редакције часописа ЉубаЗНА РЕЧ.

Овај процес смо желели да обавимо захваљујући мноштву догађаја и активности које су нас очекивале у другом полугодишту. Било је планирано да млади новинари, уз помоћ најискуснијих у улози ментора, новинарским речником „покривају“ све школске и ваншколске активности и пишу извештаје о њима. Жеља нам је била да им дајемо све већи простор у редакцијском раду и да уз часове обнављања Мале школе новинарства, за следећу годину, тимским радом достигнемо и престигнемо квалитет рада садашње редакције.

Све ове планове је осујетила епидемиолошка ситуација везана за пандемију КОВИД 19 и прелазак на услове онлајн наставе, што није оставило простора за било какву ваннаставну активност.

За крај извештаја, желим да истакнем свесрдну помоћ и сарадњу коју је раду секције дала колегиница Марија Сарић Ђорђевић без које све постигнуто у раду са ученицима не би било могуће. Такође морам да скренем пажњу на значај наше сарадње са литерарном и драмском секцијом, и да искористим прилику да се још једном захвалим свим колегама који су својом отвореношћу за сарадњу помогли младим новинарима да овако успешно испуњавају своје задатке.

Извештај поднела:

Руководилац новинарске секције

Желимирка Млађеновић

наставник српског језика и књижевности

**ИЗВЕШТАЈ О РАДУ ЛИНГВИСТИЧКЕ СЕКЦИЈЕ У 2019/2020. ШКОЛСКОЈ ГОДИНИ**

У оквиру лингвистичке секције у првом полугодишту ове школске године покренут је мањи пројекат са ученицима петог и шестог разреда под називом ГДЕ СТАНУЈУ ЛЕПЕ РЕЧИ.

Циљ пројекта је израда мини речника лепих речи које све мање користимо у свакодневној комуникацији.

Ученици су наводили по десет за њих лепих речи, образлагали зашто су оне битне у комуникацији и коју лепоту односа носе у себи, записивали их, систематизовали и каталогизовали их према речничком критеријуму.

Ученици надарени нза сликање и цртање бавили су се графичком и ликовном опремом речника.

Информатички описмењени ученици су штампали свој пројекат у Word-y и укоричили га.

Презентација речника лепих речи обављена је на часовима лингвистичке секције.

Ванредне здравствене мере којима је настава прешла на онлајн обуку спречиле су презентацију речника лепих речи и другим ученицима школе, првенствено Вршњачком тиму, а онда одељењским заједницама осталих разреда.

Извештај поднела :

Маја Илић

наставник српског језика и књижевности

**ИЗВЕШТАЈ О РАДУ РУСКЕ СА – САРАДЊА СА РУСКИМ ДОМОМ И РУСКОМ ШКОЛОМ**

И ове школске 2019/20. године Руска секција је наставила рад и кроз 27 одржаних часова успешно је сарађивала са Руским домом у Београду, Руском школом при Амбасади РФ на Новом Београду, Међународним фондом јединства православних народа, Катедром за славистику Филолошког факултета.

28.10.2019. Група ученика шестог и седмог разреда у пратњи предметног наставника М. Новаковић је посетила Руски дом и присуствовала поетској вечери посвећеној Константину Симонову.

Припремали смо радове за велико такмичење у организацији Међународног фонда јединства православних народа на тему “ Моје велико путовање од Србије до Русије”.А. Ђорђевић, 8/6 је освојио друго место, а Ана Суботић 6/4, С.Ђорђевић и Н. Чворовић 7/3 добиле су специјалне похвале.

Сви ученици су награђени дипломама и вредним наградама, а нашој школи је додељена специјална захвалница за активно учествовање.

11.12.2019. У Руском дому је одржан традиционални конкурс ученика основних школа “ Лети на крилима ветра”, када су нашу школу сјајном компилацијом представиле Мила Протић 8/3, Николина Ивић и Ива Милутиновић 8/6.

Наша секција је припремала радове за велико такмичење ЛИК Русије у организацији Руске школе. Овогодишња тема “Вечна слава херојима” била је посвећена 75-годишњици велике победе над фашизмом. Ученици су писали саставе, истраживачке радове, правили презентације , рукотворине , фото- албуме...

У оквиру овог такмичења снимљена су и два огледна часа у сарадњи са наставницом хемије В. Васовић.

13.2.2019. снимљен је час у 7/3 и посвећен је великом јубилеју - 185 година од рођења великог руског хемичара Д.И. Медељејева. На овогодишњем ЛИК-у Русије постигнути су следећи резултати:

1. Андрија Златковић, 6/5, 3. место у номнацији “Други светски рат и култура”(наставник М. Новаковић)

2. Ђорђе Jовановић, 6/5, 3. место у номинацији “Моја породица у Другом светском рату” (наставник М. Новаковић)

3. Ивона Вучковић, 6/3, 2. место у номинацији ”Да се та бол не понови”( наставник М. Новаковић)

4. Мила Дабетић, 8/5, 2. место у номанцији” Живо сећање” (наставник М. Новаковић)

5. Немања Мандић, 6/4, 1. место у номинацији “ Живо сећање”(наставник М. Новаковић)

6. Николина Ивић, 8/6, 2. место у номинацији “ Ми о рату говоримо стиховима”(наставник М. Новаковић)

7. Јана Тасић, 8/5, 1. место у номинацији “Улога Црвене армије у ослобођењу Југославије од фашизма” (наставник М. Новаковић)

8.Мила Протић, 8/3, Ива Милутиновић и Николина Ивић 8/6, 3. место у номинацији “Компилације”(наставник М. Новаковић)

9. Ученици 7/3 - хор ОШ” Љуба Ненадовић”- 3. место у вокалној номаинацији”Марш сибирског пука” (наставник М. Новаковић)

28.02.2020. У Руском дому је одржано такмичење прозе “Жива класика”, када су нашу школу достојно представљале Н. Ивић, И. Милутиновић и М. Живуловић, 8/6 говорећи одломке великих руских писаца.

Кроз часове руске секције припремали смо се и за такмичење у казивању стихова “Очаравајућа поезија”, које је било планирано да се одржи 19.03.2020. године у Руском дому, али због пандемије корона вируса и ванредног стања у нашој земљи сва даља такмичења су обустављена.

Сматрамо да је ова пандемија представљала највећу тешкоћу у раду свих секција, обзиром да је остатак школске године сведен само на наставу, те није било могућности да се такмичимо и радујемо резултатима.

Извештај поднела:

Марина Новаковић,

проф. руског језика

**ИЗВЕШТАЈ О РАДУ СА РУСКОГ ЈЕЗИКА**

Структуром и распоредом обавеза у оквиру радне недеље за школску 2019/2020. годину наставнику руског језика Александри Мишић утврђено је задужење од 36 часова додатне наставе и 36 часова слободних активности на годишњем нивоу.

Додатном наставом и слободним активностима је по принципу добровољности била обухваћена група ученика VII/1, VII/4,VII/5, и VIII/1, VIII/2 одељења. Часови додатне наставе су у почетку били везани за четвртак од 13:15-13:55 часова. У наставку рада, а у договору са ученицима мењани су дани и термини, који су ученицима у потпуности одговарали.

Циљ додатне наставе је био представљање културних и историјских знаменитости и личности Русије, као и припрема одабраних ученика осмог разреда за учешће на такмичењу.

Школско такмичење је одржано 24.01.2020. и 2 ученика се пласирало на Општинско такмичење, које је одржано 22.02.2020. у ОШ „Милош Црњански“ са почетком од 12 часова. Изашло је двоје ученика, који су се пласирали на следећи ниво такмичења - Градско такмичење.

Градско такмичење из руског језика је одржано 15.03.2020. у ОШ „Владислав Рибникар“ и наши ученици су остварили следећи успех:  
 - Николина Ивић, 8/6 – 2. место (наставник: Марина Новаковић)  
 - Ива Стевановић, 8/1 – 2. место (наставник: Александра Мишић)

И ове године је настављена интензивна сарадња са Руским домом и Руском школом на Новом Београду.

Ученици наше школе су у великом броју посетили Руски дом у децембру месецу и присуствовали прелепом концерту ученика основних школа. Том приликом 3 ученика наше школе су узела учешће у самом концерту и улепшали концерт својим казивањем стихова, кореографијом, глумом, док је група ученика петог разреда била у публици уживајући у руским песмама, стиховима и богато украшеним костимима.

Већ у првом полугодишту отпочеле су припреме за такмичење ЛИК Русије 2020. у организацији Руске школе. Овогодишња тема “Вечна слава херојима” била је посвећена 75-годишњици велике победе над фашизмом. Ученици су писали саставе, истраживачке радове, правили презентације , рукотворине , фото- албуме...

У оквиру овог такмичења снимљена су и два огледна часа у сарадњи са наставницом хемије В. Васовић.

05.12.2019. Одржан је Огледни час - "Од хемијског симбола до слова, речи, слике"

Наши ученици су остварили веома значајан успех и на међународном такмичењу „ЛИК РУСИЈЕ 2020“, иако је због ванредне ситуације изостала традиционална свечана додела награда и диплома у Руској школи, ученици су обавештени о успеху који су постигли, а дипломе су одштампане и додељене ученицима, приликом поделе сведочанстава.  
 - Андрија Златковић, 3. место, у номинацији „Други светски рат и култура“ (наставник: Марина Новаковић)  
 - Ђорђе Јовановић, 3. место, у номинацији „Моја породица у Другом светском рату“ (наставник: Марина Новаковић)  
 - Ивона Вучковић, 2.место, у номинацији „Да се бол не понови“, (наставник: Марина Новаковић)  
 - Мила Дабетић, 2. место, у номинацији „Живо сећање“ (наставник: Марина Новаковић)  
 - Немања Мандић, 1. место, у номинацији „Живо сећање“ (наставник: Марина Новаковић)  
 - Николина Ивић, 2. место, у номинацији „Ми о рату говоримо у стиховима“ (наставник: Марина Новаковић)  
 - Јана Тасић, 1. место, у номинацији „Улога Црвене армије у ослобођењу Србије од фашизма“ (наставник: Марина Новаковић)   
- Олга Стојановић, 3. место, у номинацији „Живо сећање“ (наставник: Александра Мишић)  
 - Ева Шокота, 1. место, у номинацији „Ми цртамо победу“ (наставник: Александра Мишић)  
 - Нађа Радоман, 1. место, у номинацији „Херој Велике победе – наше баке и деке“ (наставник: Александра Мишић)  
 Мила Протић, Ива Милутиновић, Николина Ивић, 3. место, у номинацији „«И в памяти былое оживает, и эхом откликается война» (наставник: Марина Новаковић)  
 - хор ОШ „Љуба ненадовић“, 3. место, у номинацији «Вокальная»:«Песня в солдатской шинели»

ОШ „Љуба Ненадовић“ награђена је свечаном повељом за активно дугогодишње такмичење.

Наставници руског језика Марина Новаковић и Александра Мишић награђене су дипломом за емоционалност и дубину знања руског језика, књижевности, историје, у номинацији поезије.

Извештај поднела:

Александра Мишић,

проф. руског језика

**ИЗВЕШТАЈ О РАДУ ЕКОЛОШКЕ СА**

Основни задатак и циљ еколошке СА је развијање еколошке свести, еколошке културе и еколошког понашања кроз различите активности које за ученике и све остале треба да постану свакодневне и уобичајене.

Због тога су у рад еколошке секције укључени сви ученици наше школе, уз појединачна ангажовања у акцијама које су на тај начин планиране.

На Горанским радионицама учествују ученици шестог разреда. Реализована је Горанска радионица у Засавици, Акција садње-озелењавања на Новом Београду и Завршна горанска радионица.

Екоквиз је такмичарска активност за тим који чини по један ученик 5-8.разреда. Реализован је само први круг такмичења, наша екипа се пласирала у други круг, а такмичење је обустављено.

Обележавање еколошки важних датума је на нивоу одељења, израда паноа и презентација (обележен Дан заштите озонског омотача, Дан заштите животиња, Дан здраве хране и Дан борбе против СИДЕ)

Ученички Парламент је током првог полугодишта на врата свих учионица поставио плакате о чистоћи и хигијени школског простора под слоганом ,,Прљаво и чисто није исто,,.

Друго полугодиште се због епидемиолошке ситуације одвијало онлајн комуникацијом са ученицима, кратко смо боравили у школским клупама, јер је 15. марта 2020. уведено ванредно стање због virusa COVID-19 и све даље активности биле су нажалост обустављене.

Извештај поднеле:

Надежда Миленковић и Зорица Златић,

професорке биологије

**ИЗВЕШТАЈ О РАДУ МАТЕМАТИЧКЕ СА**

У оквиру математичке СА, која је за ученике V-VIII разреда одржавана четвртком као двочас, реализовано је 63 часова у првом полугодишту и 15 часова у другом полугодишту. У истом термину су одржавани часови за групу од 40 ученика V и VII разреда код наставнице Верољубке Грбовић и за групу од 15 ученика VI и VIII разреда код наставнице Јелене Ивковић.

Ученике водимo на математичка такмичења организована од стране општине и града у сарадњи са Друштвом математичара Србије и Математичким друштвом Архимедес, а такође и на међународна такмичења. На часовима СА ученици су добијали упутства како да се припремају за такмичења и правили паное са формулама као подсетник при решавању задатака.

Ове школске године ученици су имали великог успеха на различитим такмичењима из математике, као што је детаљно изложено у делу овог Извештаја који се односи на резултате такмичења. Од 17.03.2020. због епидемиолошке ситуације све активности су се одвијале онлајн путем вибер групе.

**Препорука за следећу годину:** Следеће године ћемо се држати планираних активности по динамици којом се буду одвијале, а у складу са упутствима надлежног Министарства.

Извештај поднеле:

Верољубка Грбовић, проф. математике

Јелена Ивковић, проф. информатике и рачунарства

**ИЗВЕШТАЈ О РАДУ СА НАШЕ РУКОТВОРИНЕ**

Часови слободне активности шк.2019/2020 одржани су у петом разреду, 15/75 часова у одељењима 5/3,4,5 . Сви термини , као и списак ученика евидентирани су у електронском дневнику у петог разреда. На слободну активност се пријавило 8 ученика од тога је интензивно похађало часове 3ученика, док су остали долазили на неколико часова. роглашењем ванредне ситуација је почела настава на даљину па се даљњи часови СА нису одржавали због самог начина рада.

План рада за ову годину био је израда предмета техником Оригами, па су се ученици на почетку рада упознали са начином рада, као и историји настанка те технике. Урађено је неколико радова. Планирано је и неколико радова који ће обележити Васкрс и изложбу наших рукотворина који се одвијају сваке године у нашој школи.

Извештај поднела

Гордана Опачић, проф. TиT и ТИО

**ИЗВЕШТАЈ О РАДУ СА НАШЕ РУКОТВОРИНЕ**

Ове школске године је планирано да се одржи само 9 часова слободне активности

Наше рукотворине и то на пролеће, пред Васкрс и почетком маја када школа организује

Отворена врата за будуће ђаке прваке. Међутим, ванредна ситуација у земљи, због вируса Ковид

19 је све то зауставила.

Надам се да ће следећа школска година почети на време, у нормалним условима и да ће се све то надокнадити.

Извештај поднела:

Радослава Лазић, проф. TиT и ТИО

**ИЗВЕШТАЈ О РАДУ СА НАШЕ РУКОТВОРИНЕ**

Током првог полугодишта, ове школске године одржано је 14 часова, са ученицама 8. разреда. Почетком другог полугодишта реалузација часова је настављена са ученицама 6. разреда. Одржана су 4 часа. Због ванредних околности и преласка на наставу на даљину а с обзиром на начин рада, престала је реализација ових часова. Списак ученика и тачан распоред одржаних часова се налази у евиденцији е-дневника.

На почетку рада секције, на почетку првог али и другог полугодишта, договорено је да циљ овогодишњег рада буде израда луткица, обучених у народну ношњу. Договорено је: који материјали ће бити коришћени за израду луткица, величина луткица, материјали за израду ношњи, ко ће реализовате коју фазу рада и сл.

С обзиром да се радило о потпуно новој идеји, после утврђивања свих детаља, израда прве фазе је почела успешно да се реализује. До краја првог полугодишта је завршено пет луткица. До почетка наставе на даљину остали су радови завршени тек у првој фази.

План за наредну школску годину је да буду завршени започети радови, који ће бити приказани на изложби. Када буду завршени ови радови, договорићемо се да ли ћемо наставити са израдом радова на исту тему с обзиром на богатство фолклора тј. ношњи или ћемо започети радове на неку другу тему.

Извештај поднела:

Душанка Божић, проф. TиT и ТИО

**ИЗВЕШТАЈ О РАДУ СА САОБРАЋАЈ**

Током ове, 2019/20. школске године одржанo је 13/18 часова СА Саобраћај са заинтересованим ученицима шестог и седмог разреда. Списак ученика и тачан распоред одржаних часова евидентиран је у е-дневнику.

На почетку рада, наставник и ученици су утврдили да је циљ ове СА упознавање саобраћајних правила и прописа, детаљнија обрада предвиђених садржаја, решавање тестова на рачунарима, вожња бицикла на школском полигону, као и учешће на такмичењу „Шта знаш о саобраћају“.

Заинтересовани ученици су имали прилике да на реализованим часовима допуне своја знања из саобраћаја, увежбају ситуације на рачунарима, провере знање саобраћајних знакова, као и провежбају е-тестове и симулације. Полигон за вожњу ове године није обрађен с`обзиром на новонасталу ситуацију проузроковану корона вирусом.

У нади да ће се ситуација побољшати и предвиђени садржаји надокнадити, ишчекујемо наредну школску 2020/21. годину.

\*ДОПУНА СА САОБРАЋАЈ – „mBot“ \*

Током ове школске године, прошлогодишњим заинтересованим ученицима за „mBot“ програмирање, прикључили су се нови ученици. С обзиром на план и програм одржавања СА, ови програмери су показали изузетну заинтересованост и самосталност у раду. Део часова је био у термину СА – саобраћај, а у време припреме такмичења и много више од планираног. Ученици су остајали након својих часова, максимално користећи своје слободно време, да би се адекватно припремили за школско такмичење. Детаљан извештај о такмичењу КОДиграње наведен је у делу овог Извештаја који се бави резултатима такмичења.

Извештај поднела

Мирјана Пртина, проф. ТИТ и ТИО

**ИЗВЕШТАЈ О РАДУ ЛИКОВНЕ СА 2019/2020.год.**


Све активности рада ликовне СА налазе се на FB: Likovno Ljuba Nenadovic, Инстаграм профилу Likovno Ljuba Nenadovic и blogu <https://likovno.home.blog/> као и на званичној страници наше школе/ликовна култура.

У овој школској години формирали смо групу којој су се прикључили и млађи ученици наше школе. Ученици су упознавали различите технике: стринг арт, акрилне боје, радили су на великим форматима, декупаж, бавили се рециклажом и сарађивали са осталим тимовима.

Учествовали смо на неколико ликовних конкурса. Због организовања наставе на даљину већина ликовних конкурса и такмичења није одржана ове године.

Ученици наше школе учествовали су на Октобарско салону 2019.године. Радови наших ученика су штампани у публикацији Октобарског салона.

На Фестивалу науке 2019. год. ученик наше школе Лука Инић 5/4 (који ради по ИОП2, а има изузетне способности у ликовном изражавању) освојио је треће место у категорији 5. разреда. Овогодишња тема је: „Мој откачени, свемирски, новогодишњи украс”, техника: рециклажа.





У току трајања наставе на даљину ликовна секција организовала је акцију “Најлепше осликано ускршње јаје” У акцији су учествовали сви ученици школе прво у оквиру своји одељења а касније су запослени гласали и на тај начин су проглашени победници. Четири ученика је похваљено дипломом ликовне секције; Милица Живуловић 8/6 , Уна Милутиновић 8/6 ,Петра Милић4/5 и Маша Радовановић 3/5.

**ИЗВЕШТАЈ О РАДУ НОВИНАРСКЕ СЕКЦИЈЕ**

У току шк. 2019/2020 године реализовано је укупно 36 часова новинарско-телевизијске секције. У оквиру рада новинарско-\телевизијске секције реализоване су следеће активности:

-упознавање ученика са предстојећим програмом рада новинарско-телевизијске секције

-тестирање пријављених ученика за пријем у рад новинарско-телевизијске секције

-важност текстуалног дела(сценарио,скрипт,) за реализацију новинарско-телевизијских радова

-жанрови у савременој телевизији

-писање пробних сценарија према жанровима

-писање сценарија са задатим елементима

-снимање кратких играних филмова

-новинарска и продукција припрема за реализацију телевизијско-новинарска емисије-интервју

-снимање одабраног интервјуа

-пројјекција и анализа реализованог пројекта са освртом на сценарио

-интервју-као телевизијски жанр

-ТВ радионица-документарни програми

-реализација одабраних документарних програма

-договор о раду новинарско-телевизијске секције за наредну шк.годину

Извештај поднела:

Биљана Перајковић, проф. разредне наставе

**ИЗВЕШТАЈ О РАДУ ПРОДУЖЕНОГ БОРАВКА**

Продужени боравак похађају ученици првог, другог, трећег и четвртог разреда који су подељени у четири групе. Укупан број уписаних ученика у продуженом боравку је 173. Продужени боравак је подељен у четири групе које предводе четири учитељице: Љиљана Трајковић, Биљана Јевтић, Драгана Јеремић и Тамара Станојевић.

Радно време боравка је конципирано кроз две смене – преподневну и послеподневну. Временска динамика са активностима рада у продуженом боравку приказана је у Табели 1.

Табела 1.

|  |  |
| --- | --- |
| ПРЕ ПОДНЕ  07,00 – 13,30 | ПОСЛЕ ПОДНЕ  11,30 – 17,30 |
| 07,00 – 08,15 Окупљање ученика  08,30 −09,00 Доручак  09,00 – 09,45 Слободне активности  09,45 – 10,45 Израда домаћих задатака  10,45 – 11,30 Часови учења – вежбање  11,30 – 12,00 Слободно време  12,00 – 12,45 Ручак  12,45 – 13,30 Слободне активности | 11,30 – 12,00 Окупљање ученика  12,00 – 12,30 Ручак  12,30 – 13,00 Слободне активности  13,00 – 14,30 Израда домаћих задатака  14,30 – 15,00 Часови учења – вежбање  15,00 – 15,15 Ужина  15,15 – 16,00 Слободно време  16,00 – 17,30 Слободне активности |

Окупљање ученика у преподневној смени није уско везано за предвиђено време јер поједини ученици долазе касније (у зависности од слободног времена родитеља који их доводе у продужени боравак).

Слободне активности ученика огледају се у разним друштвеним играма (Човече не љути се, слагалица, шах, домине, карте, игра меморије, монопол и др.), телевизијским образовним програмима, цртаним филмовима, слушању музике, цртању на слободну тему, играма у учионици (квиз, ребуси, укрштенице, асоцијације, музичке столице и др.), осмишњеним играма у школском дворишту, одмарању у природи и играма у школској сали, када услови за њено коришћење то дозвољавају. У договору са управом школе купљен је прибор за рад: маказе, хамер папири, друштвене игре, бојице, темпере, колаж папир и др. С обзиром на то да је бројност ученика велика и да се материјал брзо потроши, у наредном периоду разматра се могућност куповине истих у већем броју од досадашњег, као и набавке реквизита (лопте, обручи, вијаче и др.) који су неопходни за рад.

Време за израду домаћих задатака у послеподневној смени је дуже него у преподневној. Ученици су тада уморнији и имају мању концентрацију за рад. Помоћ у изради домаћих задатака ученицима је неминовна, поготово у првом разреду, иако велики број ученика домаће задатке ради самостално. Одређени број ученика је потпуно несамосталан у изради домаћих задатака, што захтева већу посвећеност и индивидуални рад са њима. Нажалост, због велике бројности ученика, многи остају ускраћени за помоћ или проверу тачности урађених задатака.

Вежбање наученог градива подразумева најпре самосталан рад ученика кроз задате писмене и усмене вежбе, али обухвата и остале облике рада (групни, тимски и рад у пару). Ученици у овом временском периоду уживају у раду на наставним листићима, у решавању њима нејасних задатака и проблема, у читању и усменом излагању. У послеподневним часовима вежбање се обавља нешто успореније због оптерећености ученика који до тада проведу осам сати у школи, па је зато и време предвиђено у боравку за вежбање у послеподневним часовима краће него у преподневним часовима.

Ручак је пријатан део дана ученицима. У случају да дође до промене бројног стања ученика пријављених за ручак, куварице су обавештене о смањењу или повећању, а родитељима се укупан износ повећава или смањује за одређену суму за наредни месец. Родитељи путем телефона обавештавају учитељице о одсуству или непланираном доласку ученика на ручак. Они доручак, ручак и ужину уплаћују путем уплатнице на жиро рачун школе. Уплатнице попуњавају и обрачунавају учитељи. Родитељи редовно плаћају оброке у продуженом боравку у већини случајева, осим појединаца над којима ће бити примењене одређене мере.

Слободно време ученика подразумева реализацију плана рада продуженог боравка. Та реализација се остварује кроз различите радионице и креативан рад, а у складу са способностима и интересовањима ученика. У оквиру креативног рада ученици су припремали новогодишњу продајну изложбу, а честитке и украсе од материјала који су учитељице купиле у договору са Управом школе. Једном или два пута недељно спроводе се и радионице на тему осећања, емпатије, понашања, контроле понашања. Ове радионице пријају деци у оквиру слободног времена, што показују кроз своју активност.

Кроз слободно време у боравку се провлаче наставни садржаји и активности из свих обавезнихи изборних настравних предмета.Били су заступљени сви облици рада.Празнике смо обележили креативним радом од различитих материјала , различитим техникама са много љубави и заадовољства.

У једној учионици имамо пројектор па ученици могу да погледају едукативне емисије у вези са природом, животињама и наставним садржајима.

За потребе деце у дворишту потребно је направити две клупе и набавити неколико простирки на којима би деца седела у природи кад је лепо време. Неопходно је купити још реквизита за игру, првенствено лопте, рекете, тј.оно што ученици највише и траже.

Сарадња између учитеља у боравку и родитеља је на веома високом нивоу. Огледа се у свакодневним разговорима када родитељи долазе по своју децу или када их у преподневним часовима доводе, као и у честим индивидуалним разговорима. Родитељи немају никакве примедбе на рад продуженог боравка, али примећују да велики број ученика отежава услове за рад. Чињеница да се број ученика у продуженом боравку континуирано повећава, помало плаши учитеље као и родитеље који примећују да повећани број ученика доводи до отежаних услова за рад. Родитељи редовно плаћају оброке у продуженом боравку у већини случајева, осим појединаца којима ће бити спроведене одређене мере.

Сарадња између учитеља у продуженом боравку је на завидном нивоу. Само добром организацијом и сарадњом између учитеља у продуженом боравку могуће је остварити и реализовати све наведене активности и план рада продуженог боравка, за који се надамо да ће исто функционисати и наредне школске године.

Због поијаве корона вируса и проглашења ванредне ситуације ,боравак је престао са радом од 16.03.2020.За време ванредног стања учитељи боравка су континуирано сарађаивали са учитељима из разредне наставе, пружајући им сву неопходну помоћ и подршку приликом реализације он лине наставе .Са укидањем ванредног стања, боравак почиње да ради од 11.05.2020.За ученике који су похађали продужени боравак после укидања ванредног стања било је организовано праћење наставе преко РТС планете.Ученици су као и у нормалним условима имали свеже припремљене оброке:доручак, ручак, ужина.Биле су органиозоване и све мере заштите. Ученицима је приликом уласка у школу мерене температура, вршила се дезинфекција руку.У учионицама је било распоређено највише по 9 ученика са растојањем од 1,5 м.Учитељи су такође носили сву заштитну опрему, маску и рукавице.

**ОПШТИ ЗАКЉУЧАК:**

Ми смо показале добру вољу и сталну спремност за рад и напредовање, али неке замисли нисмо спровеле у дело услед недостатка наставних и материјалних средстава.

Ученици су били мотивисани да учествују у организованим активностима, остваривали су добре резултате, али су услови у боравку понекад ометали њихову концентрацију и вољу. Желеле смо да деци пружимо забаву и разноврсна знања. Боравак деци може да обезбеди свестрано надограђивање личности. Потребна је само подршка родитеља и помоћ школе. Надамо се да ћемо је и у наредној години добити.

Извештај припремиле

учитељице у продуженом боравку:

Љиљана Трајковић

Биљана Јевтић

Драгана Јеремић

Тамара Станојевић

**ИЗВЕШТАЈ О РАДУ УЧЕНИЧКОГ ПАРЛАМЕНТА**

У првом полугодишту имали смо четири редовне седнице Ученичког Парламента. Најважнија активност коју је Парламент имао после свог конституисања у септембру месецу је свакако манифестација Радост Европе.

„**ПУТ У СРЕДИШТЕ СРЕЋЕ,,**

50. јубиларни међународни сусрет деце Европе

Ове године догодио се **50. ЈУБИЛАРНИ МЕЂУНАРОДНИ СУСРЕТ ДЕЦЕ ЕВРОПЕ „РАДОСТ** **ЕВРОПЕ“.** Од 2-5.10.2019. године окупила су се деца из двадесет и једне земље у нашем Београду. Ученици београдских школа примили су вршњаке из многих европских држава, као и традиционално већ децу из Кине. Захваљујући дивној Донки Шпичек која је 1969. године први пут окупила децу у славу радости, игре, песме, дружења, ова манифестација данас слави 50.родђендан.

Ученици наше школе угостили су ове године децу из Словеније **-** у питању је балетска трупа из Цеља. У уторак, 1. октобра у просторијама библиотеке дочекали смо наше гошће. Тог првог дана дошле су врло бојажљиво и упознале своје домаћине, као и координатора организације за нашу школу, (традиционално већ) наставника историје Јелену Шапић, која их је поздравила и упознале са њиховим српским домаћинима. Тог првог дана поздравио их је и директор школе Ђуро Косић.

Већ следећег дана 2. октобра ученици су заједно са својим гостима учествовали и отварању фестивала који је традиционално одржан на Калемегдану, уз диван сунчани дан пролазници су уживали у дефилеу свих учесника и заједно са њима певали ,махали и радовали се дечијем осмеху. Србија, као домаћин, је цвечано отворила манифестацију са карате клубом, а онда је у знак сећања на хор из Шведске који је пре педесет година отворио манифестацију и данас наступио хор из Шведске. На кошаркашким теренима орила се песма и игра док су сви учесници седели на трибинама и бодрили своје другаре који су наступали. Карневалу по централним улицама придружила се и наша библиотекарка Сузана.

У среду су учесници манифестације најпре имали еколошку акцију ,,**ДРВО ДРУГАРСТВА,,** где је код Ушћа, преко пута Парка пријатељства, симболично засађено Дрво ПРИЈАТЕЉСТВА!!!

Након тога учесници су отишли до Аде Циганлије, где су имали забавно-рекреативне активности. и дискотеку на отвореном. Да све протекне у најбољем реду помогле су учитељице Марија Пешић и Снежана Ђорђевић. Након спортског дана наше гошће су дошле до школе да се послуже принцес крофнама - слатки залогај као знак пажње наше школе.

Четвртак је био дан када су учесници манифестације први пут у пуном сјају показали своје сценске вештине на сцени ДКЦ-а. На сцени су се смењивале плесне, певачке и музичке тачке талентоване деце учесника. Наше гошће су биле узбуђене због генералне пробе пред сутрашњи Сава Центар. Њихов наступ је био другачији, њихов кореограф Ева Јанковић и Игор Јелен, направили су перформанс који је одговорио на тему, ,Пут у средиште среће”, њихова идеја била је да се сви људи окрену једни другима ,да негују љубав ,пријатељство а не да буду отуђени и да робују друштвеним мрежама.

Гала концертом 5. октобра под називом „**ПУТ У СРЕДИШТЕ СРЕЋЕ** “ у Сава центру затворен је 50. Међународни сусрет деце Европе „Радост Европе“. Деца-домаћини, њихове породице, али и други гости у публици били су у прилици да уживају у најразличитијим врстама сценских наступа око триста деце из двадесетак земаља Европе, али и Кине која је већ девети пут специјални гост. На једном месту публика је видела потпуно различите приступе у раду са децом од најтрадиционалнијих до савремених. Од најнеобичнијих Норвежана који су изводили акробације, преко блиставих Кинескиња, до необичне песме Француске која је певала о глувонемим особама ,и перформанса наших гошћи из Словеније, као и многих других држава које су се посебно спремале за **50. јубиларни наступ** ,,Радости Европе”. Након свечаног концерта у Сава центру сви наши и гости и домаћини били су позвани на прославу рођендана наше драге гошће Лине која је била одушевљена гостопримством породице домаћина која осим традиционалног јела ,направила и торте од елеманата српске, словеначке заставе к ао и слогана Радост Европе, цела прослава била је увеличана и ватрометом који је приредила породица домаћина

Наша школа после овогодишње јубиларне „**Радости Европе**“ убележила је још једну разиграну страну свог Школског летописа, а ученици домаћини постали су богатији за још једно пријатељство и блиско упознавање са суседном западно словенском културом.

Надамо се да ћемо и догодине бити део ове заиста посебне веселе манифестације која шири љубав и пријатељство међу децом.

**9. октобра 2019**. године наш Ученички Парламент је гостовао у основној школи ,,Мирослав Антић”, на трибини о ,,**ДЕЧИЈИМ ПРАВИМА**,, у оквиру дечије недеље.

Наши ученици су заједно са домаћином трибине али и са представницима ОШ ,,Уједињене нације,, одгледали филм ,,Људска права,, након којег су ученици дискутовали о овој теми ,размењивали своја мишљења и показали озбиљан приступ теми и велику заинтересованост за учествовање на оваквим трибинама. Све школе су имали одличне утиске и договорили смо се да ћемо сигурно поновити сусрет са неком новом темом и дебатом.

Поводом **Дана толеранције 16. новембар** ,председник Парламента Нина Бобић ученица 8-4, је организовала посету у одељења седмог и осмог разреда у којима је представила презентацију о ,,**ИНТЕРНЕТ НАСИЉУ**,, и изнова скренула пажњу на ову актуелну тему.

Децембар месец био је намењен **ХУМАНИТАРНИМ АКЦИЈАМА** ,и ове године организација ,,**СОЛИДАРНОСТ**,, је заједно са организацијом Црвеног крста успешно реализовала прикупљање Новогодишњих и божићних пакетића под слоганом ,,**ЈЕДАН ПАКЕТИЋ ПУН ЉУБАВИ,, и “НАШЕ** **МАЛО НЕКОМЕ ЗНАЧИ МНОГО”. О**дзив наших ученика био је сјајан сви ученици од 1-8.разреда су се одазвали овој сада већ традиционалној акцији. Прикупљен је огроман број пакетића који је равноправно распоређен и за Црвени крст као и за децу са Косова и Метохије.

После успешно реализоване хуманитарне акције Парламент се посветио организацији **Новогодишње журке** у холу наше школе. Журка је била реализована 26.12.2019. у трајању од 19. до 22.30 часова. Водило се рачуна о безбедности деце, било је око петнаест дежурних наставника, музика се пуштала са разгласа и ту се водило рачуна да се не промовише кич и шунд, иако су деца инсистирала на музици која је у тренду и која увесељава тинејџере савременог доба .И убудуће Парламент ће инсистирати на тематским вечерима музике 70-тих и 80-тих година. Можда ће ипак нека генерација и прихватити то као предлог.

Парламент је током првог полугодишта такође на вратима свих учионица залепио плакате који говоре о чистоћи и хигијени школског простора под слоганом ,,Прљаво и чисто није исто,, и даље радимо на јачању свести код ученика о важности чувања школског простора али и уопштено јачања **ЕКО свести** ,намера нам је да у другом полугодишту Ученички Парламент образује **ЕКО ПАТРОЛУ** која би указивати ђацима да не бацају смеће где стигну већ искљчиво у канте за смеће.

Неколико чланова Парламента ангажовано је организационо да подржи свечану приредбу поводом школске славе **Свети Сава,** 27.01.2020.

С обзиром да је друго полугодиште било продужено због епидемиолошке ситуације као и да смо кратко боравили у школским клупама, тачније већ 17.марта било је уведено ванредно стање због вируса COVID-19 све активности Ученичког парламента биле су нажалост обустављене .

Ученици су сву своју снагу усмерили на online учење и у томе су им свесрдно помагали њихови наставици.

Постојао је покушај представника Парламента да организују онлајн такмичење ,,Ја имам таленат” (једна од омиљених манифестација наше школе), али се није пријавио довољан број заинтересованих да приступе оваквом виду такмичења. Ученици су ипак навикли на традиционални вид окупљања и такмичења.

Председник Парламента Нина Бобић је била у контакту са представницима осмог разреда око припрема за завршни испит и некако је то била главна тема током месеца маја, ученици су између себе размењивали информације , питања као и тестове да би се што боље припремили за завршни испит.

Како се почетком јуна све вратило у неку нормалу и сви су могли да се слободније крећу, Ученички парламент је у јуну месецу кренуо припреме око изласка осмака и око прославе матурске вечери.

05.06.2020. представници Ученичког парламента били су на разговору са директором школе везано за излазак осмака 24.06.2020.наравно договорили су се да приликом изласка користе само балоне и украсне траке без икаквих пиротехничких средстава што су они наравно прихватили и показали да су одговорни ученици наше школе. Тог 24.06.2020. у преподневним часовима тачније у 11ч ученици осмог разреда су изашли свако одељење је традиционално имало своју боју мајице и врло расположено и весело уз звуке музике су били неко време у школском дворишту окружени одељенским старешинама и предметним наставницима као и родитељима. Истог дана у вечерњим сатима било је реализовано и матурско вече које су представници Савета родитеља подржали ,прослава је била у Кошутњаку у ресторану Белвуд.

Наш Ученички Парламент наставиће да буде активан и у наредној школској години са новим идејама и плановима за бољи и квалитетнији школски живот. Надамо се да ће нова школска година кренути у школским клупама и да ће се нови Ученички Парламент конституисати као и до сада у оквиру школе ако се понови слични сценарио са online учењем Парламент ће свакако се прилагодити и активностима у електронској форми преко своје FB странице.

Извештај припремила:

Координатоp

Ученичког парламента

Јелена Шапић

**ИЗВЕШТАЈ О РАДУ ТИМОВА**

**ИЗВЕШТАЈ О РАДУ ТИМА ЗА ШКОЛСКО РАЗВОЈНО ПЛАНИРАЊЕ**

У школској 2019/20.о развојно планирање је одржао 7 седница, од којих је 4 било реализовано електронском путем због проглашења ванредног стања услед пандемије коранавирусом. Тим је углавном радио у пуном саставу и препоруке и закључци су донети и начине унутарпредметне и међупредметне корелације и интеграције наставних садржаја, као веома важне за осавремењавање наставе. У том смислу дата је препорука свим стручним већима да се овакав начин повезивања наставног градива успостави на годишњем нивоу у оквиру свих разреда. Тим је дао препоруке стручним већима да се бар једном у полугодишту реализују јавни / угледни часови више сродних предмета како би се примењивала међупредметна корелација. Разматрали смо и израду Плана стручног усавршавања у установи, који израђује Тим за стручно усавршавање након достављених планова стручног усавршавања наставника, које су доставила сва стручна већа.

Утврђен је и распоред иницијалног тестирања ученика из предмета који се полажу на завршном испиту. Распоред је истакнут на огласној табли школе и на сајту, а резултати тестирања и њихова анализа део су записника стручних већа.

Ученици чланови Ђачког парламента и Вршњачог тима су током октобра ажурирали информације о секцијама и ваннаставним активностима на огласној табли за ученике у холу школе. На тај начин је ученицима омогућено да се упознају са понудом свих секција и ваннаставних активности у нашој школи и да им се, сходно својим интересовањима, прикључе. Истакнута је динамика и време одржавања секција и ваннаставних активности, као и руководиоци тих активности како би ученици знали ком наставнику треба да се обрате.

Наставница грађанског васпитања Александра Петровић је, као и сваке године, организовала часове на којима је коришћена метода форум-представа као модел препознавања и реаговања на вршњачко насиље. Овакав начин превенције изузетно је радо прихваћен од стране ученика свих узраста. Тим је закључио да је неопходно да се форум-представе укључе и у часове одељењског старешине, као један од начина суочавања ученика са свим облицима насиља, а првенствено вербалног и физичког, али и са начинима њиховог превазилажења и ненасилног решавања. Реализацијом низа оваквих радионица, обележили смо и Међународни дан толеранције у новембру.

Тим је разматрао извештаје Ђачког парламента и Вршњачког тима и поново истакао важност њиховог постојања и добро организованог деловања у школској средини. Тим је истакао и похвалио, као посебно успешну и врло корисну, акцију вршњачке едукације у вези са електронским насиљем, које су међу ученицима виших разреда спровели чланови Ђачког парламента.

Анализирана је и база стручног усавршавања наставника. Координатор Тима за стручно усавршавање, Сузана Илић, истакла је на се наставници континуирано усавршавају, али да поједини наставници не достављају фотокопију уверења о усавршавању на време како би база могла редовно бити ажурирана. Тим је дао препоруке стручним већима да се уверења достављају на време и редовно води лична евиденција о усавршавању у портфолијима наставника.

Нажалост, пандемија коронавируса и обустављање наставе у многоме су утицали на реализацију планираних активности Тима за школско развојно планирање. У марту је већина такмичења из свих предмета и на свим нивоима одложена, а касније и отказана због неповољне епидемиолошке ситуације. Па ипак, Тим је констатовао да је промоција успеха ученика и наставника на одржаним такмичењима урађена, будући да су са свим успесима ученика и наставника, на такмичењима одржаним до 15.03.2020. године, упознати чланови Наставничког већа, Савета родитеља и Школског одбора. Постигнућа ученика и наставника су похваљена.

Одржавање јавних часова више сродних предмета, планираних за друго полугодиште, није било могуће због обуставе наставе. Ипак, Тим је уочио многе могућности међупредметне корелације и у овим условима, поготово путем пројектне наставе, па је једна од препорука за даљи рад управо развијање модела пројектне наставе у условима учења на даљину.

Акција Ја имам талент, која је у нашој школи већ традиционална манифестација, ове године није била одржана на жалост свих ученика и наставника, јер је ово једна од најпосећенијих и најдражих манифестација у нашој школи.

Чланови тима су поделили задужења за евалуацију развојног плана наше школе чије важење престаје 31.08.2020. године и договорили се о заједничкој изради новог развојног плана установе, чије ће важење бити од 01.09.2020. године до 31.08.2025. године. Сходно извештајима о самовредновању и вредновању школе, као приоритeтне области промене издвојиле су се области: настава и учење, постигнућа ученика, подршка ученицима, етос и ресурси.

Извештај припремила:

Гордана Опалић,

руководилац Тима

**ИЗВЕШТАЈ ТИМА ЗА САМОВРЕДНОВАЊЕ РАДА ШКОЛЕ**

С обзиром да је 15. марта на територији целе Републике Србије проглашено ванредно стање како би се спречило ширење заразе корона вирусом, већ од 17. марта почела је настава на даљину те су ученици уз помоћ снимљених часова могли да прате наставу на РТС-у, али и да свакодневно комуницирају са својим учитељима и наставницима преко мејла, Вибер групе, а касније и преко платформе Office 365.

Састанци Тима за самовредновање и вредновање рада школе нису одржани како је планирано, али се одржавао редован контакт путем Вибер групе међу члановима Тима. Иако неке анкете нисмо успели да поделимо ученицима и колегама, као и да направимо детаљне анализе тих анкета, договорили смо се да сумирамо остале предвиђене задатке. Намера је била да се испрате активности ученика нижих разреда за прво полугодиште, али ћемо се осврнути и на период онлајн наставе и наставе на даљину, те како се њихова реализација одразила на лични и социјални развој ученика.

Ученици првог разреда су увек специфична категорија. Учитељи имају врло тежак и озбиљан задатак. Најпре треба да усаде првацима одређене навике и да их науче школским правилима, а затим да, поштујући њихове специфичности, допринесу њиховом личном развоју, а оно што је још већи изазов, јесте стварање позитивне атмосфере и тимског духа у одељењу. Како су имали много обавеза приликом савладавања читања, писања и основних рачунских операција, часови музичког, ликовног и физичког су им омогућили да развију креативност и брину о свом здрављу кроз игру и забаву. Због тога није ни чудо што су часове музичке, ликовне и драмске секције редовно и радо посећивали у великом броју.

Могућност да се едукују и да се друже имали су и захваљујући одласцима у позориште, али и на једнодневном излету на салашу Белегиш.

Прваци су били веома активни и кад је реч о учешћу на такмичењима и конкурсима. Неки ученици су се посебно истакли, а посебно је важно што имају разноврсна интересовања и жељу да се њихов рад и труд види и ван школе.

- На такмичењу ,,Мислиша’’ првачићи су постигли запажене резултате, при чему су награђени: прва награда Лена Бачевић I/1, трећа награда Милош Сузић I/1 и Ања Илић I/5; похвале: Филип Миловановић I/1, Матеја Деспотовић I/2 и Сара Јанковић I/3.

- Општинско такмичење на полигону спретности ,,Мала олимпијада’’ окупило је ученике свих одељења у јединствен тим који је представљао нашу школу, при чему је освојено четврто место.

- На међународном такмичењу организованом од стране Центра ,,Рестарт’’ из Велике Плане, под називом Мини рестАРТ 2019, у категорији млађих разреда, издвојили су се ученици Нина Трајановић и Матеја Перић из I/3, чији ће радови бити представљени на изложби.

- На ликовном конкурсу ,,Хероји нашег доба’’ у организацији Удружења сомборских учитеља, рад Катарине Крунић из I/2 награђен је посебном похвалницом у категорији првих разреда. Такође, ученица је учествовала и на конкурсу Министарства просвете ,,Моја породица- моја слободица’’, чији ће резултати бити објављени до краја јуна.

- На 55. Дечјем октобарском салону под називом ,,Кућни љубимци“, учествовали су сви ученици I/3. Резултате очекујемо у септембру 2020. године.

Племенити прваци учествовали су и у хуманитарно акцији ,,Један пакетић - пуно љубави’’ прикупљајући пакетиће за вршњаке са Косова, као и у акцији ,,За Матију’’, при чему су сакупљана материјална средства за помоћ при излечењу вршњака из ОШ ,,Јосиф Панчић’’.

(Списак такмичења и конкурса на којима су прваци учествовали у целости је преузет из Извештаја Одељењског већа првог разреда колегинице Марије В. Лакетић.)

Оно што је посебно утицало на на развој личности и стицање социјалних вештина јесу јавни часови које су прваци спремили са својим учитељицама пред Нову годину. Кроз низ радионица, свако одељење за себе, представило је родитељима шта су то научили у првом полугодишту. До изражаја је дошла њихова креативност, како појединачна тако и колективна, а родитељи су имали прилику да виде своју децу у другачијим околностима и у разноврсним улогама. Све у свему, прваци су се показали као одлични домаћини!

Другаци, трећаци и четвртаци су такође учествовали на такмичењима (општинско такмичење из математике, школско такмичење рецитатора, ''Мислиша''). Међутим, осим тога што су били веома вредни и што су остварили запажене резултате, ученици су кроз пројектну наставу и велики број радионица, исказали и своју маштовитост. Често су те радионице биле јавне, па су и остали ученици могли да се упознају са свим занимљивим садржајима које реализују на часовима редовне наставе или секцијама.

Посебну улогу у формирању малишана као друштвених бића имају излети и настава у природи, као и рекреативна настава. Нажалост, ове школске године нису изведени сви планирани садржаји због ванредног стања у земљи. Та дружења, утисци, искуства, остају за цео живот као део највреднијих сећања на детињство.

Од 15. марта се наше школство нашло у сасвим необичним и неуобичајеним приликама. Настава је извођена на даљину праћењем снимљених часова на РТС-у и корз свакодневну комуникацију путем Вибера или мејла. Ученици су се нашли у изолацији, углавном сами пред екранима телевизора и мобилних телефона. У таквим околностима било је веома тешко очувати позитиван дух и радити на њиховом личном и социјалном развоју јер је страх био препрека многима. Ипак, уз сталну комуникацију са учитељима и наставницима, ученици су превазишли овај нимало лак период углавном посвећени целодневном учењу. Има и ученика којима је овај вид наставе веома пријао и који су успели да прикажу себе у новом, позитивном светлу. То су углавном повучени и затворени ученици и њихов напредак представља највећи бенефит наставе на даљину. Ипак, већини је недостајао непосредни контакт са другарима, пре свега.

Руководилац Тима, Марија Сарић Ђорђевић, предложила је да кључна област за наредну школску годину буде Настава и учење због специфичности наставног процеса и искушењима која нас чекају у том периоду. Члан Тима, Маја Илић, предложила је да кључна област буде Етос јер су међуљудску односи увек актуелна тема. Већином гласова ипак је одлучено да кључна област буде Настава и учење, а подручја вредновања Планирање и припремање и Наставни процес јер је целокупна област веома обимна.

Извештај припремила:

Марија Сарић Ђорђевић,

руководилац Тима

**ИЗВЕШТАЈ О РАДУ ШКОЛСКОГ ТИМА ЗА ЗАШТИТУ ДЕЦЕ И УЧЕНИКА ОД ДИСКРИМИНАЦИЈЕ, НАСИЉА, ЗЛОСТАВЉАЊА И ЗАНЕМАРИВАЊА**

**У ОБРАЗОВНО-ВАСПИТНИМ УСТАНОВАМА**

На почетку школске године урађен је детаљан план заштите деце и ученика од насиља, злостављања и занемаривања у школској 2019/2020. години. који је и саставни део Годишњег плана рада школе. План се састоји од превентивних и интервентних мера са динамиком извођења активности и носиоцима укљученим у планиране активности.

У току школске 2019/2020.године одржано је 12 састанака Тима. Готово сви састанци тима (11) одржани су у току првог полугодишта, јер је у марту проглашено ванредно стање у држави због пандемије изазване корона вирусом тако да се прешло на онлајн наставу , а све планиране активности су одложене. Чланови Тима су редовно учествовали у свим активностима. Понекад је ситауација налагала да се састанак одржи по хитном поступку у присуству директора школе, помоћника, секретара, стручне службе и координатора рада Тима. На првом састанка Тима бавили смо се организационим активностима. Чланови Тима су упознати и са важним документима на нивоу школе: Правилима понашања ученика, запослених и родитеља ученика, Правилником о материјалној одговорности запослених у ОШ „ Љуба Ненадовић“ као и Правилником о васпитно – дисциплинској и материјалној одговорности ученика. Ови правилници су доступни на сајту школе. Такође су чланови Тима упознати са „Посебним протоколом за заштиту деце и ученика од насиља, злостављања и занемаривања у образовно-васпитним институцијама“ , Приручником за примену посебног протокола као и Правилником о поступању установе у случају сумње или утврђеног дискриминаторног понашања и вређања угледа, части или достојанства личности ( Сл. гласник РС, бр. 65/2018) који се примењује од школске 2018/2019. године.

Што се Тиче превентивних активности Тима издвајамо информације у вези пројекта Основи безбедности деце за ученике четвртог и шестог разреда. Као и претходне две школске године и ове је настављена сарадња Министарства унутрашњих послова и Министарства просвете. Пројекат обухвата теме које су неопходне за заштиту и безбедност ученика.

Овај пројекат се показао као веома користан и занимљив за ученике, али на жалост није реализован у потпуности у току другог полугодишта због целокупне ситуације када се прешло на наставу на даљину.

У току ове године активно смо сарађивали са представницима Муп-а на превентивним активностима када је у питању безбедност наших ученика. Дана 20.09.2019. одржана су предавања у одељењима седмог разреда на тему превенције насиља, злоупотребе наркотика и електронског насиља. Кроз много примера из праксе инспектор им је објаснио како да реагују и шта да ураде у ситуацијама вршњачког насиља. Инспектор је ученицима дао корисне савете како да се понашају на улици као и на друштвеним мрежама како би били безбедни.

Дечија недеља почетком октобра је обележена следећим активностима:

На часовима грађанског васпитања одржане су радионице на тему: Примери злоупотребе права детета: трговина децом, деца војници...

Представници Ученичког парламента су 08.10.2019. године били гости на трибини „Дечија права“ у ОШ „ Мирослав Антић“.

Трибини о вршњачком насиљу са филозофског аспекта у Галерији 73 дана, 14.10.2019.год. присуствовале су помоћник директора Виолета Ђорђевски, наставница Даница Ранкић и координатор Тима за заштиту ученика Наташа Ђачић.

Ученици старијих разреда су сада већ традиционално били домаћини другарима из Европе у оквиру манифестације „ Радост Европе“. Овог пута наше гошће су биле балерине из Словеније у периоду од 01.10 до 05.10.2019. године. Носилац ових активности је био Ученички парламент и координатор Јелена Шапић.

Чланови Тима су се такође бавили мерама појачане безбедности ученика у школи као што су закључавање споредних улаза у школи за време трајања наставе, изузев главног улаза где је пре и после наставе као и током одмора стајао чувар. Наглашено је и обавезно дежурство наставника у ходницима на сваком малом одмору и у дворишту за време великог одмора што се такође одговорно спроводи.

Поводом Међународног дана толеранције први час дана, 18.11.2019. био је посвеђен овој теми. Наставница ликовне културе Марија Терзић је прилагодила пано у холу школе обележавању и других значајних датума у новембру а то су Светски дан права детета 20. новембра и Међународни дан борбе против насиља над женама 25. новембра. Вршњачки тим је заједно са својим координатором наставницом Весном Васовић учествововао у обележавању Међународног дана толеранције пројектом у коме су ученици седмог разреда имали истарживачки задатак да прикажу како живе деца у другим деловима света . Резултати њиховог истарживања су приказани на паноима у ходнику школе. Вршњачки тим је припремио промотивни материјал поводом Светског дана права детета који је презентован свим ученицима на првом часу тог дана.

Сада већ традиционално је библиотекаркa школе заједно са ученицима млађих разреда окитила новогодишњу јелку украсима исписаним пригодним порукама и новогодишњим жељама.

Вршњачки Тим је припремио материјал који је био планиран да га ученици добију са својим ђачким књижицама на крају првог полугодишта на коме се налазе информације о њиховим правима и обавезама.

Директор школе и координатор Тима присуствовали су састанку дана 23.01.2020. год. у ОШ “Мирослав Антић“ поводом нових информација у вези израде Оперативних планова заштите и појачаног васпитног рада.

Као што је већ поменуто, због целокупне ситуације у држави изазване пандемијом корона вируса и проглашењем ванредног стања 16.03.2020. године , обустављене су све планиране активности тима у другом полугодишту. Стручна служба и остали чланови тима су се у току реализације наставе на даљину активно бавили саветодавним радом како са ученицима тако и са њиховим родитељима у циљу превенције и умањења стреса у новонасталој ситуацији. Сви су могли да се обрате нашој стручној служби која је нудила помоћ у превазилажењу недоумица, умањењу страхова и пружању психосоцијалне подршке.

ЗАКЉУЧАК:

Тим је закључио да су превентивне активности ове школске године успешно реализоване у периоду док се настава непосредно изводила, а планиране активности за друго полугодиште ће се реализовати у наредној школској години. Захваљујемо се свима који су својим залагањем допринели и помогли реализацију свих планираних семинара, радионица, предавања, посета трибинама, спровођења анкета... Следеће школске године наставићемо истим темпом, али ћемо настојати и да ангажујемо што више родитеља и заинтересујемо их за помоћ школи у реализацији ових и сличних активности.

ИНТЕРВЕНТНЕ МЕРЕ:

Када су интервентне мере у питању, Тиму је крајем септембра пријављен случај насиља над дететом од стране запосленог. Након спроведене процедуре утврђено је да до пријављеног случаја насиља није дошло. То је потврђено и инспекцијским надзором у вези овог случаја.

Тиму је пријављен случај вршњачког насиља који се по изјавама ученице шестог разреда догодио у тоалету на малом одмору. Предузете су све мере како би се утврдиле чињенице везане за овај случај. У случај је од самог пријављивања укључена одељењски старешина, директор школе, стручна служба, а анализу овог случаја је извршио и Тим на два састанка. Наводи поменуте ученице и других ученица које су биле у тоалету нису били усагалшени. Одржано је више састанака са родитељима ученице и родитељима других ученица као и више индивидуалних и заједничких разговора свих актера овог догађаја са стручном службом. Тим је закључио да је најважније радити на оснаживању ученика као би се поправила атмосфера у одељењу и превазишле несугласице. Након инспекцијског надзора поводом овог случаја, потврђено је да је школа предузела све неопходне мере у складу са Правилницима и Законом.

Тиму је такође пријављен случај насиља над дететом од стране другог лица (родитеља другог ученика) које му се на непримерен начин обратило што је веома узнемирило дете о чему је обавештен школски полицајац који је предузео прописане мере.

Чланови Тима су се састали и извршили процену нивоа насиља за пријављене случајеве вршњачког насиља које је извршио један ученик одељења 6/4. Ученику је због непримереног понашања према другим ученицима и ометања извођења наставе изречена васпитна мера - Укор одељењског већа и оцена из владања добар (3). За овог ученика је израђен Индивидуални оперативни план заштите који подразумева појачан васпитни рад са учеником као и са целим одељењем како би се превазишао све већи јаз између поменутог ученика и остатка одељења. Пошто се ситуација и поред предузетих мера даље компликовала, Тим је предложио премештај ученика у друго одељење. На крају првог полугодишта можемо да закључимо да су ефекти предузете мера довели до позитивних промена како за поменутог ученика, тако и за одељење.

Због сумње на злостављање детета од стране родитеља на основу изјава детета, школа је пријавила полицији родитеља два ученика, а полиција даље испитује случај. Родитељ ученика је пријављен Центру за социјални рад.

Тим је на састанку 31.10.2019. извршио анализу пријављеног случаја вршњачког насиља када је наводно дошло до повређивања ученице седмог разреда, али је након испитаних чињеница које је ученице навела утврђено да до повреде није дошло у школи, нити да је извршено вршњачко насиља. Са овим случајем је упозната Јединица за превенцију насиља Министарства просвете.

Тим je упознат са случајем вршњачког насиља међу ученицим млађих разреда када је вербални сукоб прерастао у физичко насиље. Овај случај је анализиран, извршена је процена нивоа насиља и спроведене су одговрајуће мере за све учеснике.

Директор школе је упознао Тим са случајем ученика првог разреда за кога је израђен Оперативни план заштите који је обухватио појачан васпитни рад са учеником са свим планираним активностима примереним карактеристикама ученика за које се након евалуације предузетих мера закључило да су довеле до позитивних промена у понашању ученика.

Крајем децембра дошло је до случаја вршњачког насиља када је један ученик седмог разреда физички повредио другог ученика. Тим је проценио да овај случај припада трећем нивоу насиља .О овом инциденту обавештена је надлежна здравствена установа, полицијска станица као и Школска управа. Након спроведене процедуре, предузете су следеће мере: израђени су Опративни планови заштите за оба ученика и покренут је васпитно-дисциплински поступак за оба ученика како би се утврдио ниво одговорности. За ученика који је извршио физичко насиље предложена је васпитно –дисциплинска мера Укор директора школе, а ученик који је претрпео насиље је ослобођен одговорности у овом инциденту.

Одељењске старешине и психолошко – педагошка служба су свакодневно пратили све учеснике пријављених случајева вршњачког насиља .

У току првог полугодишта израђено је пет Оперативних планова заштите за два ученика 6-4 одељења, два ученика 7-3 одељења и ученика 1/3. Активности које су планиране реализоване су по плану што укључује појачан васпитни рад са ученицима у ПП Служби, радионице у реализацији стручних сарадника и свакодневно праћење понашања од стране одељењског старешине и учитеља.

Након извршене анализе свих пријављених случајева вршњачког насиља закључили смо следеће чињенице:

- Пријављено је 3 случаја другог нивоа насиља и један случај трећег нивоа.

- Школа је пријавила два случаја злостављања деце од стране родитеља.

- У току првог полугодишта било је пар ситуација у којима је указано и на потребу заштите запослених у школи од неоправданих оптужби од стране родитеља.

-У току другог полугодишта су ученици заиста показали висок ниво дигиталне културе и поштовали су сва правила у комуникацији путем вибер група тако да је свима закључна оцена из владања била примерно владање.

- Информације да се насиље дешава добијали смо од наставника, обезбеђења школе, родитеља као и од ученика. Након пријаве прикупљали смо информације, радили процену ризика, и уколико је ситуација захтевала, хитно интервенисали.

- На основу анализе Тима, насиље се најчешће дешавало пре и после наставе у школском дворишту као и за време малих одмора, у ходницима испред кабинета.

Без обзира о ком нивоу насиља се радило, установа је одмах интервенисала - како у случајевима када смо само сумњали , тако и у случајевима очигледно испољеног насиља, злостављања и занемаривања. Редовно смо обављали консултације, поготово у случајевима праћења. Настојали смо да анализирамо чињенице и да што објективније прикупимо информације, проценимо ризик и предузмемо одговарајуће мере и активности.

Закључили смо такође да је до помака у кориговању насилног понашања долазило само у случајевима када је родитељ показао вољу и жељу да се ситација поправи и помогне свом детету.

**ПРЕПОРУКЕ И МЕРЕ ЗА ПОБОЉШАЊЕ РАДА ТИМА ЗА ЗАШТИТУ УЧЕНИКА ОД ДИСКРИМИНАЦИЈЕ, НАСИЉА, ЗЛОСТАВЉАЊА И ЗАНЕМАРИВАЊА:**

* Реализовати све активности које у другом полугодишту нису реализоване због проглашења ванредног стања у држави као последице пандемије изазване корона вирусом.
* Међународни дан толеранције обележити новим и деци занимљивим активностима;
* На родитељским састанцима упознати све родитеље са Правилником о понашању ученика, родитеља и наставника као и мерама безбедности и превенције од ширења вируса Covid19.;
* Апеловати на све наставнике да следеће школске године редовније попуњавају евиденционе листе о случајевима насилног понашања, јер је то веома важан материјал за праћење појава насиља у нашој школи;
* Појачати дежурство наставника и наставити са појачаним мерама безбедности;
* Јавно похвалити све ученике који су били ангажовани у активностима живота и рада школе, посебно оним које су усмерене ка превенцији насиља и подршку ученицима који су жртве насиља;
* Активно учествовати у новим пројектима;
* Подстицати дечије стваралаштво на теме посвећене позитивној атмосфери у школи и пласирати га у оквиру дечијих радова и учешћа на трибинама;
* Организовати стручно усавршавање чланова Тима и едукацију свих запослених;
* Обогаћивати васпитни рад на нивоу ЧОС-а применом превентивних радионица и правилним избором тема;
* Активније примењивати Правилник о хуманитарном и друштвено – корисном раду;
* Оснаживати одељењских старешина у изради оперативних планова заштите за ученике;
* Обогатити и проширити сарадњу са родитељима, локалном самоуправом и широм друштвеном средином.

Извештај припремила:

Наташа Ђачић,

руководилац Тима

**ИЗВЕШТАЈ О РАДУ ВРШЊАЧКОГ ТИМА**

**У ТОКУ ШКОЛСКЕ 2019/20. ГОДИНЕ**

Вршњачки тим је у току школске 2019/20. године одржао осам састанака и успео да веома успешно реализује скоро све што је било планирано планом рада без обзира на проглашење ванредног стања због епидемије короне.

Чланови Вршњачког тима су у првој акцији подсетили ученике школе „Шта можемо да учинимо?” ако приметимо насиље међу ученицима.У септембру 2019.године је тим поводом направљен пано у холу школе.

Затим смо учествовали у обележавању Дана школе 27. Септембра. Ученици петог разреда су, заједно са наставницом хемије Весном Васовић, представили све важне сегменте рада школске кухиње.У Чика Љубиној улици која је организована у холу школе, на штанду „Здрава храна код Љубе“ мирисало је пуно здравих слаткиша,воћа и сланиша које су припремили ученици 5-1 (слатки програм-мафини), а за слани део послужења и воће, била је задужена пекара „Маја“, која има продајни објекат у школи.

Обележили смо дечију недељу од 7. до 13. октобра 2019. године, која је реализована под слоганом ДА ПРАВО СВАКО –ДЕТЕ УЖИВА ЛАКО, 30 година Конвенције о правима детета.

Нарочито смо поносни на успешну реализацију Хуманитарне акције (реализована у току октобра месеца) у којој смо сакупљали новац за дечака Матију Владисављевића, ученика ОШ „Јосиф Панчић“. Дечак је оболео од злоћудног тумора дугих костију и потребан му је новац за лечење и операцију у Бечу, где би му уградили протезу.

Сви ученици наше школе, заједно са својим наставницима, успели су да сакупе 112 000,00 динара који је уплаћен на жиро рачун дечака.

Подржали смо акцију Ученичког парламента ПРЉАВО И ЧИСТО, НИЈЕ ИСТО!, где смо покушали да заједно , удруженим снагама подигнемо свест наших ђака и докажемо да није тешко водити рачуна где и како бацамо наше смеће.

Обележили смо значајне датуме у новембру:

\*Међународни дан толеранције -16. новембар

Тим поводом написан је пригодан текст са којим су упознати сви ученици наше школе. Овим поводом ученици седмог разреда су урадили паное на тему: КАКО СЕ ДРУЖИ И УЧИ У НЕКИМ ДРУГИМ ЗЕМЉАМА, ШИРОМ ПЛАНЕТЕ?

Радови су истакнути на паноу Вршњачког тима у холу школе.

\*Међународни дан права детета - 20. новембар

Желимо да о дечијим правима ,њиховом прихватању,популарисању и учењу сви заједно у породици,школи,здравственим и социјалним установама и свуда где су присутна деца СТВАРАМО ПРЕДУСЛОВ ЗА ОСТВАРИВАЊЕ ЉУДСКИХ ПРАВА КОЈА СУ МЕЂУСОБНО ИСПРЕПЛЕТАНА. Не постоје више и мање важна права јер сва заједно чине целину.

Учећи децу да имају права, деца истовремено уче и знају да та права припадају и другима!

У децембру су чланови Вршњачког тима учествовали у великој хуманитарној акцији Црвеног крста „Један пакетић-пуно љубави“, где су помагали у сакупљању новогодишњих пакетића у које су наши ученици, као и увек до сада, сакупили пуно слаткиша и сланиша. Акција је организована 12. и 13. децембра 2019. године у холу школе. Сакупљени пакетићи су осим до деце из Београда стигле и до деце са угрожених подручја на Косову и Метохији (ово су организовали ученици чланови Ученичког парламента наше школе).

Такође,у децембру је реализована још једна интересантна активност Вршњачког тима. Тема о којој су размишљали чланови тима била је:

КАКО ПОМОЋИ СТАРИМ ЛИЦИМА КОЈА ЖИВЕ САМА (ИЛИ СУ БОЛЕСНИ И НЕМОЋНИ)?

Један део својих размишљања ученици су и записали, тако да се најбољи предлози налазе у свесци Вршњачког тима. Други део овог задатка ученици су разрадили са наставницом српског језика, Иваном Јовичић, којој су предавали литерарне саставе везано за дату тему. Најбољи радови (или њихови делови) наћи ће се у најновијем школском часопису, који сад већ традиционално из штампе излази за школску славу 27. јануар - Савиндан.

Конкретна хуманитарна акција и реализација дате теме требало је да буде реализована у априлу 2020. године, али се то нажалост није десило због проглашења ванредног стања.

24.12.2019. године ученици, седмог разреда, чланови Вршњачког тима су присуствовали трибини „УЗОРИ МЛАДИХ ДАНАС“, која је реализована у 18:00 часова у Културном центру Чукарице, када је била и промоција 4. броја часописа „Тинејџер“.

Трибину је водила Златка Драгутиновић, професорка психологије у 13. београдској гимназији.

Велико истраживање које је рађено са 1200 младих између 2000. и 2013. године показало је да су идоли и узори младима чак у 48% случајева били међу члановима породице или из непосредног окружења. Свака трећа особа не наводи ниједну једину особу као узор или идол, али има и оних који за своје узоре и идоле наводе: Новака Ђоковића, Теслу, Бака Прасе, глумца Милоша Биковића или турбо фолкере, Јелену Карлеушу или Светлану Цецу Ражнатовић. Деца често бирају идоле због веровања да је њихов живот лагодан и скуп, јер је тако представљен, пре свега у средствима јавног информисања. Зато је важно да родитељи,али и школе, прате интересовања своје деце/ученика, да их уче реалном животу и исправним ставовима.

Пред мали новогодишњи распуст ученици петих разреда су са својим одељењским старешинама украсили пано Вршњачког тима (у холу школе,код улаза у школску кухињу)са пригодним новогодишњим јелкама, које су цртали, бојили, правили од картона, хамера, тапета и украшавали на различите начине.

Пред новогодишње празнике Чланове Вршњачког тима је занимало и да ли има Деда Мраза. Одговор је да он постоји док у њега верујемо и да је прича о Деда Мразу део новогодишње традиције, а то је одлично време кад децу можемо много тога научити и о поклањању и помагању немоћнима и сиромашнима, али и како бити хуман.

Бити хуман, али не само према људима него и према животињама, је такође била тема о којој су разговарали чланови Вршњачког тима, у децембру 2019.године.

МОЛИМО ВАС, НЕ БАЦАЈТЕ ПЕТАРДЕ! То је заједнички захтев чланова Вршњачког тима.

Експлозије изазване пиротехником могу преплашити и повредити животиње. Повредити пса или мачку петардом или им нанети било какву телесну повреду кривично је дело!

Дане славља треба проводити уз музику и добро друштво. Наравно и добру храну! И то је сасвим довољно за празничну атмосферу.

У јануару смо обележили 21. јануар - Међународни дан загрљаја ,читањем пригодног текста на часовима одељењске заједнице. Легенда каже да сваки пут када неког искрено загрлимо добијемо још један дан живота!

Посебно смо поносни што су чланови Вршњачког тима иницирали, а стручна служба и директор школе Ђуро Косић, прихватили да нам помогну у реализацији рекламног материјала, тј. флајера који смо назвали ПРАВИЛНИК ПОНАШАЊА - за све ученике наше школе.

У плану је да се овај правилник редовно дели ученицима који упишу нашу школу и крену у први разред, у септембру месецу. Овај правилник је настао као резултат учења о дечијим правима на састанцима Вршњачког тима, али и обавезама и задацима која имају сви ученици који похађају основну школу. Такође је важно истаћи да је он у потпуности у складу са важећим законским одредбама и прописима који важе у Републици Србији.

У периоду од када је проглашено ванредно стање реализована је настава на даљину,за све ученике наше школе, путем вајбер група. Вршњачки тим је у том периоду припремио неколико тема, које су ученици и наставници реализовали кроз часове одељењског старешине, али и кроз поруке које су одељењске старешине слале родитељимља.

Неке од тема су биле;

1. Много обавеза у тихој дигиталној учионици
2. Игра важна у доба короне (или ,Како се данас играју деца?)
3. Ах....ти проблеми...
4. Еколошке заповести (подсећање)
5. Васпитање и ментално здравље (разговор са родитељимљ)

Неки од главних закључака до којих смо дошли пратећи одговоре које су слали ученици и њихови родитељи могли би се укратко записати овако:

Настава преко ТВ екрана и интернет платформи, слање домаћих задатака на мејл и у “Вајбер” групе, оцењивање радова у електронској форми, новина је нашег просветног система.

У нашој школи све је веома брзо (готово од првог дана)профункционисало и ученици, али и њихови родитељи, су били веома задовољни новим обликом наставе.

Ово је ипак била велика промена, изазов, па и тест нерава за наставнике, ученике и родитеље ђака.

Сад су шансу добила и деца која нису могла да се истакну у групи, нису имала довољно самопоуздања или развијене социјалне вештине, па им је овај начин рада више одговарао.

Време за игру с децом мора да се пронађе, јер је делотворно. Игра омогућава да у ситуацијама у којима смо беспомоћни једни другима посветимо време, јачамо узајамно поверење, откривамо нове начине комуникације. Игра је нит која повезује на нов начин. Помаже да се одрасли и деца осећају сигурније, остварено, да са више самопоуздања и стваралачки приступају свету у коме живе. Деци је потребно омогућити спонтано играње у природи,на отвореном у близини куће,с материјалима који се могу увек другачије употребити. Довољни су на пример,клупко канапа,лист папира,стари чаршав,јабука ,ето ,смеха и старог доброг играња.

Који су најчешћи проблеми пубертетлија?

То су они проблеми који су везани за незадовољство изгледом,за успех у школи и за прихваћеност у друштву вршњака.

Сваки од проблема је различит и зато их треба различито решавати. Што се тиче школе веома је важно имати добре радне навике и редовно учити. Према вршњацима је важно бити искрен,не правити сплетке,заборавити на оговарање и лажи. У доба пубертета сви се неизбежно мењају,како физичи тако и психички. Временом се сви навикну на НОВО ЈА и свима је, на крају, лепше у НОВОЈ КОЖИ.

Љубав и добре намере родитеља нису саме по себи довољне да би дете одрасло као функционална особа. Потребно је и васпитање које поред показивања наклоности садржи и дисциплиновање.

У свему овоме велику улогу има и школа. Наравно значајан је и рад Вршњачког тима који увек има пуно лепих и важних порука и савета за све ученике .Најчешће поруке које су ученици и наставници,за време ванредног стања слали једни другима су биле:

БУДИ ЗДРАВ/ЗДРАВА.

ПРОВОДИ ВРЕМЕ СА ПОРОДИЦОМ У ЗДРАВЉУ.

БУДИ ХРАБАР/ХРАБРА.

НЕК ТИ ОСМЕХ БУДЕ КИШОБРАН.

СРЕЋА НЕ ТРЕБА ДА БУДЕ ЦИЉ ПО СЕБИ, ОНА ТРЕБА ДА ТИ БУДЕ НАВИКА.

И ЗА САМ КРАЈ ИЗВЕШТАЈА, још три поруке наших ученика:

УЖИВАЈ У ОДРАСТАЊУ И ПРЕУЗМИ ОДГОВОРНОСТ!

ВИДИМО СЕ И ОПЕТ ДРУЖИМО У СЕПТЕМБРУ 2020.ГОДИНЕ!

БИЛО КАД И БИЛО СКИМ ТУ ЈЕ ВРШЊАЧКИ ТИМ!!!

Весна Васовић,

координатор Вршњачког тима

**ИЗВЕШТАЈ О РАДУ ТИМА ЗА ИНКЛУЗИВНО ОБРАЗОВАЊЕ**

На основу донетог плана рада тима, први састанак Тима за инклузивно образовање је одржан је у септембру 2019. на коме је формирана база података за школску 2019/2020.године, по одељењима , и то са којим ученицима се индивидуализовано ради или су предложени за рад по ИОП-у, социјално угрожени ученици, нови ученици, посебно ученици који долазе из друге средине и надарени ученици.

Анализом актуелне ситуације у школи одређени су начини и врсте додатне подршке за ученике , сарадња и саветодавни рад се наставницима који предузимају индивидуализовану наставу и наставу по ИОП-у.

У првом разреду се прати рад и прилагођавање ученика, у 1/2 један ученик има асистента. Индивидуализован рад је у другом разреду за М.К. у 2/2,М.П. у 2/3 и предлог за ИОП за Ђ.Ј. у 2/4.У 4/6 В.Г. има предлог за ИОП. У 5/1 Т.С. ради индивидуализовано, у 5/3 за А.П. је предлог за индивидуализацију а у 5/4 Л.И. ради по ИОПу2 за шест предмета. У 7/3 са Ф.П. српски ради индивидуализовано, у 7/4 Л.М. и А.М. математику прате индивидуализовано а у 7/5 М.М. осам предмета прати по ИОПу2. У 8/2 индивидуализовано ради Г.М., у 8/3 М.К. по ИОПу2 ради седам предмета и у 8/5 К.М. три предмета ради по ИОП1.

Педагошки колегијум од 04.11.2019. године - за све ученике којима је потребна додатна подршка у раду израђују се ИОП1 и ИОП2, а има и ученика са потребама за индивидуализацијом из једног или више предмета. Подаци о броју ученика и нивоу примењене мере подршке се налазе у ППС и архиви дефектолога-логопеда. О резултатима које постижу ови ученици ће се посебно разговарати на седницама ОВ како би сви предметни наставници били упознати са истим.

Други састанак Тима је одржан у јануару 2020. Где је урађена евалуација донесених ИОПа и индивидуализованог рада ученика. Сви ученици напредују у складу са својим могућностима и остаје да и у другом полугодишту наставе да раде. Изнет је предлог за три ученице 5/1, да због тешкоћа у учењу, нередовног долажења и болести у породици у другом полугодишту раде индивидуализовано.

Трећи састанак Тима одржан је 04.03.2020. и на састанку су изнете промене у раду са ученицима свих разреда. У првом разреду, а на основу постигнутих резултата, у 1/2 се са П.В. ради индивидуализовано а ученик има пратиоца кога плаћају родитељи. У 1/3 са С.Ј. и А.Б. се ради индивидуализовано, А.Б. има пратиоца. У 2/2 М.Ј. ради индивидуализовано и ту постоји потреба за пратиоцем. У 2/3 М.П. ради индивидуализовано. У 2/4 Ђ.Ј. ради по ИОП1. У 4/1 А.Ј. ради индивидуализовано и у 4/6 В.Г. ради по ИОПу1 из пет предмета. У старијим разредима у 5/1 Т.С. ради индивидуализовано, у 5/4 Л.И. ради по ИОП2 из осам предмета уз пратиоца. У 7/4 Л.М. индивидуализовано ради из два предмета, а у 7/5 М.М. ради по ИОП2 из седам предмета. У 8/3 М.К. ради по ИОП2 из седам предмета а у 8/5 К.М. ради по ИОП1. За ученика Г.М. из 8/2 постоји предлог за ИОП због погоршане здравствене ситуације.

Љиљана Младеновић

дефектолог-логопед, руководилац тима

**ИЗВЕШТАЈ O РАДУ СТРУЧНОГ АКТИВА ЗА РАЗВОЈ ШКОЛСКОГ ПРОГРАМА**

Стручни актив за развој школског програма је одржао све планиране седнице на којима се бавио праћењем реализације школских програма од I до VIII разреда. На основу извештаја тимова, стручних и одељењских већа закључујемо да су школски програми од I до VIII разреда реализовани

У току школске 2019/2020. године продужено је трајање зимског распуста до 21. фебруара 2020. године због превенције ширења грипа у популацији деце и младих, а 16. марта 2020. године због тренутне епидемиолошке ситуације у земљи Влада Републике Србије одлучила је да тренутно обустави непосредни образовно - васпитни рад у основним и средњим школама на територији Републике Србије. У циљу остваривања права ученика на образовање Министарство просвете, науке и технолошког развоја применило је оперативни план за наставак рада школа у отежаним условима, кроз остваривање образовно - васпитног рада учењем на даљину. Реализације образовно - васпитног рада учењем на даљину почела је 17. марта 2020. године у оквиру одељењских Вибер група, по редовном распореду часова.

Часови редовне, допунске и додатне наставе, као и часови слободних активности реализовани су по плану и програму, а у складу са Правилником о изменама и допуни Правилника о календару образовно – васпитног рада основне школе за школску 2019/2020. годину.

Реализована је екскурзија ученика осмог разреда.

До преласка на реализацију образовно – васпитног рада путем учења на даљину наши ученици су у великом броју учествовали у спортским и хуманитарним активностима, као и свим такмичењима која су се одржала до 15. марта 2020. године; присуствовали су позоришним представама и предавањима. Активно смо сарађивали са локалном самоуправом и породицама наших ученика; спроводили програме заштите од насиља, злостављања и занемаривања, здравствене и социјалне заштите, професионалне оријентације и заштите животне средине, што се наставило и у периоду учења на даљину.

Школа је реализовала и Протокол о сарадњи на Програму Основи безбедности деце. Програм је реализован кроз један час одељењског старешине на месечном нивоу, за ученике четвртог и шестог разреда.

У јуну је припремљен предлог Анекса 1 Школског програма у коме су евидентиране промене у плану наставе и учења као и у програмима обавезних предмета и изборних програма по разредима; такође су унети и индивидуални образовни планови.

У току школске 2020/2021. године посебна пажња биће посвећена реализацији наставе.

Извештај припремила:

Јасмина Кековић,

руководилац Тима

**ИЗВЕШТАЈ ТИМА ЗА ПРОФЕСИОНАЛНУ ОРИЈЕНТАЦИЈУ**

Тим за професионалну оријентацију (ПО) у нашој школи чине:

1. Душанка Гачић Брадић – психолог, координатор

2. Катарина Николић – педагог, члан

3. Виолета Ђорђевски – помоћник директора, члан

4. Гордана Опалић – члан

Одељењске старешине седмог и осмог разреда сарадници су овог Тима, а План рада Тима за ПО саставни је део Годишњег плана рада школе. Почетком ове школске године, Тим за ПО одржао је састанак са одељењским старешинама 7. и 8. разреда, на коме је договорено да одељењске старешине посвете одређени број часова одељењског старешине професионалном информисању ученика, док професионално саветовање остаје у првенственој надлежности ПП службе.

У склопу професионалне оријентације, педагог је организовала индивидуално представљање неких средњих школа и гимназија у нашој школи. То су: Техничка школа „Дрвоарт“, Тринаеста београдска гимназија, Техничка школа Железник, Образовни систем „Милутин Миланковић“, Школа за медицину и естетику, Ваздухопловна академија Београд, ЕПА – Средња школа за економију, право и администрацију.

Због ванредног стања, услед пандемије вируса Covid-19, овогодишње активности Тима се знатно разликују од активности спроведених претходних година. Сајмови образовања нису одржани, тако да ученици нису имали прилике да се на тај начин упознају са одређеним школама. Такође, класично тестирање Тестом професионалних опредељења, као и професионално саветовање од стране психолога, које се редовно ради у марту и априлу месецу, због поменуте пандемије није било могуће извести, тако да су ученици 8. разреда упућивани на сајт vodiczaosnovce.nzs.gov.rs.

Извештај припремила:

Душанка Гачић Брадић, психолог

**ИЗВЕШТАЈ О РАДУ ТИМА ЗА**

**МЕЂУПРЕДМЕТНО ПОВЕЗИВАЊЕ И РАЗВОЈ ПРЕДУЗЕТНИШТВА**

**У ТОКУ ШКОЛСКЕ 2019/20. ГОДИНЕ**

Тим за МПИРП је наставио свој рад, по плану и програму који је написан и усвојен у септембру месецу 2019. године. Ово је најмлађи Тим у школи и још увек има доста непознаница и некад малих а некад мало већих потешкоћа у раду.

Веома је тешко, поред пуно административних послова који постоје у школи, реализовати и пројекте који би трајали више месеци,окупили већи број ученика и наставника и донели као резултат неки производ који има употребну вредност. Могуће да је ово лакше реализовати са ученицима средњих школа ,или само са ученицима старијих разреда основне школе.

Срећом, има и оних који то увек и изнова покушавају и гурају, упркос свему!

Тим за МПИРП вредно ради и одржано је укупно пет састанка ,на којима је договорено да се у наредном периоду још више наставника укључи у планирање и реализацију пројектне наставе. Наравно све под условом да настава буде организована на класичан начин.

Руководилац Тима Весна Васовић, наставница хемије, упознала је у септембру месецу 2019. године све чланове Наставничког веће са законским основама међупредметног повезивања и развоја предузетништва.У једно је подсетила да је неколико колега завршило ОБУКУ НАСТАВНИКА У ОБЛАСТИ РАЗВИЈАЊА ПРЕДУЗЕТНИЧКИХ КОМПЕТЕНЦИЈА и поделила Уверења свим члановима Тима који су реализовали пројекат „Јабука на дан - здравље на дар“, који је реализован од марта до јуна 2019.године и оцењен је најбољом оценом. Дату обуку подржало је Министарство просвете ,науке и технолошког развоја.

5. и 6. октобра већи број колега учествовао је на семинару „ЕКО АЗБУКА - за боље сутра“,који је одржан у нашој школи. Покушаћемо да нова сазнања искористимо за припрему нових пројеката. Веома нам се допала примена ЕКО-КАЛЕНДАРА у образовно-наставном процесу (добрим делом ,поједини наставници тако већ раде), али и прича о Еко- пројектима као могућности за самоодрживост образовне установе. Ко зна једног дана можда успемо и да реализујемо неки нови, необични пројекат или оснујемо УЧЕНИЧКУ ЗАДРУГУ. За сада о свему, као Тим, још увек само размишљамо.

Као школа, и даље ,смо активно укључени у С2Ф пројекат, који за циљ има унапређивање квалитета и разноврсности хране у ученичким кухињама, а који такође подржава Министарство просвете,науке и технолошког развоја.

У новембру 2019.године као Тим за МПИРП смо још једном истакли и подсетили наставнике да су у обавези да кроз своје глобалне планове планирају развој међупредметних компетенција;да планирају начине и врсту активности кроз које ће омогућавати ученицима да их развијају у оквиру предмета који уче,да развијају међупредметне компетенције код ученика посебно реализујући пројектну наставу.

У децембру 2019. године посебно смо ставили акценат на размену искустава наставника у реализацији пројектне наставе ,на проблеме на које наилазе у планирању као и могућности за превазилажење датих проблема.Нарочито смо обратили пажњу на рад наставника 1.,2.,5.,и 6.разреда тј.на рад наставника који су прошли обуке за дати облик рада и наставу изводе по новим,реформисаним плановима и програмима.

Неки од проблема који наводе наставници су следећи:

-деца мала,несамостална,ненаучена на рад у учионици(1.разред)

-још увек слабо читају и пишу(1. и 2. разред)

-припрема наставника захтева велико време и често јако захтевна писана припрема и разрада, наставнике демотивише у раду(сви)

-захтева додатне материјалне трошкове родитеља,као и школе-углавном наставника који реализује пројекат(сви)

-захтева боље опремљене учионице и већи број учионица (због преклапања МАЛЕ И ВЕЛИКЕ СМЕНЕ, великог броја ученика, пуно наставних предмета редовне, додатне, допунске наставе ,изборних предмета и секција у великој смени) (сви)

-обимни и захтевни програми које треба реализовати(дозвољена мала одступања)(сви)

-веома различите способности деце(потребна индивидуализација у раду) и велики број ученика у одељењу (сви)

-рад са децом која су на ИОП-у 1 или 2 (сви)

И поред датих потешкоћа, пројекти се раде и бележе. Прилози се налазе у свесци Тима за МПИРП, а у овом извештају нарочито треба похвалити следеће наставнике и њихове радове:

\*Драга Спасеновић: Сакупи пластику - покрени машту; Кућа без љубимца – није она права; Продајне изложбе ученичких радова;

\*Марија Пешић: Наша прва енциклопедија, гост на пројекту наставница географије Данка Радић;

\*Снежана Ђорђевић: Украшавање учионица плодовима јесени;Дан по дан- година ,сарадници наставница хемије Весна Васовић и наставница географије Данка Радић;

\*Гордана Опалић: Историјски развој српског језика;

\*Марина Новаковић, Александра Мишић, Весна Васовић, Маја Илић, Марија Терзић: Од хемијског симбола, до слова, речи и дела (уметничког);

\*Весна Васовић, Марија Терзић: Правила понашања ученика - Вршњачки тим;

\*Марија Сарић Ђорђевић: Дан школе; Школски часопис; Свети Сава - приредба;

\*Желимирка Млађеновић: Школски часопис, Свети Сава - приредба.

У другом полугодишту школске 2019/20. године због проглашења ванредног стања и епидемије короне рад Тима за МПИРП је добио други облик. Учествовали смо у два онлајн пројекта, а трећи пројекат за који смо се пријавили “Зелено,зеленије, најзеленије” - уређење школског дворишта у организацији Центра за промоцију науке је остао нереализован зато што је, нажалост, отказан.

29.04.2020. са почетком у 16:30 одржана је “online” манифестација - посета компанији “Comtrade”.

Maнифестацију је отворила Оливера Поповић, представница Удружења пословних жена Србије. Од наших ученица учествовале су Маша Јејина из 7-2 и Рената Грачанин из 7-2, као и њихов разредни старешина Мирјана Пртина, која им је помагала у изради радова за конкурс “Ухвати идеју“ који има циљ да се открије што више девојчица с талентом за технологију. Интернационални Дан девојчица у информационо - комуникационим технологијама (ИКТ) први пут је организован 2001. у Немачкој. Уједињене нације су га уврстиле у календар важних датума.У нашој земљи обележава се од 2011. Године. Циљ је да се девојчице подстакну за избор занимаља из савремених технологија која су претходних деценија носила епитет мушких. Уједно да се руше стереотипи поделе занимања на основу пола. У земљама ЕУ има више од 1,3 милиона студената на факултетима који се баве ИКТ, а међу њима је свега 17 % девојака.

Удружење Пословних жена Србије доделило је захвалницу нашој школи за учешће у пројекту

Вип Дан девојчица 30.04.2020. Године.

29. маја од 11-12 часова Весна Васовић, као координатор на С2Ф пројекту, је учествовала на вебинару на коме су представљени резултати рада на пројекту ”Унапређивање исхране ученика у основној школи”. На вебинару су представљени неки од резултата рада који могу помоћи приликом управљања и спровођења јавних набавки хране ,а колега професор Steve Quarri је представио и алат који је осмислио и креирао,а који је назван АЛАТ ЗА ПЛАНИРАЊЕ ШКОЛСКИХ ОБРОКА.

Школи ће од од помоћи бити и јеловник за децу у школском боравку који је том приликом презентован ( штампа верзија јеловника налази код координатора пројекта и биће искоришћена за планирање школских оброка у новој школској години).

Весна Васовић

координатор Тима за МПИРП

**ИЗВЕШТАЈИ О ЕКСКУРЗИЈАМА**

**ИЗВЕШТАЈ О ЕКСКУРЗИЈИ УЧЕНИКА ПРВОГ РАЗРЕДА**

За ученике првог разреда планирана је једнодневна екскурзија Београд- Сремска Митровица- Салаш Исаиловић - Београд, у реализацији агенције “Ласта”. Због ванредне ситуације у земљи изазване вирусом Ковид 19, екскурзија није реализована.

Марија В. Лакетић

координатор рада СА 1. разреда

**ИЗВЕШТАЈ О ЕКСКУРЗИЈИ УЧЕНИКА ДРУГОГ РАЗРЕДА**

За ученике првог разреда планирана је једнодневна екскурзија Београд- Сремска Митровица- Засавица - Београд, у реализацији агенције “Ласта”. Због ванредне ситуације у земљи изазване вирусом Covid 19, екскурзија није реализована.

Марија Пешић

координатор рада СА 2. разреда

**ИЗВЕШТАЈ О ПЛАНИРАНОЈ ЕКСКУРЗИЈИ УЧЕНИКА ТРЕЋЕГ РАЗРЕДА**

За ученике трећег разреда планирана је једнодневна екскурзија на путном правцу: Београд - Ваљево - Бранковина - Београд.Међутим, због ванредне ситуације у земљи, изазване вирусом Ковид 19, екскурзија није реализована.

Мирјана Самарџић,

координатор Стручног актива трећег разреда

**ИЗВЕШТАЈ О ЕКСКУРЗИЈИ УЧЕНИКА четвртог РАЗРЕДА**

Екскурзија за ученике 4. разреда планирана је на путном правцу: Београд – Текериш – Манастир Троноша – Тршић – Београд. Међутим, због ванредне ситуације у земљи, изазване вирусом Ковид 19, екскурзија није реализована.

Данијела Радосављевић

координатор Стручног актива четвртог разреда

**ИЗВЕШТАЈ О ЕКСКУРЗИЈИ УЧЕНИКА ПЕтог РАЗРЕДА**

За ученике петог разреда планирана је дводневна екскурзија Београд-Ниш-Врање-манастир Покајница-Београд, у реализацији агенције “Луи травел”, у периоду 22-23.4.2020. Међутим, због ванредне ситуације у земљи, изазване вирусом Ковид 19, екскурзија није реализована. Постоји могућност да се реализује на јесен 2020. уколико се ситуација поправи и уколико буде довољно заинтересованих ученика.

Радослава Лазић

координатор ОВ петог разреда

**ИЗВЕШТАЈ О ЕКСКУРЗИЈИ УЧЕНИКА ШЕСТОГ РАЗРЕДА**

За ученике шестог разреда планирана дводневна екскурзија Београд-манастир Благовештење-Сирогојно- Златибор- манастир Милешева-Златибор -Мећавник-Београд није реализована због ванредног стања у земљи изазваног пандемијом КОБИД-19.   
 Гордана Милићевић

координатор ОВ шестог разреда

**ИЗВЕШТАЈ О ЕКСКУРЗИЈИ УЧЕНИКА СЕДМОГ РАЗРЕДА**

За ученице седмог разреда била је планирана дводневна екскурзија Београд-Лазарица-Студеница-Жича-Врњачка бања-Београд ,.међутим екскурзија није реализована у мају месецу због ванредне ситуције у земљи изазване пандемијом КОВИД-19,и неће бити реализована ни у првом полугодишту нове школске године 2020/2021 -тако је препоручило надлежно министарство све у циљу безбедности ученика и наставника .

Јелена Шапић

Координатор ОВ седмог разреда

**ИЗВЕШТАЈ О ЕКСКУРЗИЈИ УЧЕНИКА ОСМОГ РАЗРЕДА**

**ДЕСТИНАЦИЈА**: Виминацијум - Голубачки град – манастир Туман - Кладово - хидроелектрана Ђердап – Лепенски вир – Рајкова пећина

**ВРЕМЕ РЕАЛИЗАЦИЈЕ:** 12-14. новембра 2019.године

Екскурзија је реализивана у аранжману Туристичке агенције „Ласта“ из Београда.

На екскурзију је кренуло 137 ученика са 6 одељењских старешина 12.11.2019. године у 8 часова испред школе. Пре поласка полиција је прегледала сва три аутобуса превозника „ Ласта“. Аутобуси су били нови, изузетно комфорни и чисти.

Прво заустављање је било након сат и по времена вожње на локалитету Виминацијум. Ту су ученици имали прилику да се упознају са остацима главног града римске провинције Горње Мезије који је био разорен у 5. веку. Ископавања „ заборављеног града“ изнела су на светло дана многе драгоцености. Тамо су се ученици упознали са Христовим монограмом, фрескама Маузолеја као и са остацима скелета маумта у Мамут парку.

Пут нас је водио даље кроз Ђердапску клисуру- колевку старог света где смо обишли Голубачку тврђаву, симбол средњевековних ратова за превласт на Дунаву. Локални водич нам је представила историјски аспект као и легенде везане за Голубачку тврђаву, а ученици су веома пажљиво и заинтересовано слушали.

Следећа дестинација на нашем путу је био манастир Туман из 14. века. Скривен у недирнутој лепоти природе, паљен и обнављан, манастир Туман броји векове. Овај манастир народно предање везује за име прослављеног јунака Милоша Обилића и нехотично рањавање Светог Синаита Зосима тако да ова браничевска светиња представља истински бисер.Ученици су имали прилику да се поклоне моштима Светог Зосима и Јакова.

У раним вечерњим сатима стигли смо у Кладово, где смо смештени у хотел „Ђердап“. Ученици су се сместили по собама, а затим је послужена вечера. Ученицима је, у оближњем клубу, организована дискотека у којој су се забављали до 24ч.

Следећег дана, након доручка у хотелу, био је организован обилазак хидроелектране „ Ђердап 1“ ,грандиозног градитељског дела друге половине 20. века. Хидроелектрана је у непосредној близини Кладова.

Вратили смо се у Калдово и након краће шетње градом кренули ка Доњем Милановцу где смо у хотелу „ Лепенски вир“ имали организован ручак.

Следећи локалитет који смо обишли је било археолошко налазиште „ Лепенки вир“. Лепенски вир је најстарије урбано насеље Европе и средиште уметности каменог доба. Откриће монументалних скулптура и планског насеља са улицама и тргом, одјекнуло је као светска сензација. Одгледали смо филм који говори управо о томе како је текао процес откривања овог археолошког налазишта. Ученици су обишли овај локалитет и упознали се са делима древних уметника и архитеката. Загонетне лепенске скулптуре „риболиких божанстава“ задивљују изражајношћу, а скулптура Родоначелник се сматра првим портретом у историји уметности. Након сат времена проведених у визиторском центру „ Лепенски вир“ вратили смо се у Кладово у хотел „ Ђердап“ где смо имали вечеру и поново забаву у дискотеци до 23 часа.

Трећег дана наше екскурзије, након доручка у хотелу, наставили смо путовање Ђердапском клисуром и кроз национални парк Ђердап који важи за најлепши и навећи природњачки и археолошки музеј Европе. Пут нас је водио до Рајкове пећине која се налази у непосредној близини Мјаданпека. Од локалног водича смо сазанли да је Рајкова пећина име добила по чувеном Рајку Војводи, који је дању био механџија, а ноћу пљачкао турске караване, а благо сакривао у овој пећини. Пећину је први истраживао географ Јован Цвијић, а она је по својоим спелеолошким карактеристикама једна од најинтересантнијих и најлепших пећина у нашој земљи. Ученици су из пећине изашли пуни утисака.

У Мајданпеку смо у хотелу у центру града имали организован ручак. После ручка смо кренули ка Београду. Испред школе смо стигли око 19 часова.

План и програм екскурзије је реализован као и сви циљеви и задаци. Ученици и наставници су се придржавали програма путовања и сви су поштовали правила понашања. Одељењске старешине су веома задовољне професионалном сарадњом са туристичком агенцијом „ Ласта“ која је организовала нашу екскурзију. После изведене екскурзије смо разговарали са ученицима и закључили да су пуни лепих утисака и да су веома задовољни свим новим садржајима које су видели и научили као и дружењем са вршњацима.

Извештај припремила:

Наташа Ђачић

координатор рада ОВ осмог разреда

**ИЗВЕШТАЈИ О НАСТАВИ У ПРИРОДИ**

**ИЗВЕШТАЈ О ПЛАНИРАНОЈ НАСТАВИ У ПРИРОДИ УЧЕНИКА**

**ПРВОГ РАЗРЕДА**

**Годишњим планом рада за школску 2019/2020. год. школа је планирала реализацију наставе у природи за ученике млађих разреда.**

**Наставничко веће и Савет родитеља усвојили су предлог Стручног већа разредне наставе да се ове школске године настава у природи реализује на Златибору у хотелу ,,Планум'' у периоду од 26. маја до 2. јуна 2020. године. Савет родитеља дао је сагласност за расписивање тендера за избор извођача за наставу у природи и предложио чланове Савета родитеља који су учествовали у избору туристичке агенције.**

**Тендерска комисија изабрала је** Туристичку агенцију „Либерти травел“ из Београда као најповољнијег понуђача за реализацију наставе у природи**.**

Међутим, због ванредне ситуације у земљи, изазване вирусом Ковид 19, настава у природи није реализована.

**Марија В. Лакетић**

Координатор одељењског већа првог разреда

**ИЗВЕШТАЈ О ПЛАНИРАНОЈ НАСТАВИ У ПРИРОДИ УЧЕНИКА**

**II1- II5 ОДЕЉЕЊА**

**Годишњим планом рада за школску 2019/2020. год. школа је планирала реализацију наставе природи за ученике млађих разреда.**

**Наставничко веће и Савет родитеља усвојили су предлог Стручног већа разредне наставе да се ове школске године настава у природи реализује у Соко бањи у хотелу ''Бањица'' у периоду од 26. маја до 2. јуна 2020. године. Савет родитеља дао је сагласност за расписивање тендера за избор извођача за наставу у природи и предложио чланове Савета родитеља који су учествовали у избору туристичке агенције.**

**Тендерска комисија изабрала је** Туристичку агенцију „Либерти травел“ из Београда као најповољнијег понуђача за реализацију наставе у природи**.**

Међутим, због ванредне ситуације у земљи, изазване вирусом Ковид 19, настава у природи није реализована.

Марија Пешић

Координатор стручног већа другог разреда

**ИЗВЕШТАЈ О ИЗВЕДЕНОЈ НАСТАВИ У ПРИРОДИ УЧЕНИКА**

**ТРЕЋЕГ РАЗРЕДА**

Годишњим планом рада за школску 2019/2020. годину школа је планирала реализацију наставе у природи за ученике млађих разреда.

Наставничко веће и Савет родитеља усвојили су предлог Стручног већа разредне наставе да се ове школске године настава у природи реализује у Врњачкој бањи у хотелу “Бамбус”,у периоду од 1.јуна до 8.јуна 2020.године.

Због ванредне ситуације у земљи, изване вирусом Ковид 19, настава у природи није одржана.

Мирјана Самарџић

Координатор стручног већа трећег разреда

**ИЗВЕШТАЈ О ИЗВЕДЕНОЈ НАСТАВИ У ПРИРОДИ УЧЕНИКА ЧЕТВРТОГ РАЗРЕДА**

**IV/1, IV/2, IV/5 и IV/6)**

**Годишњим планом рада за школску 2019/2020. год. школа је планирала реализацију наставе природи за ученике млађих разреда.**

**Наставничко веће и Савет родитеља усвојили су предлог Стручног већа разредне наставе да се ове школске године настава у природи реализује на Копаонику у хотелу '' Ртањ'' у периоду од 26. маја до 2. јуна 2020. године. Савет родитеља дао је сагласност за расписивање тендера за избор извођача за наставу у природи и предложио чланове Савета родитеља који су учествовали у избору туристичке агенције.**

**Тендерска комисија изабрала је** Туристичку агенцију „Либерти травел“ из Београда као најповољнијег понуђача за реализацију наставе у природи**.**

**Циљ организовања наставе у природи је остваривање одговарајућих садржаја наставних и ваннаставних активности из наставног програма, у климатски погодном месту из васпитно педагошких, здравствених и других разлога.** **Настава у природи требала је да се реализује према Упутству о реализацији наставе у природи за ученике основне школе које је донело Министарство просвете.**

Међутим, због ванредне ситуације у земљи, изазване вирусом Ковид 19, настава у природи реализована је у периоду од 24.08. до 31.08. 2020. године , у другом објекту “ Сребрна лисица”.

**Наставу у природи је похађало 39 ученика четвртог разреда.**

Ова настава у природи, без обзира на актуелну епидемиолошку ситуацију, у потпуности је остварила претходно постављене циљеве и задатке, као што су: обилазак културних, привредних и историјских објеката ради стицања знања, развијање интересовања за природу и изграђивање еколошких навика, упознавање занимања људи која су карактеристична за овај крај, изграђивање естетских и културних навика као и позитивних социјалних односа међу ученицима и наставницима.

Рекреативне активности организовао је рекреатор уз помоћ учитеља, а здравствену подршку пружао је лекар и медицинска сестра.

**Превоз је у одласку и повратку обављен аутобусима превозника „Ниш експреса“.**

**Циљ и садржај програма наставе у природи реализован је у потпуности.**

Драгана Меденица,

координатор рада СА 4. разреда

**ИЗВЕШТАЈ О САРАДЊИ СА ДРУШТВЕНОМ СРЕДИНОМ**

Од почетка године, школа је била домаћин „Радост Европе“ у периоду од 01. до 06. октобра 2019. године. Наши гости су били Словенци. И домаћини и учесници су задовољни манифестацијом. 31.10.2019. ратни ветерани полажу венце и цвеће испред споменика, уз пригодан програм наших ученика и наставница Јелене Шапић и Зорице Огњановић.

Почетком децембра организована је акција прикупљање пакетића за децу са онкологије и радиологије у сарадњи са ђачким парламентом и наставницом Јеленом Шапић.

Због ванредног стања и организовање наставе на даљину већина активности које су планиране у другом полугодишту нисту одржани.

Координатор тима:

Данка Радовић

**ИЗВЕШТАЈ О РАДУ ПРИЈАТЕЉА ДЕЦЕ**

Наша школа, већ дуги низ година, сарађује са организацијом Пријатељи деце Чукарице која има за циљ да у облику разних активности подржи квалитет и таленат деце.

Дечју недељу смо у првој недељи септембра обележили свечаностима поводом пријема ученика у први разред

.

У организацији Пријатеља деце Чукарице и Центра за породицу и младе Породични буквар у ОШ „Ђорђе Крстић“ 9. 10. 2019. одржано је предавање на тему Васпитање без уцене и казне до доброг детета и доброг ђака“. Предавање је одржала Милица Новковић, васпитач и педагог, а ово предавање било је намењено свима који су желели да чују на који начин могу да се изборе са лепотом и теретом образовања и васпитања данас.

У оквиру Дечије недеље , која се традиционално одржава у октобру, ученици наше школе били су домаћини деци из Словеније, учесницима манифестације „Радост Европе. Породице наших ученика биле су веома гостопримљиве и на најбољи начин су угостиле мале Словенце.

.

И ове године учествовали смо на манифестацијама у организацији Пријатеља деце Чукарице.

Општински песнички сусрети деце Чукарице одржани су 26. 11. 2019. године у ОШ „Ђорђе Крстић“. Учествовало је петоро деце наше школе. Ученица И. Милутиновић, 8/6 ове године, за своје песничко умеће, осваја прву награду , док ученица Сара Милосављевић,6/4, осваја другу награду.

Песма „Лаванда“ , ученице Иве Милутиновић на градском такмичењу осваја друго место.

Школско такмичење у рецитовању одржано је 12. 03. 2020.

Ученица Нађа Радоман пласирала се на општинско такмичење које је требало да се одржи 19. 03. 2020, али због новонастале пандемије, такмичење није одржано иако је школа уплатила котизацију од 5000,00 динара .

На свим овим такмичењима наши ученици су показали велику маштовитост, способност за јавне наступе, дружељубивост, способност лепог , течног и креативног изражавања, професионалност, емоционално сазревање , као и искуство и навику за колективни живот и рад.

Зорица Огњановић,

координатор

**ИЗВЕШТАЈ О РАДУ ЦРВЕНОГ КРСТА**

Активности школског Црвеног крста су усклађене са планираним месечним активностима Црвеног крста Општине Чукарица. У току ове школске године по месецима су реализоване следеће активности:

**Септембар**

Безбедност деце у саобраћају

Током септембра појачан је надзор над безбедношћу деце у саобраћају. Присуство полицајца током читавог наставног дана у околини школе усмерило је ученике на поштовање саобраћајних прописа и тиме на подизање безбедности деце у саобраћају.

**Октобар**

Хуманитарна акција „Трка за срећније детињство“

Продајом картица за хуманитарну трку од 50 дин, прикупљено је 7.800 дин, за 156 картица. Новац је предат Организацији Црвеног крста Чукарице, а намењен је за операцију болесног ученика ОШ „Јосиф Панчић“. Трка је реализована на Атлетском стадиону Кошутњак, 05.10.2019. Учествовало је око 50 ученика наше школе од 1-8. разреда, освојене су три сребрне медаље, ученици 6, 7. и 8. разреда. Ученици су се после завршене трке дружили уз пригодно послужење - слаткише.

У току октобра је спроведена још једна хуманитарна акција у којој су учествовали ученици и наставници наше школе, прикупљен је новац, 112.000 дин, за операцију истог детета које похађа школу „Јосиф Панчић“.

**Новембар**

Учествовали смо на конкурсу „За сунчану јесен живота“, ликовним и литерарним радовима. Један рад је награђен, награде су додељене у децембру.

**Децембар**

Акција „Један пакетић – пуно љубави“, у којој деца радо учествују и припремају пакетиће за децу која су социјално угрожена и без родитељског дома је реализована и овог децембра. Ученици наше школе су прикупили 60 пакетића за незбринуту децу, као и за децу са Косова 16 већих пакета.

Обележен је 01. децембар, Дан борбе против сиде, кроз едукативне радионице, израдом паноа и презентација.

У децембру су стигли и резултати конкурса „За сунчану јесен живота“, за литерарни рад 3. место Ива Милутиновић 8/6 и Исидора Поповић 8/3.

Црвени крст Чукарице је омогућио (за директоре и руководиоце ЦК школа) дводневно дружење на Дивчибарама, уз анализу и упознавање са активностима Црвеног крста.

**2020.**

Планиране активности школског Црвеног Крста нису реализоване због обустављања међусобних контаката, увођењем ванредног стања ради спречавања пандемије изазване сарс-ковид19 вирусом.

Извештај поднела:

Надежда Миленковић

**ИЗВЕШТАЈ О РАДУ САВЕТА РОДИТЕЉА**

У току школске 2019/2020. године одржано је укупно осам седница Савета родитеља, седам седница у школи и две online тј. путем Вибер групе Савета родитеља.

На првој седници конституисан је Савет родитеља за ову школску годину. За председника Савета родитеља изабрана је Данијела Мишовић Ивановић (VII4), њен заменик Невена Поповић (II3) и записничар Дуња Лековић (I4).

Именовани су и члан представника учитеља – учитељица Јелена Симић, члан наставника - Надежда Миленковић, координатор Савета родитеља Мирјана Пртина.

На нивоу школе, ово тело чини укупно 42 представника одељења који су се у већини одазивали седницама Савета родитеља и на тај начин активно учествовали у раду школе.

Савет родитеља школе је реализовао све активности предвиђене програмом.

Од ове школске године, успостављен је нов начин обавештавања родитеља о седницама Савета, односно комуникација се врши електронским путем. Родитељи су организовани у Вибер групу, где добијају позив за Седнице, и важна обавештења. Записници са седница се такође достављају електронским путем, тј. достављен је линк на коме се налезе сва документа која се односе на Савет. На овај начин је, стицајем околности, и одржана једна седница Савета. Такође је и гласање за боравак организовано путем Анкете у електронском облику. Свим родитељима Савета родитеља је отворен и налог на платформи Office 365.

Разматрао је извештаје о успеху ученика на крају сваког класификационог периода и мере за побољшање успеха и дисциплине ученика. Разматрани су извештаји о раду школе, директора, ПП службе за школску 2018/2019. годину; одлучивано је о обезбеђењу ученика, висини наставничких дневница, доручка и ручка у продуженом боравку, избору часописа и додатне литературе. Изабрани су чланови комисија за екскурзије, осигурање, обезбеђење, фискултурну салу. Предлаган је Школском одбору избор снабдевача школске ужине, осигуравајућег друштва, агенције за реализацију екскурзије и наставе у природи. Поднет је и једногласно усвојен Извештај о реализацији екскурзије ученика осмог разреда. Настава у природи млађих разреда, као и екскурзија од петог до седмог разреда, није реализована због ванредне ситуације у земљи, изазване вирусом Ковид 19. Разматрани су извештаји о раду тимова, извештаји о здравственом стању ученика, извештаји о спроведеној јавној набавци за наставу у природи ученика од 1. до 4. разреда, извештај редовног и ванредног инспекцијског надзора, извештај о раду боравка и пријем две учитељице за боравак. Говорило се о прослави Светог Саве и њеној организацији. Прослава Нове године ученика је организована у холу школе. Упознавали смо се са Записницима, разматрао се успех и дисциплина ученика на крају 1. полугодишта шк.2019/2020.год, говорило се о условима рада у школи и како их побољшати, говорило се о учешћу и припремама за завршни испит и другим тестирањима ученика (пробни и завршни), разматрао се Извештај о реализацији Годишњег плана рада школе на крају школске 2019/2020. Реализација рекреативне наставе и екскурзија је одложена за наредну школску годину, у складу са новонасталом ситуацијом. Могућност повраћаја новца од Агенција је у јануару 2022. године. Пласирале су се информације о прослави матурске вечери, бирала се агенција за фотографисање ученика, обавештавали су се родитељи о могућности куповине уџбеника на рате за школску 2019/2020. Годину, као и услови добијања бесплатних уџбеника. Разматрао се успех и владање ученика на крају сваког класификационог периода. Одлучивало се да се школи одобре још 3 групе за продужени боравак, што је једногласно и усвојено

Може се констатовати да је Савет родитеља активно сарађивао са школом, директором и вредно радио током читаве године.

Мирјана Пртина,

кординатор Савета родитеља

**ИЗВЕШТАЈ О РАДУ ШКОЛСКОГ ОДБОРА**

Школски одбор је 2019/20. радио у следећем саставу:

* Данијела Илић, председник Школског одбора, представник родитеља
* Гордана Опалић, заменик председника, представник запослених
* Jелена Шапић, представник запослених
* Весна Васовић, представник запослених
* Јелена Малетић, представник родитеља
* Невена Поповић, представник родитеља
* Светлана Ничић, представник јединице локалне самоуправе
* Гордана Здравковић, представник јединице локалне самоуправе
* Милош Ђошан, представник јединице локалне самоуправе

Школски одбор (ШО) је у школској 2019/2020. години одржао 10 седница и 2 електронске.

На свакој седници је био обезбеђен кворум за законито доношење одлука.

Тачке дневног реда седница Школског одбора углавном су биле оне које су и предвиђене

Планом рада Школског одбора за школску 2019/2020. годину.

На септембарској седници почетком школске 2019/2020. године, Школски одбор је поред

разматрања Извештаја о раду школе и Извештаја о раду директора школе, донео Годишњи

план рада школе за школску 2019/2020. годину. Такође је донета одлука о цени оброка за

ученике у продуженом боравку, усвојене су понуде за закуп школског простора и донета

одлука о давању у закуп фискултурних сала, мале и свечане сале.

На октобарској седници донет је Анекс 1 Годишњег плана рада школе и разматрани су

закуп учионица и термини за кошарку.

На новембарској седници, поред разматрања извештаја о успеху и дисциплини на крају

првог класификационог периода, Школски одбор је разматрао и усвојио извештај о успеху

ученика на завршном испиту. Донета је и одлука о формирању пописних комисија за

обављање пописа за 2019. годину. Упознати су записницима просветних инспекција и

записником комуналне инспекције.

На децембарској седници Школски одбор је разматрао измене Финансијског плана за 2020.

годину у измене Плана јавних набавки за 2019.годину.

На јануарској седници је усвојен Финансијски план за 2020. годину, План јавних набавки

за 2020. годину. Усвојен је Извештај о ревизији библиотечке грађе.

На другој јануарској седници усвојен је Извештај о дисциплини и успеху ученика на крају

првог полугодишта школске 2019/20 године, Извештај о попису основних средстава,

благајне, обавеза и потраживања за 2019. годину и Извештај о раду директора школе.

На фебруарској седници усвојен је извештај о реализацији ГПРШ-а и школских програма.

Усвојен је и Финансијски извештај о оствареним приходима и расходима за 2019. годину.

Донета је одлука о објављивању огласа у “Просветном прегледу“ за давање у закуп

школског простора.

На мартовској електронској седници донети су: Измене Пословника о раду Школског

одбора, и Правилника о организацији рада у ОШ “Љуба Ненадовић“ током трајања

ванредног стања због заразне болести Covid-19 и одлука о организовању радног времена

током трајања ванредног стања.

На мајској електронској седници је донета одлука о издавању у закуп школског простора.

На другој мајској седници донета је одлука о издавању у закуп школског простора на

основу јавног позива објављеног у „Просветном прегледу“ од 27.02.2020.год. Усвојен је

захтев удружења реалног аикида „Спона“.

На јунској седници размотрен је Извештај о успеху и дисциплини на крају другог

полугодишта, Извештај о реализацији ГПРШ-а и Школских програма. Донети су Анекси

Школских програма за 3 и 7 разред за 2019/2023. годину. Разматрана је информација о

награђеним и похваљеним ученицима. Упознати су са записником о ванредном

инспекцијском надзору.

На августовској седници: донет је Развојни план за 2020/2025. годину и извршена је

допуна Финансијског плана за 2020. годину. Усвојене су молбе закупаца „Спона“ и

„Рекреатива“.

Председник Школског одбора

Данијела Илић

|  |  |  |  |  |  |  |  |
| --- | --- | --- | --- | --- | --- | --- | --- |
| **СТРУЧНО УСАВРШАВАЊЕ НАСТАВНИКА У ШК. 2019/20. ГОД.** | | | | | | | |
| ВРЕМЕ | МЕСТО | НАЗИВ СЕМИНАРА | ОРГАНИЗАТОР | НАСТАВНИК | РЕАЛИЗАТОР | БРОЈ САТИ | КОМПЕТЕ- НЦИЈА |
| 30.09.-04.10.2019 | Београд | Дани интелигенције 2019 | Менса Србије, Креативни учитељи и Институт за модерно образовање | М.Пртина | Дани интелигенције у “Љуби” |  |  |
| 05-06.10.  2019. | Београд | “Еко-азбука” за боље сутра | Завод за унапређивање образовања и васпитања | М.Пешић  С.Ђорђевић  М.Пртина  Н.Ђачић  Ј. Шапић   Г. Милићевић   В.Ђорђевски  З.Теофиловић  М.Новаковић  Љ.Младеновић  С. Илић  M. Илић  T. Илић  З. Златић  Д. Ранкић  М. Пантовић  Д. Радић  Н. Милeнковић  В.Васовић  Љ. Трајковић  З. Огњановић | Ирена Манчић | 16 | П3, К2 |
| 19.10.2019. | Београд | Подстицање и развој мисаоних вештина ученика кроз наставу страног језика | Удружење наставника енглеског језика ЕЛТА | Н.Ђачић  В.Здравковић | Милошевић Ивана  Поша Љиљана | 8 | к2 |
| 26.10.2019. | Београд | “Смиље и босиље” - инспирација за мултидисциплиарне часове | Удружење грађана “Србија кроз векове” | В. Васовић | Весна Лекић | 8 | К2, П3 |
| 23,24.11.  2019. | Београд | Учиње о ратовима деведесетих на просторима бивше Југославије | Удружење за друштвену историју - “Euroclio” Београд | Вера Исаковић Јеремић | Емина Живковић, Марко Шуица | 16 | К1,П3 |
| 23-24.11.2019. | Београд | Народне игре у настави и ваннаставним активностима од првог до четвртог разреда | Друштво учитеља Србије | Г.Стаматовић  С. Анђелковић Радосављевић | Завод за унапређивање образовања и васпитања | 16 | К3 |
|  |  |  |  |  |  |  |  |
| 28.11.2019. | Београд | “48 питања за развој критичког мишљења” | Институт за модерно образовање | М.Пртина | ИМО | 2h/  3 бода |  |
| 30.11.2018. | Београд | Ка савременој настави српског јез. и књижевности | Друштво за српски језик и књижевност | Г. Опалић  З.Огњановић | Друштво за српски језик и књижевност | 8 | к1 |
| 10.12.2019-14.1.2020. | Београд | Школски електронски часопис у служби креативности ученика | Образовно креативни центар | Ј. Симић  Ј.Матовић  М. Пешић  С.Ђорђевић  Д.Панић | Ивица Жупањац  Светлана Павловић | 37 | К1 |
| 12.12.2019. | Београд | “НЛП радионица - часови разумевања и радости” | Институт за модерно образовање | М.Пртина | ИМО | 2h/  3 бода |  |
| 13.12.2019.  11.03.2020. | Београд | Презентација уџбеника техника и технологија 7 | ИК Вулкан знање | М.Пртина | Неда Осмајић |  |  |
| 2020. | Београд | Дигитална учионица/дигитално компетентан наставник – увођење електронских уџбеника и дигиталних образовних материјала | Завод за унапређивање образовања и васпитања | Ј. Симић  Д. Ранкић | Златко Груишић | 19,5 | К |
| 25.1.2020. | Београд | Имплементација у Office 365 у организацији рада школе и примена у настави | Савез учитеља  Србије | Ј. Симић  Б.Митић  М.Пешић  С.Ђорђевић | Ђуро Косић  Јелена Смиљанић Срђан Раденовић Душица Васиљевић Јела Стевановић Маријана Стојановић Јасмина Алексић | 8 | К4 |
| 25.1.2020. | Београд | Интеракцијом до пројектне наставе у алгебри | Стручно удружење Математископ, Београд | Јелена Грујић,   Верољубка Грбовић   Марија Радовановић | Саобраћајни факултет у Београду | 8 | К2, П3 |
| 25.1.2020 | Београд | Отворени задаци, вршњачко и саморегулисано учење у настави математике | Школски центар за савремено образовање | Г. Милићевић   В. Ђорђевски |  | 8 | П3 |
| 25.1.2020 | Београд | Иновативне методе у настави Грађанског васпитања | Друштво учитеља  Србије | Г.Стаматовић  М.Крстић  М.Ивковић  З.Жарковић | Завод за унапређивање образовања и васпитања | 8 | К1 |
| 25.1.2020 | Београд | Приказ уџбеника (дигитални) | ИК Клет | С.А.Радосављевић  Ј.Матовић  Б.Перајковић  М.Крстић  Г.Стаматовић  З.Жарковић  Ј.Симић  Д.Меденица  Т.Илић  Д.Радосављевић  Б. Лончар  С.Ђорђевић  М.Вуловић  М.Пешић | ИЗ Клет | 2 |  |
| 25.1.2020 | Београд | Приказ уџбеника (дигитални) | ИК Фреска | С.А.Радосављевић  Ј.Матовић  Б.Перајковић  М.Крстић  Г.Стаматовић  З.Жарковић  Ј.Симић  Д.Меденица  Т.Илић  Д.Радосављевић  Б. Лончар  С.Ђорђевић  М.Вуловић  М.Пешић | ИЗ Фреска | 2 |  |
| 25.01.2020. | Београд | Методички поступци при реализацији | Друштво учитеља Београда | Д. Меденица | Д. Нешић  Љ. Кувељић | 8 | К1 |
| 03.02.2020. | Београд | Презентација уџбеника техника и технологија 7 | ИК Бигз | М.Пртина | Велибор Алексић |  |  |
| 06-07.02.2020. | Београд | Унапређивање професионалних компетенција и организације наставе: годишњи семинар за професоре и наставнике руског језика | Славистичко друштво Србије, Београд | А.Мишић  М.Новаковић | Јелена Гинић, Вучина Раичевић | 16 | К1, П6 |
| 7,8..и 9.2.  2020. | Београд | 61. Републички зимски семинар за професоре српског језика | Филолошки факултет | З.Огњановић  Г.Опалић  М.Сарић Ђорђевић | Фил.фак. | 24 | к1 |
| 07.02.2020. | Београд | Управљање тимовима | ОКЦ | Ј. Кековић | електронски | 40 | К4, П3 |
| 19.02.2020. | Београд | Презентација уџбеника техника и технологија 7 | ИК Клетт | М.Пртина | Гордана Кнежевић Орлић |  |  |
| 20.02.2020. | Београд | Презентација уџбеника техника и технологија 7 | ИК Нови логос | М.Пртина | Небојша Орлић |  |  |
| 20.02.2020. | Београд | Трибина: Учимо креативно, градимо партнерства: квалитетнији рад с ученицима и њиховим родитељима | ИК Клет | М.Пртина | Гордана Кнежевић Орлић | 1 |  |
| 22.02.2020. | Београд | Сарадник у реализацији Општинског такмичења из Информатике и рачунарства-дежурни наставник (интерна едукација) | ДМС | Јелена Ивковић | ОШ “Љуба Ненадовић” | 2 |  |
| 22.02.2020. | Београд | Сарадник у реализацији Општинског такмичења из Информатике и рачунарства-прегледач (интерна едукација) | ДМС | Јелена Ивковић | ОШ “Љуба Ненадовић” | 2 |  |
| 24.02.2019. | Београд | Дијагностика, превенција и отклањање узрока неуспеха у школском учењу | Завод за унапређивање образовања и васпитања | С.А. Радосављевић  М. Вуловић  Ј. Матовић  Д. Меденица  Ђ. Косић  Ј. Симић  М. Пешић  Б. Митић  С. Ђорђевић  Г. Стаматовић  З. Жарковић  М. Крстић  М.И. Вукић  Г. Милићевић  Ј. Шапић  Г. Опалић | М. Панковић | 16 | к2 |
| 24.02.2019. | Београд | Развијање дигиталних компетенција запослених, имплементација Microsoft Office-а 365 | Студио за образовање одраслих СеРОМ, Београд | Д. Меденица | Јасмина Алексић,  Ђуро Косић | 8 | к4 |
| 27.02.2020. | Београд | Презентација уџбеника у организацији издавачке куће Едука ( усавршавање у оквиру установе) |  | Јелена Ивковић  Марија В. Лакетић |  | 2 |  |
| 28.02.2020. | Београд | Вебинер: Иновативне методе учења - Како подстакнути скривене потенцијале ученика | ИК Клет | М.Пртина | Др. Ранко Рајовић | 1 |  |
| 06.03.2019. | Београд | Обука наставника у основним школама за примену општих стандарда постигнућа за крај основног образовања за страни језик | Завод за вредновање квалитета образовања и васпитања | А.Мишић |  | 8 | К1, П2 |
| 07.03.2020 | Београд | Програм стручног усавршавања-обуке наставника у области развијања предузетничких компетенција код наставника и ученика и стварањежу услова за реализацију предузетништва у основним школама | Министарство просвете,науке и технолошког развоја Републике Србије,Београд | В.Ђорђевсски  С. Илић  Ђ. Косић  С. Ђорђевић  Г. Стаматовић  Н.Ђачић  Г. Опалић  К. Николић  Д. Бојић | Удружење пословних жена Србије Весна Картал,мр Мирјана Илић,др Душан Станковић | 16 | К2 и К3 |
| 07.06.2020 | Београд | Онлајн “ Обука за реализацију наставе оријентисане ка исходима учења” | Завод за унапређивање образовања и васпитања | Виолета Ђорђевски, | Онлајн | 16+8 | К1 |
| 04.03.2020 | Београд | Правилник о програму свих облика рада стручних сарадника | Педагошко друштво Србије  Друштво психолога | Данијела Васиљевић  Душанка Г.Брадић | Марина  Симић | 8 |  |
| 09.03.2020-14.04.2020 |  | Добра припрема за час, успешан час | Образовно креативни центар, Бор | Марија Терзић |  | 32 | К2 |
| 09.03.2019. | Винча | Диференцирани групни рад према нивоима постигнућа ученика | Краљевачко друштво учитеља, Краљево | Д.Меденица | Биљана Сеизовић |  |  |
| 11.03.2020. | Београд | Е - презентација уџбеника техника и технологија 7 | ИК Вулкан знање | М.Пртина | Неда Осмајић |  |  |
| 12.03.2020. | Београд | Вебинер: Управљање временом у циљу организације часа | ИК Клет | М.Пртина | Мср. Драгана Василијевић |  |  |
| 15.03.2020. | Београд | Сарадник у реализацији општинског такмичења из Историје- дежурни наставник (интерна едукација) |  | Јелена Ивковић  Јелена Шапић | ОШ “Љуба Ненадовић” |  |  |
| 04.04.2020. | Београд | Онлајн обука “Microsoft Teams” | Институт за модерно образовање | Јелена.Ивковић  Наташа Ђачић |  | 3 |  |
| 10.-11.05.2020. | Београд | Дигитално образовање 2020 | Центар за образовне технологије на Западном Балкану - онлајн | М.Пешић  Марија В. Лакетић |  | 4 | / |
| 14.05.2020. | Београд | Вебинер: Решавање конфиктних ситуација | ИК Клет | М. Пртина | Јелена Јеремић | 1 |  |
| 25.05.2019. | Београд | Физичко васпитање у функцији достизања образовних стандарда осталих наставних предмета у првом циклусу основног образовања | Факултет спорта и физичког васпитања, Београд | Д. Меденица | Ивана Милановић | 8 | к2 |
| 2-5.6.2020 | Београд | Обука за примену  Теста ТИП-1 | Завод за унапређење образовања и васпитања | Данијела  Васиљевић | Оливер Тошковић,  Ивана Степановић,  Биљана Радосављевић | 14 | К3,П3 |
| 8.6.2020. | Београд | Реализација наставе оријентисане ка исходима учења основна школа | Завод за унапређивање образовања и васпитања | Ј. Симић  Ј.Матовић  Д.Јанићијевић  Б.Лончар  Д.Радосављевић  М.Ивковић- Вукић  С.Јоксимовић  Н. Ђачић  З.Теофиловић  А.Мишић  Марија Терзић  Н. Ђачић  Д.Васиљевић | Златко Груишић | 20 | К1 |
| 29.08.2020. | Београд | Имплементација Office 365 у организацији рада школе и примена у настави | Друштво учитеља Београда | М.Пртина  Н.Ђачић  Г. Опалић  В.Ђорђевски | Ђуро Косић | 8 | К4,П1 |

**С А Д Р Ж А Ј**

УВОД----------------------------------------------------------------------------------------------------- 1

АНАЛИЗА УСПЕХА НА КРАЈУ ШКОЛСКЕ ГОДИНЕ-------------------------------------- 2

УСПЕХ УЧЕНИКА ПО РАЗРЕДИМА------------------------------------------------------------ 4

ДИСЦИПЛИНА УЧЕНИКА------------------------------------------------------------------------- 7

РЕАЛИЗАЦИЈА НАСТАВНОГ ПЛАНА И ПРОГРАМА НА КРАЈУ

ДРУГОГ ПОЛУГОДИШТА ШК. 2018/19.-------------------------------------------------------- 8

ИЗВЕШТАЈ О ЗАВРШНОМ ИСПИТУ----------------------------------------------------------- 11

ИЗВЕШТАЈ О УПИСУ УЧЕНИКА У ПРВИ РАЗРЕД---------------------------------------- 14

ИЗВЕШТАЈ О ПОСТИГНУТИМ РЕЗУЛТАТИМА НА ОПШТИНСКИМ,

ГРАДСКИМ И РЕПУБЛИЧКИМ ТАКМИЧЕЊИМА----------------------------------------- 15

ИЗВЕШТАЈ О РАДУ ПЕДАГОШКОГ КОЛЕГИЈУМА--------------------------------------- 30

ИЗВЕШТАЈ О РАДУ НАСТАВНИЧКОГ ВЕЋА------------------------------------------------ 32

ИЗВЕШТАЈ О РАДУ ДИРЕКТОРА ШКОЛЕ---------------------------------------------------- 34

ИЗВЕШТАЈ О РАДУ ПОМОЋНИКА ДИРЕКТОРА------------------------------------------- 45

ИЗВЕШТАЈ О РАДУ ПП СЛУЖБЕ---------------------------------------------------------------- 47

ИЗВЕШТАЈ О РАДУ ДЕФЕКТОЛОГА-ЛОГОПЕДА------------------------------------------ 53

ИЗВЕШТАЈ О РАДУ БИБЛИОТЕКE-------------------------------------------------------------- 56

ИЗВЕШТАЈ О РАДУ СТРУЧНОГ АКТИВА ПРВОГ РАЗРЕДА----------------------------- 58

ИЗВЕШТАЈ О РАДУ СТРУЧНОГ АКТИВА ДРУГОГ РАЗРЕДА---------------------------- 59

ИЗВЕШТАЈ О РАДУ СТРУЧНОГ АКТИВА ТРЕЋЕГ РАЗРЕДА---------------------------- 61

ИЗВЕШТАЈ О РАДУ СТРУЧНОГ АКТИВА ЧЕТВРТОГ РАЗРЕДА------------------------ 63

ИЗВЕШТАЈ О РАДУ ОДЕЉЕЊСКИХ ВЕЋА ПЕТОГ РАЗРЕДА---------------------------- 65

ИЗВЕШТАЈ О РАДУ ОДЕЉЕЊСКИХ ВЕЋА ШЕСТОГ РАЗРЕДА------------------------- 66

ИЗВЕШТАЈ О РАДУ ОДЕЉЕЊСКИХ ВЕЋА СЕДМОГ РАЗРЕДА------------------------- 67

ИЗВЕШТАЈ О РАДУ ОДЕЉЕЊСКИХ ВЕЋА ОСМОГ РАЗРЕДА--------------------------- 68

ИЗВЕШТАЈ О РАДУ СТРУЧНИХ ВЕЋА -------------------------------------------------------- 70

СТРУЧНО ВЕЋЕ СРПСКОГ ЈЕЗИКА---------------------------------------------------- 70

СТРУЧНО ВЕЋЕ МАТЕМАТИКЕ И ИНФОРМАТИКЕ------------------------------ 73

СТРУЧНО ВЕЋЕ ПРИРОДНИХ НАУКА------------------------------------------------ 76

СТРУЧНО ВЕЋЕ ДРУШТВЕНИХ НАУКА И УМЕТНОСТИ----------------------- 78

СТРУЧНО ВЕЋЕ СТРАНИХ ЈЕЗИКА---------------------------------------------------- 80

СТРУЧНО ВЕЋЕ ФИЗИЧКОГ ВАСПИТАЊА----------------------------------------- 82

СТРУЧНО ВЕЋЕ ЗА РАЗРЕДНУ НАСТАВУ------------------------------------------- 84

ИЗВЕШТАЈ О СЛОБОДНИМ АКТИВНОСТИМА--------------------------------------------- 85

ИЗВЕШТАЈ О РАДУ ПРОДУЖЕНОГ БОРАВКА--------------------------------------------- 105

ИЗВЕШТАЈ О РАДУ УЧЕНИЧКОГ ПАРЛАМЕНТА----------------------------------------- 108

ИЗВЕШТАЈ О РАДУ ТИМОВА------------------------------------------------------------------- 111

ШКОЛСКО РАЗВОЈНО ПЛАНИРАЊЕ------------------------------------------------ 111

ТИМ ЗА САМОВРЕДНОВАЊЕ РАДА ШКОЛЕ------------------------------------- 113

ТИМ ЗА ЗАШТИТУ ДЕЦЕ ОД ДИСКРИМИНАЦИЈЕ, НАСИЉА,

ЗЛОСТАВЉАЊА И ЗАНЕМАРИВАЊА----------------------------------------------- 115

ВРШЊАЧКИ ТИМ-------------------------------------------------------------------------- 120

ТИМ ЗА ИНКЛУЗИВНО ОБРАЗОВАЊЕ---------------------------------------------- 124

АКТИВ ЗА РАЗВОЈ ШКОЛСКОГ ПРОГРАМА-------------------------------------- 125

ТИМ ЗА ПРОФЕСИОНАЛНУ ОРИЈЕНТАЦИЈУ------------------------------------ 126

ТИМ ЗА МЕЂУПРЕДМЕТНО ПОВЕЗИВАЊЕ

И РАЗВОЈ ПРЕДУЗЕТНИШТВА-------------------------------------------------------- 127

ИЗВЕШТАЈ О УЧЕНИЧКИМ ЕКСКУРЗИЈАМА

ОД ПРВОГ ДО ОСМОГ РАЗРЕДА--------------------------------------------------------------- 130

ИЗВШТАЈ О НАСТАВИ У ПРИРОДИ

ЗА УЧЕНИКЕ ОД ПРВОГ ДО ЧЕТВРТОГ РАЗРЕДА --------------------------------------- 133

ИЗВЕШТАЈ О САРАДЊИ СА ДРУШТВЕНОМ СРЕДИНОМ ----------------------------- 135

ИЗВЕШТАЈ О РАДУ ПРИЈАТЕЉА ДЕЦЕ------------------------------------------------------ 136


ИЗВЕШТАЈ О РАДУ ЦРВЕНОГ КРСТА-------------------------------------------------------- 137

ИЗВЕШТАЈ О РАДУ САВЕТА РОДИТЕЉА--------------------------------------------------- 138

ИЗВЕШТАЈ О РАДУ ШКОЛСКОГ ОДБОРА--------------------------------------------------- 139

ИЗВЕШТАЈ О СТРУЧНОМ УСАВРШАВАЊУ

НАСТАВНИКА У ШК 2019/20. ГОД. ------------------------------------------------------------ 141



1. Табеле са успехом ученика по одељењима су у прилогу [↑](#footnote-ref-2)